ভারতে উগ্র-হিন্দুত্ববাদী ফ্যাসিবাদ – একটি তুলনামূলক পর্যবেক্ষণ | মঙ্গলধ্বনি\nতুলনামূলকভাবে দেখলে দেখা যাবে, আজ যে হিন্দুত্ববাদের বিষবৃক্ষটি ফুলে–ফলে পল্লবিত হয়েছে, ব্রিটিশ সরকারই নিজেদের সাম্রাজ্যবাদী স্বার্থে তার বীজ মাটিতে বপন করেছিল। ১৮৫৭ সালের মহাবিদ্রোহের পর ভারতীয় জনগণের একত্রিত বিদ্রোহী চেতনাকে ভাঙতে উপনিবেশবাদী ব্রিটিশ শাসকরা নিয়ে এসেছিল, ‘ভাগ করো ও শাসন করো’ নীতি। মূলত এর ওপর ভিত্তি করেই ভারতবাসীর মননে সাম্প্রদায়িক বিভাজনের ঘনবিষ ঢুকিয়ে দেয় তারা। এরই মাধ্যমে ভারতীয় জনগণের ওপর তাদের শাসন, শোষণ ও লুণ্ঠনকে দীর্ঘায়িত করতে পেরেছিল। ১৮৭৫ সালে হান্টার সাহেবের লেখা ‘দ্য ইন্ডিয়ান মুসলমান’ বই থেকে ব্রিটিশরা আমদানি করেছিল ‘দ্বিজাতি তত্ত্ব’।\nইতিপূর্বে যে বহু ধারা, উপধারায় বিভক্ত এমনকি পরস্পরবিরোধী যে হিন্দু মতবাদ, হিন্দু প্রথা, হিন্দু সংস্কৃতি, হিন্দু (সনাতন) ধর্ম প্রবাহমান ছিল, তাকে ব্রিটিশ ঐতিহাসিকরা শাসকের প্রত্যক্ষ ইন্ধনে একটি প্রাতিষ্ঠানিক জাতি হিসেবে তুলে ধরে সচেতনভাবে হিন্দু–মুসলমানের বিভেদের কাজটি এগিয়ে নিয়েছেন।\nব্রিটিশ লিখিত এই ইতিহাস বই থেকেই যুক্তি খুঁজে রাজনারায়ণ বসু ও নবগোপাল মিত্র হিন্দু ধর্মকে (রিলিজিয়ন) ভিত্তি করে হিন্দু জাতি (ন্যাশন) পুনরুত্থানবাদী চিন্তাধারা প্রচার করতে শুরু করেন। দু’জনই ছিলেন চিরস্থায়ী বন্দোবস্ত দ্বারা উপকৃত মধ্যসত্বভোগী শ্রেণীর প্রতিনিধি। এবং ১৮৬৭ সালে ‘ন্যাশনাল সোসাইটি’ একটি নামে প্রতিষ্ঠান গড়ে তারা হিন্দু মেলার আয়োজন করতে লাগলেন। নবগোপাল মিত্র তার সম্পাদনায় প্রকাশিত ন্যাশানাল পেপার পত্রিকায় লিখলেন– “…the basis of national unity in India is the Hindu religion. Hindu nationality embraces all the Hindus of India irrespective their locality or language…”।\nএই বক্তব্য তুলে ধরে ঐতিহাসিক রমেশচন্দ্র মজুমদার বলেন, “নবগোপাল মিত্র, হিন্দু মহাসভা ও জিন্নার দ্বিজাতি তত্ত্বের পঞ্চাশ বছর আগেই এই ভাবনাটির আমদানি করেছিলেন। আর সে সময় থেকেই সচেতন বা কোনো কোনো ক্ষেত্রে অসচেতনভাবে সর্বভারতীয় জাতীয়তাবাদের গভীরে হিন্দু বীজটি গভীরভাবে স্থান করে নিয়েছিল। বিভিন্ন ধারা, প্রথা, ভাষা ও জাতিতে বিভক্ত ‘হিন্দু ধর্ম’ এভাবে এক জাতিগত ভিত্তিতে বিবেচিত হওয়ার দিকে পা বাড়িয়েছিল।” পাশাপাশি বঙ্কিম সাহিত্য হিন্দু ধর্মীয় পুনরুত্থানবাদের সূচনার ওপর নির্ভর করে, হিন্দু জাতীয়তাবাদের স্বরূপ নির্মাণে সচেষ্ট হয়েছিল। অন্যান্য কিছু ধর্মীয় পুনরুত্থানবাদীর কথা ও লেখাতেও ভারতীয় সংস্কৃতি, ভারতীয় প্রথার নামে জাতি বিদ্বেষ ও ঘৃণা সঞ্চারের মাধ্যমে হিন্দু সংস্কৃতির প্রচার চালিয়ে হিন্দুত্বের শ্রেষ্ঠত্ব প্রমাণের বিপুল আয়োজন দেখা যায়।\nসমসাময়িককালেই ‘হিন্দুত্ব’ শব্দটি প্রথম আমদানি করেন চন্দ্রনাথ বসু। ১৮৭৫ সালে তৈরি হয় ‘আর্য সমাজ’। ১৮৮০ সালে তৈরি হয় ‘গো–রক্ষিনী সভা’। ১৮৮২ সালে লাহোরে তৈরি হয় ‘হিন্দু মহাসভা’। ১৯১৫ সালে এই হিন্দু–মহাসভার সঙ্গে একীভূত হয় পাঞ্জাবের ‘হিন্দু সভা’।\nযেহেতু ভারতবর্ষ কোনোদিনই এক ভাষা, এক জাতি, এক ধর্মের দেশ ছিল না, তাই পরের দশকগুলোতে হিন্দুত্ববাদীরা ভারতীয় জাতীয়তাবাদের ভিত্তি হিসেবে হিন্দুত্ববাদকেই নিউক্লিয়াস হিসেবে প্রতিষ্ঠা করার চেষ্টা জোরকদমে চালাতে থাকে। বলা বাহুল্য, এর পিছনে তৎকালীন দেশীয় বৃহৎ সামন্তশ্রেণী, মুৎসুদ্দি বুর্জোয়াশ্রেণী এবং সর্বোপরি ব্রিটিশ সাম্রাজ্যবাদীদের প্রত্যক্ষ মদত ছিল।\nউগ্র–হিন্দুত্ববাদের প্রাতিষ্ঠানিক আত্মপ্রকাশ\n১৯১১ সাল পর্যন্ত স্বাধীনতা সংগ্রামের সশস্ত্র ধারায় বিশ্বাসী হলেও, সেলুলার জেলে দ্বীপান্তরে থাকাকালীন ব্রিটিশ সাম্রাজ্যবাদের কাছে মুচলেকা দিয়ে ১৯২০ সালে ছাড়া পান দামোদর বিনায়ক সাভারকর। ঠিক পরের বছরই, অর্থাৎ ১৯২১ সালে তিনি একটি বই প্রকাশ করেন – ‘হিন্দুত্ব : হু ইজ হিন্দু’। কারাবাস থেকে নিস্তার পাওয়ায় সাভারকর ব্রিটিশ শাসকদের প্রতি তার কৃতজ্ঞতা ও কর্তব্য প্রমাণে দায়বদ্ধ ছিলেন। এমনকি তিনি ভারতীয় বিপ্লবীদের ব্রিটিশ বিরোধিতা থেকে সরিয়ে আনার জন্য প্রতিশ্রুতিবদ্ধ হয়েছিলেন। উপরোক্ত বইয়ে তিনি ঘোষণা করলেন, “হিন্দু জাতির প্রতিনিধি তারাই, যারা এই দেশকে শুধু পিতৃভূমি বা মাতৃভূমি বা জন্মভুমি বলেই স্বীকার করে না, পাশাপাশি এ দেশকে তারা পুণ্যভূমি বা পবিত্রভূমি বলেও স্বীকার করেন।” অর্থাৎ ভারতবর্ষ শুধু হিন্দু ধর্মাবলম্বীদের দেশ, বাকি সব বসবাসকারীরাই বহিরাগত। যারাই এদেশে সম্মানের সহিত বসবাস করতে চাইবেন, তাদের অবশ্যই ভারতবর্ষকে হিন্দু পূণ্যভূমি ও হিন্দুদের শ্রেষ্ঠত্ব স্বীকার করেই বাঁচতে হবে। এখান থেকেই জন্ম নেয় আরও সংকীর্ণ ধর্মভিত্তিক ঘৃণা, বিদ্বেষ ও জাতিগত হিংসা। উপনিবেশবাদী ব্রিটিশ উপনিবেশের বিভাজন ও শাসনের রাজনৈতিক চক্রান্ত সফল হলো।\n১৯২৫ সালে হেডগেওয়াড়ের চেতনা ও নেতৃত্বে মহারাষ্ট্রে জন্ম নেয় রাষ্ট্রীয় স্বয়ংসেবক সংঘ (আরএসএস)। সেই সঙ্গে ভারতের মাটিতে পেশোয়া রাজ্যের গেরুয়া পতাকাকে সামনে এনে জন্ম নেয় গৈরিক মনুস্মৃতিনির্ভর মৌলবাদী রাজনীতির। জন্মলগ্ন থেকেই তাদের ঘোষিত লক্ষ্য– ‘হিন্দুদের জন্যই হিন্দুস্তান’। সাভারকর স্লোগান তুললেন– ‘রাজনীতির হিন্দুত্বকরণ ও হিন্দুত্বের সামরিকীকরণ’। সংঘ পরিবার ঘোষণা করলো– ‘হিন্দু জাতির সংস্কৃতিই এ দেশের জাতীয় সংস্কৃতি’। শুরু হলো হিন্দু সংকীর্ণ ও উগ্র–জাতীয়তাবাদের প্রচার ও ধর্মান্তকরণের খেলা। দেশের বিভিন্ন জায়গায় সংগঠিত প্ররোচনায় ছড়িয়ে পড়লো রক্তক্ষয়ী হিন্দু–মুসলিম দাঙ্গা। ব্রিটিশবিরোধী সংগ্রাম ও রাজনীতি থেকে হেডগেওয়াড় আরএসএস কর্মীদের মুক্ত রাখলেন। এভাবে মূলত সামাজিক–সাংস্কৃতিক সংগঠন হিসেবে আত্মপ্রকাশ করে আরএসএস।\nইতালিতে ফ্যাসিবাদের ক্ষমতা প্রতিষ্ঠা ও ভারতে উগ্র–হিন্দুত্ববাদের উত্থান\nপ্রাচীন রোমের রাজশক্তির প্রতীক ছিল ‘ফ্যাসিস’। ১৯১৯ সালে এই ‘ফ্যাসিস’ বা দড়িবাঁধা কাষ্ঠদণ্ডকে গৌরবময় প্রতীক হিসেবে গ্রহণ করে ‘ফ্যাসিস্ট পার্টি’ গঠন করেন বেনিতো মুসোলিনি। তাদের মতাদর্শ ছিল রাষ্ট্রবাদ। তাদের মতে, “রাষ্ট্রই সকল শক্তির আধার, রাষ্ট্রের বাইরে কিছুই নেই এবং রাষ্ট্রের বিরুদ্ধেও কিছু নেই।” ১৯২৬ সালের মধ্যেই বিরোধী দল ও কমিউনিস্টদের ওপর ভয়াবহ দমন–পীড়নের শেষে একেবারে গ্রাম থেকে শুরু করে রাষ্ট্রের সর্বোচ্চ স্তর পর্যন্ত এই ফ্যাসিস্ট দলের নিয়ন্ত্রণ কায়েম হয়। মেহনতি জনগণের মনে এই ধারণা প্রচার করা হয়– “রাষ্ট্রের মর্যাদা বৃদ্ধির জন্য ব্যক্তি, ব্যক্তির অধিকারের জন্য রাষ্ট্র নয়।” এভাবে ইতালিতে মুসোলিনি হয়ে উঠলেন এক ফ্যাসিস্ট একনায়ক।\nআরএসএসের প্রতিষ্ঠাতাদের সঙ্গে ইতালির এই ফ্যাসিস্ট দল ও মুসোলিনির সম্পর্ক ছিল ভ্রাতৃপ্রতিম। ভারতীয় রাজনীতি বিষয়ক ইতালীয় গবেষক মারিয়া কাসোলারি, স্বয়ংসেবক বি এস মুঞ্জের ডায়েরিগুলো পড়ে মন্তব্য করেছেন, “ইতালীয় ফ্যাসিস্ট সরকারের প্রতিনিধিবৃন্দ, মুসোলিনিও যার অন্তর্গত এবং হিন্দু জাতীয়তাবাদীদের মধ্যে প্রত্যক্ষ সংযোগের অস্তিত্ব থেকে বোঝা যায় যে, ফ্যাসিবাদের মতাদর্শ ও কার্যকলাপ সম্বন্ধে হিন্দু জাতীয়তাবাদীদের কেবলমাত্র বিমূর্ত কৌতূহল ছিল না। তার থেকে বেশি কিছুই ছিল। … ফ্যাসিবাদ তাদের কাছে আবির্ভূত হয়েছিল রক্ষণশীল বিপ্লবের একটি দৃষ্টান্ত হিসেবে।”\n১৯৩১ সালে বি এস মুঞ্জে ইতালি যান ও মুসোলিনির ফ্যাসিস্ট সংগঠনগুলোর দ্বারা গভীরভাবে প্রভাবিত হন। মুসোলিনিও তাকে ভারতবর্ষে ইতালির মতো জাতীয়তাবাদী উচ্চাকাঙ্ক্ষী অতীত ঐতিহ্যবাদী সংগঠন গড়ে তোলার পরামর্শ দেন এবং সফলতা কামনা করেন। এরপর ইতালির ফ্যাসিস্ট তরুণদের একটি দল আরএসএসের মধ্যে উগ্র–জাতীয়তাবাদ কিভাবে জন্ম দিতে হবে, তার প্রচার চালাতে আসে। বেশ কিছু জায়গায় আরএসএসের পক্ষ থেকে গোপন ও প্রকাশ্য সভার আয়োজন করা হয়। ১৯৪০ সালে মুসোলিনির লেখা ‘ডকট্রিন অব ফ্যাসিজম’ বইটি অনুবাদ করে ‘লোখান্ডি মোর্চা’ পত্রিকায় ধারাবাহিকভাবে প্রকাশ করেন কাশীনাথ দামলে। এই পত্রিকাতেই ধারাবাহিকভাবে প্রকাশিত হয় আন্তোনিও পাগ্লিয়ারোর ‘ফ্যাসিজম অ্যাগেইনস্ট কমিউনিজম’। ইতালির ফ্যাসিস্ট সংগঠন কালো জামা পরা আয়রন গার্ডসের অনুকরণে ভারতে সংগঠন গড়ে তোলেন দামলে। এই কাজের জন্য ইতালির কনসাল জেনারেল তার প্রশংসা করেছিলেন।\nজার্মানিতে হিটলারের ক্ষমতায় আরোহণ ও ভারতে উগ্র–হিন্দুত্ববাদের প্রভাব বিস্তার\n১৯২৫ সালে জার্মানিতে প্রকাশিত হয় অ্যাডলফ হিটলারের লেখা বই, ‘মাইন ক্যাম্ফ’ বা ‘আমার সংগ্রাম’। এই বইয়ে নাৎসি দলের মতাদর্শ, ভাবধারা ও কর্মসূচী বিস্তৃতভাবে আলোচিত হয়েছে। ১৯৩৪ সালে নিজেকে ফ্যুয়েরার ঘোষণা করে জার্মান রাষ্ট্রের একচ্ছত্র অধিপতি হয়ে ওঠেন হিটলার। ক্ষমতা দখলের পরই বিরোধী দল, সোশ্যালিস্ট ও কমিউনিস্টদের ওপর শুরু হয় ভয়ানক দমন–পীড়ন, গ্রেফতার ও গুপ্তহত্যা। শুরু হয় ভয়ঙ্কর ইহুদি বিদ্বেষ। স্কুল, কলেজ ও বিশ্ববিদ্যালয় থেকে সমস্ত অ–জার্মান ও ইহুদিদের বিতাড়ন করা হয়। ইহুদিদের সঙ্গে জার্মানদের বিবাহ নিষিদ্ধ করা হয় ও সমস্ত চাকরি থেকে ইহুদিদের বরখাস্ত করা হয়।\nসমস্ত শ্রমিক সংগঠন ভেঙে দিয়ে শ্রমিক কর্মচারীদের নাৎসি প্রভাবাধীন একটি সংগঠনের ছত্রছায়ায় আনা হয়। জার্মানিতে লক আউট ও ধর্মঘট নিষিদ্ধ করা হয়। লক্ষ্য হিসেবে স্থির হয়, জার্মানির অতীত গৌরব পুনরুদ্ধার করে সমগ্র বিশ্বে জার্মান জাতির শ্রেষ্ঠত্ব প্রতিষ্ঠা করা।\nশীগগিরই হিন্দুত্বের ধ্বজাধারীরা এই ফ্যাসিস্ট নাৎসি দল ও হিটলারকে তাদের গুরু বলে গ্রহণ করে নেয়। হিটলার প্রচার করতেন যে, জার্মানরাই একমাত্র আর্য জাতি এবং একমাত্র তাদের শরীরেই নর্ডিক রক্ত প্রবাহিত হচ্ছে। নাৎসিদের এসব ‘পবিত্র’ ভাবনা ও উগ্র জাতি বিদ্বেষী নীতি ভারতের ‘ধর্মপ্রাণ’ হিন্দুত্ববাদীদের ইন্দো–জার্মান আর্য পরম্পরায় ভাবতে অধিক সুবিধা করে দিয়েছিল। ১৯৩৯ সালে প্রকাশিত ‘উই আর আওয়ার নেশনহুড ডিফাইনড’ নামক বইয়ে সংঘ–সচিব গোলওয়ালকর ইতালি ও জার্মানিকে উদাহরণ হিসেবে দেখিয়ে বললেন, “এসব প্রাচীন রাষ্ট্রগুলো কিভাবে তাদের সংখ্যালঘু সমস্যার সমাধান করেছে, তা অবশ্যই মনে রাখতে হবে। নিজেদের রাষ্ট্র কাঠামোয় কোনো পৃথক উপাদানকে স্বীকৃতি দিতে রাজি হয়নি তারা। দেশের বৃহত্তম জনসংখ্যা বা রাষ্ট্রীয় জাতির মধ্যে একাত্ম হতে হয়েছে বহিরাগত অধিবাসীদের। গ্রহণ করতে হয়েছে তাদের সংস্কৃতি ও ভাষা, অংশীদার হতে হয়েছে তাদের আশা–আকাঙ্ক্ষার, নিজেদের পৃথক অস্তিত্বের কথা সম্পূর্ণভাবে ভুলতে হয়েছে, ভুলতে হয়েছে তাদের বিদেশি উৎসের কথা। তা না হলে নিছক বহিরাগত হিসেবেই থাকতে হবে তাদের, রাষ্ট্রের (পড়ুন – হিন্দু*) সমস্ত বিধি নিয়ম মেনে চলতে হবে, রাষ্ট্রের (পড়ুন – হিন্দু*) অধীনস্থ হয়ে থাকতে হবে, কোনো বিশেষ সুরক্ষা তারা পাবে না, কোনো সুবিধা বা অধিকারের তো প্রশ্নই ওঠে না। বহিরাগতদের জন্য মাত্র দুটি পথই খোলা আছে– হয় রাষ্ট্রীয় (পড়ুন – হিন্দু*) জাতির সাথে মিশে যেতে হবে এবং তাদের সংস্কৃতি গ্রহণ করতে হবে, অথবা রাষ্ট্রীয় জাতি যতদিন চাইবে, ততদিন তাদের করুণার ওপর নির্ভর করে বেঁচে থাকা এবং রাষ্ট্রীয় জাতি যখনই চাইবে, তখনই দেশ ছেড়ে চলে যাওয়া। সংখ্যালঘু সমস্যার বিষয়ে এটিই একমাত্র যুক্তিনিষ্ঠ দৃষ্টিভঙ্গী। এটিই একমাত্র যৌক্তিক ও সঠিক সমাধান। নিজেদের রাষ্ট্র কাঠামোয় রাষ্ট্রের মধ্যে রাষ্ট্র সৃষ্টির মতো ক্যানসার রোগ তুল্য বিপদ থেকে নিজ–জাতিকে নিরাপদ রাখার এটাই একমাত্র উপায়।” উনবিংশ শতাব্দীর শেষভাগের হি‘ন্দু ধর্ম’ পুনরুত্থানবাদ থেকে এভাবেই জন্ম নেয় ঘৃণা বিদ্বেষ ও অসহিষ্ণুতায় ভরা সংকীর্ণ উগ্র–হিন্দু জাতীয়তাবাদ।\nহিটলারের ইহুদিবিরোধী অভিযানকে সমর্থন করে ১৯৩৮ সালে ভারতে মুসলিমদের সমস্যা হিসেবে চিহ্নিত করে গোলওয়ালকর বলেন, “কোনো ভূখণ্ডে বসবাসকারী সংখ্যাগুরুদের নিয়েই দেশ গড়ে ওঠে। জার্মানিতে ইহুদিরা কি করছে? তারা জার্মানিতে সংখ্যালঘু বলে তাদের জার্মানি থেকে তাড়িয়ে দেওয়া হয়েছে।” ১৯৪০ সালে ইতালি ও জার্মানির ফ্যাসিবাদী মতাদর্শকে শিরোধার্য করে গোলওয়ালকর এক বক্তৃতায় বলেন, “এক নিশান, এক প্রধান ও এক মতাদর্শে উদ্বুদ্ধ হয়েই এই মহান দেশের প্রতিটি কোণায় হিন্দুত্বের শিখা প্রজ্বলিত করে চলেছে আরএসএস।”\nভারতীয় সংবিধানে লিখিতভাবে রাষ্ট্রের যুক্তরাষ্ট্রীয় কাঠামোর কথা স্বীকৃত (যদিও কার্যক্ষেত্রে তার প্রয়োগ ছিল না বা নেই বললেই চলে)। ১৯৬১ সালে গোলওয়ালকর এক বিবৃতিতে বলেন, “বর্তমানের যুক্তরাষ্ট্রীয় ধাঁচের সরকার শুধু যে বিচ্ছিন্নতাবাদী মনোভাবের জন্ম দেয় তা–ই নয়, তাকে পরিপুষ্টও করে তোলে। একদিক থেকে দেখলে এটি এক জাতির ধারণাকে স্বীকৃতি দিতে অস্বীকার করে এবং তাকে ধ্বংস করে। একে সমূলে উৎপাটিত করতে হবে। সংবিধান শুদ্ধ করতে হবে এবং একীভূত সরকার প্রতিষ্ঠা করতে হবে।” আরএসএসের ইশতেহার ‘বাঞ্চ অফ থটস’ এ একই কথা আরও বিস্তারিতভাবে লেখা আছে।\nউগ্র– জাতীয়তাবাদীদের মতাদর্শগত ও প্রয়োগগত মিল\nইতালির মতোই ফ্যাসিবাদী ভাবধারার প্রসারে ভারতের হিন্দু–জাতীয়তাবাদীরা শিক্ষাক্ষেত্রকে ব্যবহার করতে চেয়েছে। ১৯৪৬ সালে সংঘ–সচিব গোলওয়ালকরের নেতৃত্বে তৈরি করা হয় ‘গীতা মডেল স্কুল’। ১৯৪৮ সালে এই স্কুলগুলোকে নিষিদ্ধ করে সরকার। ১৯৫১ সালে হিন্দুত্ববাদী রাজনৈতিক দল জন সংঘের প্রথম সম্মেলনেই বলা হয়, ভারতীয় সংস্কৃতিকে (আসলে হিন্দু) প্রতিফলিত করে এমন এক শিক্ষাব্যবস্থা, এক সংযোগকারী ভাষা প্রসার ঘটানোই তাদের মূল কর্মসূচী। ১৯৫২ সালে নানাজি দেশমুখের নেতৃত্বে প্রতিষ্ঠিত হয় ‘সরস্বতী শিশু মন্দির’।\nঅনুগত নাগরিক ও অন্ধ–সমর্থক জোটানোর উদ্দেশ্য নিয়ে আরএসএস দেশের বিভিন্ন প্রান্তে গড়ে তোলে, ‘বিদ্যাভারতী অখিল ভারতীয় শিক্ষা সংস্থান’। সারাদেশে প্রায় ৫২ হাজার এ রকম স্কুল–কলেজ রয়েছে ও প্রায় ৯৬ লাখ শিক্ষার্থী রয়েছে বিদ্যাভারতী প্রতিষ্ঠিত এসব শিক্ষা প্রতিষ্ঠানে। প্রতিটি রাজ্যে বিভিন্ন নামে সমাজ–রাজনৈতিক পরিস্থিতি বিবেচনা করে তাদের কার্যক্রম পরিচালিত হয়। ২০১৮ সালে উত্তরাখণ্ডের মুখ্যমন্ত্রীর প্রণোদনায় আরএসএসের অধীনস্ত শিক্ষকদের ফ্রন্টাল গ্রুপ এবিআরএসএমের মাধ্যমে সম্পূর্ণ শিক্ষার দায়িত্বই চলে যাচ্ছে উগ্র–হিন্দুত্ববাদী সংগঠনগুলোর হাতে। তাদের মূল লক্ষ্যই হলো– সাংস্কৃতিক (একমাত্র হিন্দু) জাতীয়তাবাদের মতাদর্শ শিক্ষাক্ষেত্রে ও সমাজে প্রচার করা। ২০১৮ সালের এক প্রতিবেদন অনুযায়ী, প্রবাসী হিন্দু–আমেরিকানদের মদদে দেশের প্রান্তিক, অনুন্নত ৯৬ হাজার গ্রামে বিশ্ব হিন্দু পরিষদের নিয়ন্ত্রণে চলছে এক লাখ এক হাজার ৪১৭টি একল বিদ্যালয়। যেখানে ছাত্রছাত্রীর সংখ্যা ২৭ লাখ ৫২ হাজারেরও বেশি। আমেরিকাতেও তাদের শাখা রয়েছে।\nইতিহাসের গেরুয়াকরণেরও প্রয়াস চালাচ্ছে হিন্দুত্ববাদীরা। আরএসএসের মোহন বৈদ্য বলেছেন, “ভারতীয় ইতিহাসের আসল রঙ হলো গেরুয়া। আমাদের ইতিহাস পুনর্লিখন করতে হবে।” এভাবে হিন্দুরা ভারতভূমির সন্তান এবং রামায়ণকে ইতিহাস হিসেবে তুলে ধরার অপচেষ্টা চলছে। নতুন করে ইতিহাস লেখার জন্য তৈরি হয়েছে দীনদয়াল উপাধ্যায়ের নামে কমিটি।\n২০১৪ সালে বিদ্যাভারতী প্রজেক্টের অন্যতম মাথা দিননাথ বাত্রা এক সাংস্কৃতিক ভারতের ধারণা দিয়েছেন। অখণ্ড বৃহত্তর ভারতের কথা বলেছেন। বাত্রার তৈরি ওই মানচিত্রে আফগানিস্তান, পাকিস্তান, কাশ্মীর, বাংলাদেশ, নেপাল, ভুটান, মিয়ানমার, শ্রীলঙ্কাসহ বৃহত্তর ভারতের ধারণা তৈরি করা হচ্ছে। বাত্রা বলেছেন, “ভারতের বিভাজন অপ্রাকৃতিক একে পুনরায় জুড়তে হবে।” ১৪ আগস্টকে ‘অখণ্ড ভারত স্মৃতি দিবস’ পালন করা হচ্ছে বিদ্যাভারতী পরিচালিত স্কুলগুলোতে। অতীত ঐতিহ্যের নামে এভাবে শিশুদের মনে বিকৃত, বিদ্বেষপূর্ণ শিক্ষার প্রসার চলছে।\nআমেরিকাতেও রয়েছে সংঘের ‘হিন্দু স্টুডেন্ট কাউন্সিল’ নামক শিক্ষা শাখা। রয়েছে ‘হিন্দু ইউনিভার্সিটি অব আমেরিকা’ নামে কলেজ। প্রবাসী ভারতীয়দের কাছে ফান্ড নিয়ে এভাবেই তারা ইতিহাস, ধর্ম, বিজ্ঞান সংক্রান্ত গবেষণার নামে মৌলবাদী, সাম্প্রদায়িক বিদ্বেষ সৃষ্টিকারী চিন্তা–ভাবনা ছড়িয়ে দিচ্ছে প্রতিদিন। দেশের নতুন প্রজন্মকে বিভ্রান্ত করে তাদের মিথ্যে দিয়ে ভরা অবৈজ্ঞানিক ‘শিক্ষায়’ কূপমণ্ডূকে পরিণত করছে, যার ফলাফল দেশবাসী এখন দেখতে পাচ্ছেন।\nফ্যাসিবাদের সাংগঠনিক মিল\nহিটলারের নাৎসি দলের মতোই আরএসএস–বিজেপির বিভিন্ন নামে প্রকাশ্য ও গোপন আনরেজিস্টার্ড সংগঠন রয়েছে। স্বয়ংসেবক কথাটির অর্থ স্বেচ্ছাসেবক। ১৯৬৩ সালে নেহরুর আমন্ত্রণে সাধারণতন্ত্র দিবসে তিন হাজার স্বয়ংসেবক ভারতীয় বাহিনীর সাথে প্যারেডে অংশগ্রহণ করে। এখন তাদের সংখ্যা কোটির কাছাকাছি। হিটলারের স্টর্ম ট্রুপার্স, শ্যুটস স্তাফেলন ও ব্ল্যাক শার্টের মতোই যুবক বাহিনী, নারী বাহিনী (সেবিকা সমিতি) ও ছাত্রদের, শ্রমিকদের সংগঠন রয়েছে সংঘের। বজরঙ দল, সন্তান দল প্রভৃতি সংগঠনও আরএসএসের মতাদর্শেই বিশ্বাসী। ২৫ ফেব্রুয়ারি ২০১৮, মেরঠে আরএসএস প্রধান মোহন ভাগবত বলেছেন, “এবার সমস্ত হিন্দুদের জেগে ওঠা উচিত, তাদের একত্রিত হওয়া উচিত, এটাই দেশের চাওয়া।” ওই সভায় তিনি হিটলারের ‘লাস্ট সলিউশন’ এর অনুকরণে ‘শেষ সমাধান’ এর ডাক দিয়েছেন। মনে পড়ে যায়, এই ডাকের পরই হিটলার ৯০ শতাংশ ইহুদিকে গ্যাস চেম্বারে ঢুকিয়ে দমবন্ধ করে হত্যা করেছিল। তবে কি এমন কিছুই হতে চলেছে আগামীর ভারতবর্ষে?\nউত্তর প্রদেশের পশ্চিমাঞ্চলে স্বামী নরসীমা রাওয়ের নেতৃত্বে ‘হিন্দু–স্বভিমান সংঘ’ কিশোর–যুবকদের শারীরিক কসরত ও লাঠি চালনা ও অত্যাধুনিক অস্ত্রের প্রশিক্ষণ দিয়ে চলেছে। হরিয়ানায় প্রায় দুই হাজার জনের হিন্দুত্ববাদী সশস্ত্র বাহিনী মুসলিমদের ওপর আক্রমণ করেছে ও অত্যাচার চালিয়েছে। তাদের বাড়িঘর পুড়িয়ে দেওয়া হয়েছে। ২০১৫ সালে মুজফফরনগরে প্রায় ৬০ জন সংখ্যালঘুকে হত্যা করা হয়েছে। দেশের বিভিন্ন প্রান্তে কথিত ‘লাভ জিহাদের’ কথা বলে দুর্গা–বাহিনীকে সশস্ত্র প্রশিক্ষণ দেওয়া হচ্ছে। নারীদের নাবালিকা অবস্থায় বিবাহের পরামর্শ দিচ্ছে এসব সংগঠন। ৫ জানুয়ারি ২০২০, ‘হিন্দু রক্ষা দল’ জওহরলাল নেহরু বিশ্ববিদ্যালয় ক্যাম্পাসে রড ও হকি স্টিক নিয়ে কাপড়ে মুখ ঢেকে হামলা চালিয়েছে। এই ঘটনায় পুলিশের নিষ্ক্রিয়তা বিশেষভাবে উল্লেখ্য।\nআরএসএসের ২৬টি সংগঠনকে দিল্লিতে জমি দিয়েছে ভারতের কেন্দ্রে ক্ষমতাসীন হিন্দুত্ববাদী মোদি সরকার। বালাকোটের ঘটনার পর দেশের বিভিন্ন প্রান্তে কাশ্মীরি ও মুসলিমদের ওপর নিপীড়ন চালিয়েছে হিন্দুত্ববাদীরা। রক্তাক্ত হয়েছেন ছাত্রীরা।\nহিন্দুত্ববাদী ফ্যাসিবাদের রাজনৈতিক উত্থান ও জনগণের ওপর আক্রমণ\n১৯৪৩–১৯৪৬ হিন্দু মহাসভার সদস্য ছিলেন শ্যামাপ্রসাদ মুখোপাধ্যায়। ১৯৪৭ সালে তিনি নেহরু মন্ত্রিসভার গুরুত্মপূর্ণ মন্ত্রী হন। কিন্তু ১৯৫০ সালে পাকিস্তানের সঙ্গে শরণার্থী প্রশ্নে স্বাক্ষরিত ‘দিল্লি চুক্তি’ ও সংবিধানের অনুচ্ছেদ ৩৭০ প্রশ্নে বিরোধ হওয়ায় তিনি কংগ্রেস ছেড়ে বেরিয়ে আসেন। ১৯৫১ সালে গোলওয়ালকরের পরামর্শ ক্রমে তথাকথিত সাংস্কৃতিক সংগঠন আরএসএসের প্রত্যক্ষ মদদে শ্যামাপ্রসাদের নেতৃত্বে তৈরি হয় রাজনৈতিক দল ‘ভারতীয় জন সংঘ’।প্রথম লোকসভা নির্বাচনে তারা ৯৪টি আসনে প্রার্থী দিয়ে মাত্র ৩টি আসন পেয়েছিল। ১৯৭৫ সালে ইন্দিরা–সরকার জরুরি অবস্থা জারি করে। জরুরি অবস্থায় চলতে থাকা ফ্যাসিবাদী রাষ্ট্রীয় সন্ত্রাসের বিরুদ্ধে দেশের সর্বত্র যে আন্দোলনের ঢেউ উঠেছিল তা থেকে জন্ম হয় কংগ্রেস বিরোধী জনতা পার্টির। জয়প্রকাশ নারায়ণ ছিলেন ওই পার্টির প্রতিষ্ঠাতা প্রধান। ভারতীয় জন সংঘ, ভারতীয় লোক দল ও কংগ্রেসের ইন্দিরা বিরোধী অংশ মিলে জনতা পার্টি তৈরি হয়। ১৯৮০ সালে নবগঠিত জনতা পার্টির চরণ সিং সরকারের পতন হলে ভারতীয় জন সংঘের নেতারা (অবশ্যই আরএসএস সদস্য) মিলে ৬ এপ্রিল গঠন করেন ভারতীয় জনতা পার্টি (বিজেপি)। ১৯৮৪ সালের লোকসভা নির্বাচনে কোনো গুরুত্ব না পেয়ে আরএসএসের পরিকল্পনা মতো বিজেপি নেতারা শুরু করেন রাম–জন্মভূমি প্রতি–আন্দোলন (কাউন্টার মুভমেন্ট)। হিন্দুত্ববাদীদের প্রত্যক্ষ মদদে ১৯৮০ সালে মুরাদাবাদ এবং ১৯৮৫ সালে আহমেদাবাদে দাঙ্গা হয়। ১৯৮৯ সালে বিহারের ভাগলপুরে রাম–শিলা সংগ্রহের সময় বিশ্ব হিন্দু পরিষদের মুসলিম বিদ্বেষী স্লোগানকে কেন্দ্র করে একতরফা উস্কানিতে দাঙ্গা তৈরি হয়। ওই ঘটনায় ৯০০ মুসলিম ও ১০০ হিন্দু নিহত হন। ১৯৯০ সালের ২৫ নভেম্বর সোমনাথ মন্দির থেকে লালকৃষ্ণ আদভানির নেতৃত্বে শুরু হয় রাম রথ যাত্রা। আদভানির নেতৃত্বে রথ যাত্রা প্রারম্ভের আগে ও পরে আহমেদাবাদে এপ্রিলে ৩০ জন ও অক্টোবরে ৪০ জন মুসলিম সম্প্রদায়ের মানুষ প্রাণ হারান। এ ছাড়াও যেখান দিয়েই এই রথ যায় সেখানেই অশান্তি ও মারদাঙ্গা পরিবেশ তৈরি হয়েছিল। এই রথ যাত্রার উদ্দেশ্যও এমনটাই ছিল। এ সময় ভি পি সিংয়ের নেতৃত্বাধীন সরকারকে বিজেপি বাইরে থেকে সমর্থন করেছিল। তাই আইন–শৃঙ্খলা রক্ষাকারী বাহিনীও নিষ্ক্রিয় থেকে হিন্দুত্ববাদী দাঙ্গাবাজদের পক্ষে কাজ করছিল।\n৬ ডিসেম্বর ১৯৯২, সারা দেশের হিন্দুত্ববাদীদের একত্রিত করে তারা ধ্বংস করে অযোধ্যার ঐতিহাসিক বাবরি মসজিদ। এই ঘটনায় প্রশাসনের নিষ্ক্রিয় ভূমিকা কংগ্রেস সরকার ও প্রশাসনের পরোক্ষে মদদ দেওয়ার বিষয়টিকেই জোরালভাবেই সমর্থন করে। এরপর আরএসএসকে নিষিদ্ধ করে তৎকালীন কেন্দ্রে ক্ষমতাসীন কংগ্রেস সরকার। ১৯৯৬ সালে প্রথম কেন্দ্র সরকারের ক্ষমতায় আসে বিজেপি। এরপর ১৯৯৮ ও পরে ১৯৯৯ সালে পুনরায় ক্ষমতায় আসে তারা। ১৯৯৮ সালে অটল বিহারি বাজপেয়ি সরকার পোখরানে পারমাণবিক বোমা পরীক্ষা করে উগ্র–জাতীয়তাবাদী দম্ভ নির্মাণে কিছুটা সফল হয়। ১৯৯৯ সালে ঘটে কার্গিল যুদ্ধ। যা দিয়ে ‘পাকিস্তানবিরোধী’ সম্প্রসারণবাদী ইমেজ তৈরি করে ২০০৩ পর্যন্ত কেন্দ্রে ক্ষমতায় থাকতে সক্ষম হয় বিজেপি সরকার।এই সরকারই জনবিরোধী নাগরিকত্ব বিল ২০০৩ পাশ করে ও ‘অনুপ্রবেশকারী’ শব্দটি নাগরিকত্ব আইনে অন্তর্ভুক্ত করে। অন্যদিকে, ২০০২ সালে গুজরাটের তৎকালীন মুখ্যমন্ত্রী নরেন্দ্র মোদির প্রত্যক্ষ মদদে ঘটে গুজরাট গণহত্যা। প্রায় দুই হাজার সংখ্যালঘু মানুষকে হিন্দুত্ববাদী ধর্মোন্মাদরা একতরফাভাবে হত্যা করে। অসংখ্য নারীকে ধর্ষণ করা হয়। সংখ্যালঘুদের বাড়িঘর জ্বালিয়ে দেওয়া হয়। ওই গণহত্যায় নেতৃত্ব দেওয়ার ফলস্বরূপ লাগাতার গুজরাটের ক্ষমতায় থাকতে সক্ষম হন মোদি।\n২০১৪ সালে ভারতের কেন্দ্রে ক্ষমতায় আসে মোদি সরকার। ক্ষমতায় আসার পর থেকেই গো–রক্ষার নামে বিভিন্ন হিন্দুত্ববাদী সংগঠনের হামলায় শতাধিক দলিত ও ধর্মীয় সংখ্যালঘুকে হত্যা এবং নিগ্রহ করা হয়েছে। ২০০৯–২০১৪ পর্বের তুলনায় যা ১০,৩০০ শতাংশ বৃদ্ধি পেয়েছে। ছত্তিশগড়ের সাবেক বিজেপি মুখ্যমন্ত্রী রমন সিংসহ হিন্দুত্ববাদী নেতারা, কেউ খাদ্য তালিকায় গো–মাংস রাখলে তাকে হত্যা করার হুমকি পর্যন্ত দিয়েছেন।\nদেশের বিভিন্ন প্রান্তে যুক্তিবাদী ও ভিন্ন মতাবলম্বীদের পরিকল্পিতভাবে হত্যা করে হিন্দুত্ববাদীরা। এর মধ্যে এম এম কালবুরগি, নরেন্দ্র দাভলকার, গোবিন্দ পানসারে এবং সাংবাদিক সমাজকর্মী গৌরী লঙ্কেশের হত্যাকাণ্ড বিশেষভাবে উল্লেখযোগ্য।\n২০১৭ সালে উত্তর–প্রদেশের হিন্দুত্ববাদবিরোধী দলিত সংগঠন ‘ভিম আর্মি’র নেতা চন্দ্রশেখর আজাদ রাবণকে ‘মাওবাদী’ তকমা দিয়ে গ্রেফতার করা হয়েছিল। ২০১৮ সালে মহারাষ্ট্রের ভিমা কোরেগাঁও গ্রামে উচ্চবর্ণীয় মারাঠাদের মদদে দলিতদের ওপর হামলার ঘটনায় প্রতিবাদী নয় বুদ্ধিজীবীকে ‘মাওবাদী’ তকমা দিয়ে ইউএপিএ ধারায় গ্রেফতার করা হয় বা বে–আইনিভাবে আটক রাখা হয়। গ্রেফতার হন সিভিল রাইটস অ্যাক্টিভিস্ট আনন্দ তেলতুম্বড়ে, দিল্লির গৌতম নউলাখা, মুম্বাইয়ের ভারনন গঞ্জালভেজ, অরুণ ফেরেরা, ফরিদাবাদ থেকে সুধা ভরদ্বাজ, রাঁচির স্ট্যান স্বামী, হায়দ্রাবাদের ভারভারা রাও, সোমা সেন এবং রোনা উইলসন। ২০১৯ সালের আগস্টে জালিয়ানওয়ালাবাগ হত্যাকাণ্ডের শতবর্ষ স্মরণ সভায় উপস্থিত হতে গিয়ে গ্রেফতার হয়েছিলেন ড. বায়েন ও তার এক সহযোদ্ধা।\n১৯৪৮ সালে হিন্দুত্ববাদী সন্ত্রাসবাদের প্রথম স্বীকার হন মোহনদাস করমচাঁদ গান্ধী। ভারতবর্ষের বিভিন্ন প্রান্তে বিভিন্ন সময়ে হিন্দুত্ববাদী সন্ত্রাসবাদীরা নানান কার্যকলাপে যুক্ত থেকেছে। ১৯৯২–৯৩ সালে মুম্বাইয়ে একতরফা সংখ্যালঘু হত্যা ও লুটপাট চালায় আরএসএস ও বজরঙ দল। ওই বছরই আদভানির নেতৃত্বে রাম রথ যাত্রা বের করে দেশের বিভিন্ন প্রান্তে সাম্প্রদায়িক সহিংসতা ছড়ায় বিজেপি–আরএসএস। ১৯৯৯ সালে হিন্দুতববাদী সন্ত্রাসবাদীরা হত্যা করে গ্রাহাম স্টুয়ার্ট স্টেন ও তার দুই শিশুপুত্রকে। ২০০১ সালে উড়িষ্যা রাজ্য বিধানসভায় আক্রমণ চালায় বজরঙ দল, বিশ্ব হিন্দু পরিষদ ও দুর্গা বাহিনী। ২০০২ সালে গুজরাটের তৎকালীন মুখ্যমন্ত্রী নরেন্দ্র মোদীর প্ররোচনায় সংঘটিত হয় গুজরাট গণহত্যা। এই সাম্প্রদায়িক সহিংসতায় সরকারি হিসাবেই নিহত হন অন্তত এক হাজার ৪০ জন মানুষ।নিহতদের মধ্যে ৭৯০ জনই মুসলিম সম্প্রদায়ের মানুষ। আড়াই হাজারেরও বেশি মানুষ আহত হন এবং ২২৩ জনের কোনো খোঁজই মেলেনি। ২০০৭ সালের ১১ অক্টোবর রাজস্থানের আজমিরে ঐতিহাসিক স্থান মইনুদ্দিন চিশতির দরগায় বোমা হামলা চালায় আরএসএস। এ ঘটনায় সুনীল যোশী ও ভবেশ প্যাটেল নামে দুই সন্ত্রাসবাদী এখনো কারাগারে রয়েছেন। ২০০৭ সালে হামলা চালানো হয় সমঝোতা এক্সপ্রেসে। এ দুটি মামলায়ই অভিযুক্ত ছিলেন প্রাক্তন আরএসএস সদস্য স্বামী অসীমানন্দ। ২০০৬ সালে ঘটে যাওয়া নাসিকের কাছে মালেগাঁও সিরিয়াল বোমা বিস্ফোরণ ঘটায় ‘অভিনব ভারত’ নামের একটি উগ্র–হিন্দুত্ববাদী সংগঠন। ওই ঘটনায় যুক্ত সন্ত্রাসবাদী প্রজ্ঞা সিং ঠাকুর বর্তমানে মোদি সরকারের একজন গুরুত্মপূর্ণ সাংসদ! ২০০৮ সালে কর্ণাটকের ম্যাঙ্গালোরে খ্রিষ্টান সম্প্রদায়, চার্চ ও তাদের পরিচালিত শিক্ষা প্রতিষ্ঠানের ওপর হামলা চালায় বজরঙ দল ও শ্রীরাম সেনা নামের দুটি সংগঠন। ২০০৮ সালের ২৯ সেপ্টেম্বর পশ্চিম ভারতের গুজরাট ও মহারাষ্ট্রে বোমা বিস্ফোরণে মারা যান ১০ জন মানুষ। এ সময় পুলিশ আরও ১৭টি বোমা নিষ্ক্রিয় করে। বোমা বিস্ফোরণ হয় মালেগাঁও ও মোদাসা শহরে। ২০১৮ সালের ১৮ মে হায়দ্রাবাদের অদূরেই মক্ষা মসজিদে পাইপ বোমা বিস্ফোরণে ১৬ জন মুসলিম সম্প্রদায়ের মানুষ নিহত হন। ২০২০ সালের ফেব্রুয়ারিতে দিল্লিতে পরিকল্পিত সংখ্যালঘু হত্যা ও লুটপাট চালায় আরএসএস ও বজরঙ দলের প্রশিক্ষণপ্রাপ্ত সন্ত্রাসী বাহিনী। অন্তত ৫২ জন ধর্মীয় সংখ্যালঘু মানুষকে হত্যা করা হয়। এই ঘটনায় দেশের স্বরাষ্ট্র দফতরের সরাসরি মদদ ছিল।\nকংগ্রেসের প্রতিক্রিয়াশীল স্বৈরাচারী–ফ্যাসিবাদী ধরনের শাসন\n১৯৪৭ সালের আগস্টে দেশভাগ করে ব্রিটিশ সাম্রাজ্যবাদীরা তাদের বিশ্বস্ত প্রতিনিধি ভারতীয় কংগ্রেস ও মুসলিম লীগের হাতে ক্ষমতা হস্তান্তর প্রক্রিয়া অনুষ্ঠিত করে। তৎকালীন মুৎসুদ্দি পুঁজিপতি ও সামন্তশ্রেণীর স্বার্থকে সামনে রেখে ভারতে দেশ গঠনের নামে শুরু হয় দেশের বিভিন্ন জাতি–উপজাতি ও মেহনতি শ্রেণীর ওপর নিপীড়ন ও দমনের আরেক খেলা। একদিকে ‘বৈচিত্রের মধ্যে ঐক্য’, বিবিধের মাঝে মিলনের বুলি আউড়ে স্বাধীনতাকামী অঞ্চলগুলোকে ভারত রাষ্ট্রে বেঁধে ফেলা হয়। অন্যদিকে, এ সময় থেকেই কোথাও কম কোথাও বেশি মাত্রায় স্বৈরাচারী–ফ্যাসিস্ট শাসন কায়েম করে ‘হিন্দি–হিন্দু–হিন্দুস্তান’ গঠনের প্রক্রিয়া চলতে থাকে। সরকারে থেকে কংগ্রেস শ্রমিক–কৃষকের অধিকার আদায়ের সংগ্রামী জঙ্গি আন্দোলনকে বন্দুকের নলের সামনে গুড়িয়ে দিতে থাকে। এভাবে সর্বদাই কংগ্রেস মহান ভারতের স্বপ্ন ফেরি করে সাম্রাজ্যবাদী বিভিন্ন শিবিরের লুণ্ঠনক্ষেত্র হিসেবে ভারতকে তুলে ধরে। জরুরি অবস্থাকালীন সময়ে সংবাদমাধ্যমের স্বাধীনতা, মত প্রকাশের স্বাধীনতা হরণ করা হয়। হাজার হাজার সংগ্রামী প্রগতিশীল মানুষকে গ্রেফতার করা হয়, হত্যা করা হয়। সাতের দশকে কমিউনিস্ট বিপ্লবী আন্দোলনকে প্রকাশ্য গণহত্যার মাধ্যমে দমন করে কংগ্রেস দেশের মানুষকে সন্ত্রস্ত করে তোলে। এমনকি অভ্যন্তরীণ নিরাপত্তাকে সুনিশ্চিত করার নামে গণআন্দোলন, জাতিসত্তার আন্দোলন ও বিপ্লবী আন্দোলনকে দমন করতে গড়ে তোলে আধা–সামরিক বাহিনী সিআরপিএফ। যা কোনো গণতান্ত্রিক কাঠামোয় থাকার কথা নয়।\n১৯৮৪ সালের জুনের প্রথম সপ্তাহে পৃথক খলিস্থানের দাবি তোলা শিখ–জাতীয়তাবাদী আন্দোলনকারীদের স্বর্ণ মন্দিরে ঢুকে হত্যা করে ভারতীয় সেনা। এই ঘটনার পিছনে ছিল ইন্দিরা গান্ধীর প্রত্যক্ষ আদেশ। স্বাভাবিকভাবেই প্রতিশোধ স্বরূপ দেহরক্ষীর গুলিতে তৎকালীন প্রধানমন্ত্রী নিহত হলে সারা পঞ্জাব ও দেশ জুড়ে কংগ্রেসের নেতৃত্বে শুরু হয় সাম্প্রদায়িক শিখ নিধনযজ্ঞ। এই একতরফা হত্যাকাণ্ডে কংগ্রেস হিন্দুত্ববাদী শক্তিকেই ব্যবহার করেছিল। মাত্র কয়েকদিনে সারা দেশে সরকারি ভাষ্যমতে তিন হাজার ৩৫০ জন এবং বেসরকারি তথ্যমতে অন্তত ১০ হাজার শিখ ধর্মাবলম্বী মানুষকে হত্যা করা হয়। এ সময় আরএসএসকেও ব্যবহার করেছিল কংগ্রেস নেতারা। শ্রীনিবাসপুরী থানায় ১৪ জন আরএসএস নেতার বিরুদ্ধে এফআইআর হয়েছিল। আরএসএস বলেছিল, “হিন্দুদের ন্যায়োচিত আক্রোশ, শিখরা মুখ বুজে মেনে নিন।”\nইন্দিরার নেতৃত্বে কংগ্রেসের এই সাম্প্রদায়িক রাজনীতির দ্বারা উৎসাহিত হয়ে ১৯৮৬ সালে রাজিব গান্ধী রাম মন্দিরের ইস্যুটি ব্যবহার করে, হিন্দু ভোট ব্যাংক নিজের দখলে নিতে বাবরি মসজিদের তালা খুলে দেন। বলাই বাহুল্য, এর মধ্য দিয়ে তিনি হিন্দুত্ববাদী মৌলবাদীদের লক্ষ্য পূরণের সুযোগ করে দেন। ১৯৮৯ সালের ১০ নভেম্বর রাজিব গান্ধী সরকার রাম মন্দির স্থাপনের জন্য শিলান্যাসের অনুমতি মঞ্জুর করে। সে বছরই ধর্মীয় বিভাজনকে হাতিয়ার করে রামরাজ্য স্থাপনের প্রতিশ্রুতি দিয়ে তিনি অযোধ্যা থেকেই নির্বাচনী প্রচার শুরু করেন। এই ঘটনা প্রমাণ করে কংগ্রেসও হিন্দুত্ববাদী রাজনীতির তাস নির্লজ্জভাবেই সময় সুযোগ অনুসারে খেলেছে।\nএভাবে এই ক্ষমতা ধরে রাখতে কংগ্রেস, এক হাতে সোশ্যাল ডেমোক্র্যাটদের এবং অন্য হাতে হিন্দুত্ববাদীদের নিজেদের সুবিধার্থে ব্যবহার করেছে। পাশাপাশি প্রতিটি ক্ষেত্রে দেশীয় সামন্ত, সুদখোর মহাজন, দালাল বুর্জোয়া, মুৎসুদ্দি বৃহৎ পুঁজি এবং বিবিধ সাম্রাজ্যবাদী শক্তির সেবা করেছে। মুখে ধর্ম নিরপেক্ষতার কথা বললেও সংখ্যাগরিষ্ঠ অংশের ওপর নিয়ন্ত্রণ বজায় রাখতে উচ্চবর্ণীয়দের শাসন কায়েম রেখেছে। কার্যক্ষেত্রে ব্রাহ্মণ্যবাদীরাই ভারত রাষ্ট্রের ‘গুডবয়’ বলে প্রিভিলেজ পেয়েছে। ফলে মতাদর্শগতভাবে প্রত্যক্ষভাবে হিন্দু মৌলবাদের প্রচার না করলেও এক ধরনের হিন্দুপ্রধান স্বৈরাচারী ফ্যাসিজম তারাও এ দেশের মাটিতে অনুশীলন করেছে।\nকাশ্মীরে গণভোটের প্রতিশ্রুতি দিয়ে ক্রমাগত বিশ্বের সবচেয়ে সামরিকায়িত অঞ্চলে পরিণত করেছে কংগ্রেস। যা আগ্রাসী পররাষ্ট্রনীতিরই পরিচায়ক। গত বছর ৫ আগস্ট হিন্দুত্ববাদী বিজেপি যখন অনুচ্ছেদ ৩৭০ ও অনুচ্ছেদ ৩৫ বাতিল করে কাশ্মীরকে একটি সম্পূর্ণ পরাধীন অঞ্চলে পরিণত করছে, তখনও কার্যত মুখে কুলুপ এঁটেছিল কংগ্রেস। দেশের উত্তর–পূর্ব অঞ্চলের রাজ্যগুলোতেও একই কায়দায় নিজেদের নিয়ন্ত্রণ কায়েম রেখেছে কংগ্রেস ও বিজেপি সরকার। এমনকি দেশের অভ্যন্তরে বিভিন্ন জাতিসত্তার লড়াইগুলোকেও ভোটের অংকে বা বন্দুকের নলে সমাধান করতে চেয়েছে কংগ্রেস।\nএকুশ শতকের ভারতীয় ফ্যাসিবাদের মূল্যায়ন\nফ্যাসিবাদের শ্রেণী চরিত্র বোঝাতে গিয়ে জর্জি দিমিত্রভ বলেছেন, “ফ্যাসিজম হলো– লগ্নি পুঁজির (ফিন্যান্স ক্যাপিটাল) তরফের সবচেয়ে প্রতিক্রিয়াশীল, সবচেয়ে সংকীর্ণ জাতীয়তাবাদী এবং সবচেয়ে সাম্রাজ্যবাদী অংশের সন্ত্রাসবাদী একনায়কতন্ত্র।”\n১৯৯১ সালের পর থেকেই গ্যাট চুক্তির মাধ্যমে আন্তর্জাতিক মুদ্যা তহবিল (আইএমএফ), বিশ্ব বাণিজ্য সংস্থা (ডব্লিউটিও), বিশ্ব ব্যাংক প্রবর্তিত বিশ্বায়ন–নয়াউদারনীতিবাদ এ দেশের পঙ্গু অর্থনীতির ওপর প্রয়োগ করা শুরু করে কংগ্রেস। যার ফল হয়েছে মারাত্মক। ভারত রাষ্ট্র খুব দ্রুত এক অভুক্ত, কর্মহীন, অপুষ্টিতে ভোগা মানুষের দেশে পরিণত হয়। দেশের এক বিরাট অঞ্চল জুড়ে অঘোষিত মহামারী চলছে। ২০০৮ সাল থেকে বিশ্ব অর্থনীতির সঙ্গে ভারতীয় অর্থনীতিও মন্দার কবলে পড়েছে। লগ্নি করা পুঁজি ব্যাংক ফিরে না পাওয়ায় পুঁজির ব্যাপক ঘাটতি দেখা দেয়। স্বাভাবিকভাবেই এই শতকের শুরুতে জনগণ এক গভীর হতাশার মধ্যে পড়েছেন। ফলে এতদিন ধরে প্রচলিত নরম–গরম স্বৈরাচারী গণতন্ত্র বা পোশাক পরা ফ্যাসিবাদ দিয়ে জনগণকে বেঁধে রাখা যাচ্ছে না। তাই দেশি–বিদেশি লগ্নি পুঁজির স্বার্থে নগ্নভাবে ফ্যাসিবাদ কায়েম করে জনতার ওপর শোষণ চালাচ্ছে।\nভারতবর্ষের হিন্দুত্ববাদী ফ্যাসিবাদের উল্লেখযোগ্য বৈশিষ্ট্য হলো– বর্ণবাদী সামন্ত কাঠামোর ওপর পৈশাচিক সংকীর্ণ কর্পোরেট সাম্রাজ্যবাদের অনুকূলে পরিচালিত এক উগ্র–হিন্দুত্ববাদ। মনুস্মৃতি কথিত ব্রাহ্মণ্যবাদী অনুশাসন– যা আদিম গোষ্ঠী সমাজের দস্যুতাবৃত্তিরই নামান্তর– শ্রমিক, ঠিকা শ্রমিক, কৃষক, ক্ষেতমজুর, নিপীড়িত জাতি–উপজাতি ও সমাজের চিন্তাশীল অংশের ওপর বর্বর নির্যাতন চালানোর পদ্ধতি। সীমান্ত জুড়ে ভীতি প্রদর্শনের ও অন্যের দেশ দখলের রাজনীতি।\nতবে এখনো পর্যন্ত ভারতে হিন্দুত্ববাদী ফ্যাসিস্ট শক্তির ব্যাপক গণভিত্তি নেই। আর বুর্জোয়া শিবিরের মধ্যেই এখনো অনৈক্য বেশ প্রকট। তাই আরএসএস–বিজেপি এখনো পার্লামেন্টকে অস্বীকার করে কিছু সিদ্ধান্ত নিলেও সংবিধান পরিবর্তন করে বিরোধী দলগুলিকে সসাসরি নিষিদ্ধ করার মতো কাজ তারা করছে না। তবে ভবিষ্যতেও করবে না, এমন কিছু ধরে নিলে এক ঐতিহাসিক ভুল হবে। তারা এখনই ট্রেড ইউনিয়ন ভেঙে দিচ্ছে না, বা দিতে পারছে না। উপরন্তু, বুর্জোয়া ও সোশ্যাল ডেমোক্র্যাটিক দলগুলোকে কিছু পরিমাণে আইনগত সুযোগ বজায় রাখতে দিচ্ছে। কিন্তু হিটলারের ইহুদি বিতাড়নের মতোই নাগরিকপঞ্জি (এনআরসি) কার্যকর করে হিন্দু–মুসলিমদের অনুপ্রবেশকারী বলে চিহ্নিত করে বিতাড়িত করার প্রক্রিয়া গ্রহণ করেছে। ডিটেনশন ক্যাম্প তৈরি করে মানুষকে বন্দি করছে। এভাবে অধিকারহীন সস্তা মজুরে পরিণত করছে নিপীড়িত ভারতবাসীকেই।\nফ্যাসিবাদ ভারতবর্ষে ক্ষমতা দখল করতে পেরেছে এই কারণে যে, প্রকৃত গণতান্ত্রিক শক্তি বেশ দুর্বল। সোশ্যাল ডেমোক্র্যাট বা সমাজ গণতন্ত্রী দলগুলো যে সাম্রাজ্যবাদী ও তাদের অনুগত বুর্জোয়াদের সঙ্গে শ্রমিক ও কৃষকের সহযোগিতার সংশোধনবাদী লাইন নিয়ে চলছিল, তাতে ব্যাপক মেহনতি মানুষের সমর্থন তারা হারিয়েছে। গণবিরোধী বিশেষ অর্থনৈতিক অঞ্চল (এসইজেড–সেজ) প্রকল্প, শ্রমিকবিরোধী আইন, কৃষককে নিঃস্বকারী কৃষিনীতি নয়াউদারনীতিক অর্থনীতির মডেল যখন কর্পোরেট সাম্রাজ্যবাদের প্ররোচনায় কার্যকর হচ্ছিল, তখন বিভিন্ন রাজ্যে ক্ষমতাসীন সমাজ গণতন্ত্রীরাও জনগণের ওপর দমন–পীড়ন চালিয়েছিল।সিঙ্গুর–নন্দিগ্রামের ঘটনা মানুষ এতো সহজে ভুলে যাবে না।\nআজকের সময়ে দাঁড়িয়ে সবচেয়ে গুরুত্বপূর্ণ প্রশ্ন হলো– ফ্যাসিবাদ শ্রমিকশ্রেণীকে ন্যায়সঙ্গত মজুরির, কৃষকের ঋণ মওকুফের প্রতিশ্রুতি দিলেও বাস্তবক্ষেত্রে তারা শ্রমিককে কর্মচ্যুত করছে, কৃষককে আত্মহত্যার দিকে ঠেলে দিয়েছে। বিগত ৬ বছরে প্রায় ৭৫ হাজার কৃষক আত্মহত্যা করেছেন। ক্ষেতমজুর, দিনমজুররা একচেটিয়া পুঁজি ও ফ্যাসিস্ট রাষ্ট্রযন্ত্রের পুরোপুরি দাসে পরিণত হয়েছেন। বেকার যুবকদের আকাঙ্ক্ষা পূরণে তারা সম্পূর্ণ ব্যর্থ হয়েছে। সরকারি–বেসরকারি সমস্ত ক্ষেত্রেই তাদের নামমাত্র মজুরিতে বাধ্যতামূলক ক্রীতদাসের মতো শ্রম–শোষণ করা হচ্ছে। বাতিল করা হচ্ছে শ্রমিকশ্রেণীর অর্জিত শ্রম আইন। শিক্ষার্থীদের পড়াশোনার অধিকার কেড়ে নিয়ে তাদের শিক্ষা কিনতে বাধ্য করা হচ্ছে। শ্রমিকের বিমা তহবিল আজ আর সুরক্ষিত নয়। অফিস কর্মচারী ও ক্ষুদ্র ব্যবসায়িদের নিশ্চিত ‘আচ্ছে দিনের’ স্বপ্ন দেখানো হয়েছিল। এখন তারা বুঝতে পারছেন– এই আচ্ছে দিন আসলে একচেটিয়া পুঁজির– টাটা, বিড়লা, অম্বানি, আদানি, গোয়েঙ্কার। জনগণের জমানো ব্যাংক পুঁজির ওপর দাঁড়িয়ে যারা মুনাফাখোরী করছে, লুণ্ঠন চালাচ্ছে। কর্পোরেট পুঁজির অসহনীয় একনায়কত্ব কায়েম করা হয়েছে এবং দুর্নীতি ও কদাচারকে বৈধতা দেওয়া হচ্ছে। জর্জি দিমিত্রভের ভাষায়, “ফ্যাসিবাদ জনসাধারণকে সবচেয়ে দুর্নীতিগ্রস্থ, সব থেকে ভাড়াটিয়া মনোভাব সম্পন্ন ব্যক্তিদের গ্রাসে তুলে দেয়; কিন্তু জনসাধারণের দরবারে তারা হাজির হয় ‘স্বচ্ছ সরকার’ গড়ার দাবি নিয়ে।”\nআমরা দেখতে পাচ্ছি– বিশ্বায়ন–পরবর্তী পরিস্থিতিতে ২০২০ সালে এসে সারা বিশ্বসহ আধা–উপনিবেশিক ভারত রাষ্ট্রের অর্থনৈতিক সংকট অতি গভীরে। ভারতের ক্ষেত্রে এই সংকটের বোঝা পুরোপুরি মেহনতি মানুষের উপর চাপিয়ে দেওয়ার চেষ্টা করছে সাম্রাজ্যবাদের অনুগত মুৎসুদ্দি ধান্দাবাজ পুঁজিপতিরা। তারই গতি বাড়াতে নিপীড়িত, নির্যাতিত জাতি সমূহ এবং মেহনতি শ্রমজীবী ও দরিদ্র কৃষককে পায়ের তলায় রেখে তার রক্ত শুষতে ফ্যাসিবাদের আশ্রয় নিচ্ছে শাসকশ্রেণী। ব্যাংক থেকে প্রায় ১২ লাখ কোটি টাকা ঋণ নিয়ে ফেরত দেয়নি শাসকশ্রেণী। সাম্রাজ্যবাদী শিবির চাইছে, নয়া–উপনিবেশিক শোষণ তীব্রতর করে ভারতের জল–জঙ্গল–জমি তথা খনিজ–বনজ সম্পদ ও ১৩০ কোটি মানুষের বাজার দখল করতে। দেশীয় কর্পোরেট হাউসগুলো তাদের এই কাজে শেয়ালি সহযোগিতা করছে। করোনাজনিত লকডাউন পরিস্থিতিকে কাজে লাগিয়ে ফ্যাসিবাদ আরও শক্ত শেকলে তামাম মেহনতি ভারতীয়কে বেঁধে ফেলতে উদ্ধত হয়েছে।\nমুক্তির পথ মেহনতি জনসাধারণের যুক্তফ্রন্ট\nএমন অবস্থায় যা করা যেতে পারে তা হলো– দেশি–বিদেশি সাম্রাজ্যবাদী–পুঁজিবাদী লুণ্ঠন ও ফ্যাসিস্ট বর্বরতার বিরুদ্ধে আত্মরক্ষার জন্য ব্যাপক জনগণকে একত্রিত করা। নানা মতের শ্রমজীবী মানুষের সংগঠনের যুক্ত আন্দোলনকে গুরুত্ব দিয়ে ব্যাপকতম যুক্তফ্রন্ট গড়ে তোলা দরকার। সেই সঙ্গে দরকার শ্রমজীবী অংশের প্রতিটি মানুষের অধিকার ও সুবিধা রক্ষার জন্য ধারাবাহিক আন্দোলন গড়ে তোলা। দেশি–বিদেশি কর্পোরেটদের লুণ্ঠনের বিরুদ্ধে, বনবাসীদের অধিকার রক্ষায়, সংখ্যালঘুদের অধিকার রক্ষায়, দলিতদের অধিকার রক্ষায় এবং জাতিসত্তার আত্মনিয়ন্ত্রণের সংগ্রামগুলোর মধ্যে প্রকৃত ঐক্য গড়ে তোলা দরকার। কারণ ফ্যাসিবাদ তাদের সকলের উপরই আক্রমণ জারি রেখেছে। জর্জি দিমিত্রভ যেমনটা বলেছেন– “ফ্যাসিবাদ এক হিংস্র কিন্তু ক্ষণস্থায়ী শক্তি।” বিশ্বজুড়ে সাম্রাজ্যবাদী শক্তির নতুন বিন্যাস ও ক্রমবর্ধমান বৈরি দ্বন্দ্ব, পুঁজিবাদী ব্যবস্থার কাঠামোগত সংকট, আধা–উপনিবেশে বিভিন্ন নিপীড়িত জাতির অস্তিত্ব এবং সংকুচিত বাজার, যার ফলে শ্রেণী–দ্বন্দ্বের তীব্রতা বৃদ্ধি খুব স্বাভাবিক। আর তাই বলা যায়, ফ্যাসিবাদের সাফল্যই শাসক বর্গের প্রতি জনসাধারণের মনে তীব্র ঘৃণা ও ক্ষোভের সঞ্চার করছে, করবে। এই অবস্থায় ফ্যাসিস্টরা ভয়ানক দমন–নিপীড়ন চালাবে, যা জনগণকে গণতান্ত্রিক ও বিপ্লবী চিন্তা চেতনায় দীক্ষিত হতে ইন্ধন হিসেবে কাজ করবে। তাছাড়া জনগণের সামনে কোনো রাস্তাই আজ আর খোলা নেই। ইতিহাসের শিক্ষাও এটাই– শ্রমিক–কৃষক–ক্ষেতমজুর–কর্মচারী–যুবক–শিক্ষার্থী তথা আপামর মেহনতি জনতার ঐক্যবদ্ধ বিপ্লবী–সংগ্রামী ফ্রন্টই হিন্দুত্ববাদী চরম প্রতিক্রিয়াশীল ফ্যাসিবাদের বিরুদ্ধে দুর্গ গড়ে তুলে, ফ্যাসিবাদ এবং তার দোসর সাম্রাজ্যবাদকে কবর দেবে। লকডাউনে অসংগঠিত শ্রমিকের রক্তাক্ত পায়ে লং মার্চ অচিরেই পরিণত হবে বিপ্লবী লং মার্চে। হবেই।।\n[লেখক : মার্ক্সবাদী লেখক, অ্যাক্টিভিস্ট (পশ্চিমবঙ্গ)]\nশ্রমিকঐক্য – ফ্যাসিবাদ বিরোধী দুর্গ – জর্জি দিমিত্রভ\nভারতে হিন্দু জাতীয়তাবাদ – কনিস্ক চৌধুরী\nভারতের জাতিসত্তার সমস্যা, সাম্প্রদায়িক রাজনীতি ও সঙ্ঘ পরিবার – সব্যসাচী গোস্বামী\nরামরাজ্য ও মার্কসবাদ – রাহুল সাংকৃত্যায়ন\nআধুনিক ইউরোপ ও বিশ্ব – জীবন মুখোপাধ্যায়\nধর্মীয় ফ্যাসিবাদ সম্পর্কে – শাহেরীন আরাফাত\nফ্যাসিজম – সৌম্যেন্দ্রনাথ ঠাকুর\nসাভারকর ও হিন্দুত্ব – এ জি নুরানি\nহিন্দুত্ববাদ ফ্যাসিবাদ যোগসাজশ – মারিয়া কাসোলারি\nDr. Shyama Prasad Mookherjee Reasearch Foundation\nহিন্দুত্ব ও দলিত – আনন্দ তেলতুম্বড়ে


চাকরির সাক্ষাৎকার ২: অভিজ্ঞদের যেসব কঠিন প্রশ্নের সম্মুখীন হতে হয় – Youth Carnival NA\nচাকরির সাক্ষাৎকার ২: অভিজ্ঞদের যেসব কঠিন প্রশ্নের সম্মুখীন হতে হয়\nচাকরির সাক্ষাৎকার দেওয়ার কথা ভাবলেই আমরা যতটা ভীত হয়ে পড়ি, আদতে সাক্ষাৎকার এতটা ভীতিকর নয়। আমাদের মধ্যে অযথা দুঃচিন্তা কাজ করে যা আত্মবিশ্বাস ভেঙে দেয়। আর ফলস্বরূপ সাক্ষাৎকার খারাপ হয়। সুতরাং চাকরির সাক্ষাতকারে ভাল করার প্রথম এবং প্রধান অস্ত্র হলো আত্মবিশ্বাস। তবে চাকরির সাক্ষাতকার শুধু সদ্য স্নাতক পাশ করা শিক্ষার্থীরাই দিয়ে থাকে না। অন্য প্রতিষ্ঠানে কাজ করা অনেক অভিজ্ঞ মানুষ নতুন চাকরির জন্য সাক্ষাতকার দিয়ে থাকে। আর সাক্ষাতকার গ্রহীতারা আবেনকারীর বায়োডাটা হাতে পাওয়া মাত্রই অভিজ্ঞদের আলাদা করে ফেলেন। সুতরাং বুঝতেই পারছেন সদ্য স্নাতক আর অভিজ্ঞদের সাক্ষাতকারের মধ্যে কিছুটা তফাত থাকবেই।\nphoto: zeta yarwood\nআমি ইতিমধ্যে চাকরির সাক্ষাতকারে করা এমন ৩টি সহজ অথচ গোলমেলে প্রশ্ন এবং তার উত্তর নিয়ে নিবন্ধ লিখেছি। আজ দ্বিতীয় পর্বে থাকছে অন্য প্রতিষ্ঠানে কাজ করা অভিজ্ঞদের জন্য সম্ভাব্য কয়েকটি প্রশ্ন ও তার উত্তর দেওয়ার কলাকৌশল।\n১. পূর্ববর্তী চাকরিতে আপনার কি দায়িত্ব ছিল?\nএমন প্রশ্নের উত্তর দেওয়ার আগে বুঝতে হবে এই প্রশ্নের পেছনে প্রশ্নকর্তার উদ্দেশ্য কী? এমন প্রশ্ন করা হলে বুঝতে হবে, প্রশ্নকর্তা এই প্রশ্নের আড়ালে কাজের প্রতি আপনার দায়বদ্ধতা ও দায়িত্ববোধ বোঝার চেষ্টা করছেন। সুতরাং এই প্রশ্নের উত্তর হবে আপনার বায়োডাটায় উল্লেখ করা বিবরণীর আলোকে। তবে সবসময় চেষ্টা করবেন ইন্টারভিউ দিতে আসা প্রতিষ্ঠানে যে কাজের জন্য আবেদন করেছেন পূর্বের অভিজ্ঞতাকে এই কাজের বা পদের সাথে সংযোগ ঘটাতে।\nযেমন, আপনি যদি নতুন প্রতিষ্ঠানে ব্যবস্থপনা বা পরিচালনার কাজ করার জন্য ইন্টারভিউ দিতে এসে থাকেন তবে পূর্ববর্তী এমন কোনো প্রকল্প নিয়ে কথা বলুন যার নেতৃত্ব দিয়েছিলেন আপনি। যদি নেতৃত্ব না দিয়ে থাকেন তবে এমন মানুষের বা কর্মীদের কথা বলুন যাদের আপনি পরিচালনা করেছেন। মোটকথা এমন কিছু বলুন যাতে আপনার নেতৃত্ব ও দায়িত্ববোধের পরিচয় প্রকাশ পায়।\nমনে রাখবেন, এটি আপনার ব্যক্তিত্ব প্রকাশের একটা চমৎকার সুযোগ। সুতরাং এই সুযোগের যথাযথ ব্যবহার করে নিজেকে একটি সামান্য সিভি বা কাগুজে ব্যক্তির ঊর্ধ্বে নিয়ে যান। কোনো ক্রমেই এই প্রশ্নের কোনো নিম্নমানের বা বিরক্তিকর উত্তর যেন আপনার থেকে বের না হয়।\n২. আপনার পূর্ববর্তী পেশায় কেমন চ্যালেঞ্জের মুখোমুখী হয়েছেন এবং কিভাবে তা মোকাবেলা করেছেন?\nএমন প্রশ্ন করে প্রশ্নকর্তা আপনার ঝুঁকি নেওয়ার সাহস ও যেকোন সমস্যা মোকাবেলায় আপনার দক্ষতা যাচাই করেন। সাথে সাথে সমস্যা সমাধানে আপনার দক্ষতা কতটা কার্যকরী তাও বোঝার চেষ্টা করেন। সুতরাং এক্ষেত্রে পূর্ববর্তী কোনো সফর কাজের একটি যৌক্তিক চ্যালেঞ্জের কথা বলুন। সাথে সাথে ব্যাখ্যা করুন, আপনি সেই চ্যালেঞ্জ কিভাবে মোকাবেলা করেছিলেন আর সেই চ্যালেঞ্জ থেকে ভবিষ্যতে এমন সমস্যা সমাধানে কী কী শিখেছিলেন।\nউদাহরণস্বরূপ বলতে পারেন, “আমাদের কোম্পানির সফটওয়্যার সিস্টেমে যখন একটা বড় ধরনের ত্রুটি দেখা দিল, তখন হঠাৎ করে আমাদের কাজের স্বাভাবিক গতি ও সুন্দর কর্ম পরিবেশ দারুণভাবে বিঘ্নিত হল। তখন আমার দায়িত্ব ছিল সফটওয়্যার প্রকৌশলীদের একত্রিত করে এই সমস্যার দ্রুত সমাধান করা। আমি বাস্তব অভিজ্ঞতা দিয়ে শিখেছিলাম, কিভাবে খুব দ্রুত এমন জটিল কাজের জন্য টিমকে অনুপ্রাণিত ও সুগঠিত করে সমস্যার দ্রুত সমাধান করতে হয়।\n৩. পূর্ববর্তী পেশায় কী কী আপানর পছন্দনীয় বা অপছন্দনীয় ছিল ?\nএমন প্রশ্নের জবাব দেওয়ার ক্ষেত্রে মাথায় রাখবেন আপনার পূর্ববর্তী চাকরি যদি কোনোক্রমে আপনার অপছন্দনীয় হয় তবুও যেন তা ইতিবাচকভাবে প্রকাশ করেন। কেননা এই প্রশ্ন দিয়ে প্রশ্নকর্তা সুকৌশলে বের করতে চান আপনার উপর ন্যস্ত যে কোনো কাজ আপনি কিভাবে মূল্যায়ন করেন।\nphoto: viec lam 68\nআপনার কাঙ্ক্ষিত চাকরিতে যে ধরনের যোগ্যতা আবশ্যক তার সাথে সংগতিপূর্ণ, আকর্ষণীয় ও কিছুটা বর্ণনামূলকভাবে উত্তর দেওয়ার চষ্টা করবেন। যেমন আপনি বলতে পারেন: “আমি কোম্পানির অভ্যন্তরীণ কাজের ধারাবাহিকতা আরও সুগঠিত ও উৎপাদনমুখী করতে সহযোগীতা করেছি, যা কোম্পানির মূল্যবান সময় সাশ্রয় করেছে।” কোনো পুরস্কৃত হওয়ার খবর এক্ষেত্রে বিশেষভাবে কার্যকরী।\n৪. পূর্ববর্তী চাকরিতে আপনার সবচেয়ে বড় সাফল্য কি ছিল?\nপূর্ববর্তী চাকরিতে আপনি সবচেয়ে বেশি সফল হয়েছেন বা আত্মতৃপ্ত হয়েছেন কোন কাজে এবং তা থেকে কী কী শিখেছেন – এই প্রশ্নের উত্তরে এসব বিষয় নিয়ে বলতে হবে। মনে রাখবেন, এমন সাফল্য থেকে আপনি বাস্তবসম্মত কী কী পেয়েছেন তার চেয়েও হাজার গুণ গুরুত্বপূর্ণ সেই অভিজ্ঞতা থেকে আপনি কী কী দক্ষতা ও জ্ঞান অর্জন করেছেন।\nযেমন বলতে পারেন: “আমি প্রধান প্রকল্প ব্যবস্থাপক থাকা অবস্থায় একটি বড় প্রকল্প বাস্তবায়নের উদ্যোগ নিয়েছিলাম। এটা আমার জন্য খুব বড় একটি চ্যালেঞ্জ ছিল। কিন্তু কাজ বাস্তবায়নের জন্য আমি একটি বড় দল গঠন করেছিলাম, যা অভ্যন্তরীণ ও বাইরের ভাড়াটে কর্মীদের সমন্বয়ে গঠিত ছিল। আমার সেই প্রকল্প খুবই সফল হয়, যা কোম্পানিকে বিপুল অর্থ রোজগারের পথ করে দেয়।”\nএই আলোচনা এখানেই শেষ নয়। নতুন চাকরির সাক্ষাৎকারে নিয়োগ বোর্ড নানান দৃষ্টিভঙ্গি থেকে নানান প্রশ্ন করে থাকে। তবে তার কোনোটি কোনো বিশেষ তত্ত্বীয় প্রশ্ন নয়, যা নিয়ে বিস্তর পড়াশোনা বা গবেষণার দাবি রাখে। সবই উপস্থিত বুদ্ধি আর বিচক্ষণতা দিয়ে উত্তর দেওয়ার যোগ্য। চাকরির সাক্ষাৎকারে জিজ্ঞেস করা হয় এমন আরও কিছু প্রশ্ন ও তার যথাযথ উত্তর দেওয়ার কলাকৌশল নিয়ে পরবর্তী নিবন্ধে আরও আলোচনা করার আশা রাখছি।


হাইকোর্টের অসন্তোষ | dailymatrivumi.com\nঘটনাস্থলের বাইরে ও ঘটনার কয়েকদিন পরে ভ্রাম্যমাণ আদালতের সাজা দেয়ার ঘটনায় অসন্তোষ প্রকাশ করেছেন হাইকোর্ট। একই সঙ্গে ভ্রাম্যমাণ আদালতে ক্ষমতা প্রয়োগের বিষয়ে সারাদেশের নির্বাহী ম্যাজিস্ট্রেটদের প্রশিক্ষণ দিতে বলেছেন। সাম্প্রতিক নেত্রকোনায় দুই শিশুকে ভ্রাম্যমাণ আদালতে দণ্ড সংক্রান্ত আবেদনের শুনানিকালে বৃহস্পতিবার বিচারপতি এম. ইনায়েতুর রহিমের নেতৃত্বাধীন হাইকোর্ট বেঞ্চ অসন্তোষ প্রকাশসহ এ আদেশ দেন।\nআদালত বলেন, ঘটনাস্থলে ভ্রাম্যমাণ আদালত সাজা দিতে পারেন। চেম্বারে বা থানায় বসে সাজা দেয়ার সুযোগ নেই। গণমাধ্যমের উদ্ধৃতি দিয়ে আদালত বলেন, ঘটনার দুই-তিন দিন পরে গিয়ে ভ্রাম্যমাণ আদালত সাজা দিচ্ছেন। ভ্রাম্যমাণ আদালতের স্পিরিট কিন্তু এটা না।\nঅ্যাটর্নি জেনারেলকে উদ্দেশ্য করে আদালত বলেন, নির্বাহী ম্যাজিস্ট্রেটদের দেয়া ট্রেনিংয়ের সময় ভ্রাম্যমাণ আদালতের ক্ষমতা প্রয়োগ নিয়ে যেন তাঁদের প্রশিক্ষণ দেয়া হয়। আপনি মন্ত্রিপরিষদ বিভাগের সচিবের সঙ্গে কথা বলুন।\nনেত্রকোনায় নির্বাহী ম্যাজিস্ট্রেট রাজিয়া সুলতানা তার চেম্বারে বসে দুই শিশুকে সাজা দিয়েছেন। এ প্রসঙ্গে অ্যাটর্নি জেনারেলকে উদ্দেশ্য করে আদালত বলেন, এভাবে কি সাজা দিতে পারেন? আপনি দেশের অ্যাটর্নি জেনারেল। আইনের প্রয়োগ কীভাবে হচ্ছে, সেটি আপনার দেখা উচিত। এক পর্যায়ে অ্যাটর্নি জেনারেল আদালতকে জানান, বিষয়টি নিয়ে মন্ত্রিপরিষদ বিভাগের সচিবের সঙ্গে কথা বলবেন তিনি।\nএদিকে নেত্রকোনার ওই ঘটনায় নির্বাহী ম্যাজিস্ট্রেট সুলতানা রাজিয়ার কাছে ব্যাখ্যা চেয়ে আদেশ দেন আদালত। জেলা ম্যাজিস্ট্রেটের কাছে দেয়া ব্যাখ্যার একটি অনুলিপি ২৬ আগস্টের মধ্যে হাইকোর্টেও দাখিল করতে বলা হয়েছে।\nআদালতে আবেদনের পক্ষে শুনানি করেন অ্যাডভোকেট মোহাম্মদ শিশির মনির। রাষ্ট্রপক্ষে শুনানি করেন অ্যাটর্নি জেনারেল এএম আমিন উদ্দিন ও ডেপুটি অ্যাটর্নি জেনারেল বিপুল বাগমার।\nPosted ১১:১৯ পূর্বাহ্ণ | শুক্রবার, ০৬ আগস্ট ২০২১


স্বাস্থ্যখাতে দুর্নীতি হতে কি বার্তা পেলাম ? | United news 24\nসুবিধাবঞ্চিত শিশুদের মুখে হাসি ফোটালো উত্তরবঙ্গ ফেসবুক গ্রুপ\nশুক্রবার ‘নিশি রাতের গল্প’\nপানি ও স্যানিটেশন সেক্টরের জন্য দরিদ্র সহায়ক কৌশল ও কিছু কথা\nচাঁদা দাবীর মামলায় দৌলতদিয়ার কথিত দুই সাংবাদিক গ্রেফতার\nপদ্মা নদীতে ইলিশ রক্ষায় হেলিকপ্টার নিয়ে অভিযান\nনোয়াখালীতে ধর্ষণ মামলায় একজনের যাবজ্জীবন কারাদণ্ড\nতাজহাট জমিদার বাড়ি ভ্রমনের অভিজ্ঞতা\nলক্ষ্মীপুর জেলা নিয়ে ‘সেজন বাহাদুর’ গানের শুটিং শুরু\nস্বাস্থ্যখাতে দুর্নীতি হতে কি বার্তা পেলাম ?\nPosted by: Sub Editor in Featured, খোলা কলাম, টপ নিউজ 28/07/2020\nরিপন আশরাফ :: বিশ্ব স্বাস্থ্য সংস্থার হিসেবে একটি দেশের মোট জনসংখ্যার অনুপাতে যে পরিমান চিকিৎসক, নার্স, মেডিকেল টেকনোলজিস্ট, আনেস্থেটিস্ট থাকা দরকার মিনিমাম স্ট্যান্ডার্ড সংখ্যা বাংলাদেশের তা নাই। এটা প্রচন্ড হতাশার দিকটি যা প্রবল ভাবে করোনার মধ্যে আমাদের দেখতে হচ্ছে। জনস্বাস্থ্য বিশেষজ্ঞদের মতে একজন ডাক্তারের বিপরীতে নুন্যতম তিনজন নার্স প্রয়োজন অথচ আমাদের আছে দশমিক পাচ জন। প্রয়োজনীয় সেবা-চিকিৎসা অবকাঠামোর অনুপস্থিতি তো আছেই । অথচ বাংলাদেশের স্বাধীনতার বয়স প্রায় পঞ্চাশ বছর পার হয়ে যাচ্ছে। কেন রাস্ট্র আমাদের জনগনের জন্য চার যুগের বেশি সময়ে এসব আবশ্যিক কাঠামো –পরিকাঠামো দাড় করাতে ব্যর্থ হয়ে গেল? বাজেট কম? মনোযোগ ছিলনা? দায়-দায়িত্বের অভাব ছিল? রাস্ট্র উদাসীন ছিল? এসব প্রশ্নের এক কথায় উত্তর কী হতে পারে? স্বাস্থ্য বিভাগ স্বাস্থ্য চিন্তা বাদ দিয়ে অন্য কিছুতে বিভোর ছিল নতুবা হতে পারে স্বাস্থ্য খাতে বাজেট বরাদ্দ অপ্রতুল ছিল। এই বিষয়ে সরেজমিনে আমরা কি কি উপাদান পাই তা পর্যালোচনার দাবী রাখে।\nপ্রস্তাবিত বাজেটে স্বাস্থ্য খাতে বরাদ্দ বাড়ানো হয়েছে৷ স্বাস্থ্য খাতে ২০২০-২১ অর্থবছরের জন্য মোট ৪১ হাজার ২৭ কোটি টাকা বরাদ্দের প্রস্তাব করা হয়েছে, যা মোট বাজেট বরাদ্দের ৭.২ ভাগ এবং জিডিপির ১.৩ ভাগ৷ তবে স্বাস্থ্য শিক্ষা ও পরিবার কল্যাণ বিভাগের জন্য বরাদ্দ ২৯ হাজার ২৪৭ কোটি টাকা৷ ২০১৯-২০ সালে বরাদ্দ ছিলো ২৯ হাজার ৪৬৪ কোটি টাকা, যা মোট বরাদ্দের ৫.৬৩ ভাগ৷ এবার বাজেটে আগের চেয়ে তিন হাজার ৫১৫ কোটি টাকা বেশি বরাদ্দ করা হয়েছে৷ আর ২০১৮-১৯ অর্থবছরে স্বাস্থ্যখাতে বরাদ্দ ছিলো ২২ হাজার ৩৩৬ কোটি টাকা৷ স্বাস্থ্যখাতের পরিকল্পনা বাস্তবায়ন করে ১৩টি মন্ত্রণালয় ও বিভাগ৷ স্বাস্থ্যখাতে প্রস্তাবিত বাজেটের ১৬ হাজার ৭৪৭ কোটি টাকাই অবশ্য পরিচালন ব্যয়৷\nএবার করোনা ভাইরাসের কারণে স্বাস্থ্যখাতের বাজেট বাড়ানো হয়েছে ১৩ শতাংশেরও বেশি৷ আর করোনা ভাইরাস মোকাবিলায় জরুরি কোনো চাহিদা মেটানোর জন্য ১০ হাজার কোটি টাকার থোক বরাদ্দের প্রস্তাব করা হয়েছে৷ অর্থমন্ত্রী জানিয়েছেন কোভিড-১৯ মোকাবিলায় স্বাস্থ্যবিভাগ আরো সাড়ে পাঁচ হাজার কোটি টাকার বিশেষ কার্যক্রম বাস্তবায়ন করছে৷\nবিএমএ নেতা ডা. এহতেশামুল হক চৌধুরী বলেন, ‘‘স্বাস্থ্যখাতে বাজেট বেড়েছে ভালো কথা৷ কিন্তু এটা পরিকল্পনাহীন৷ থোক বরাদ্দ কোনো সুনির্দিষ্ট বিষয় নয়৷ এর ফলে যা হয়, এই বরাদ্দের ৮০ ভাগ চলে যায় ব্যক্তিগত তহবিলে৷ দুর্নীতি খেয়ে ফেলে৷ তাহলে আর বরাদ্দ বাড়িয়ে লাভ কী?’’\nআসলে দুর্নীতি প্রতিরোধে বাজেটে কোনো পরিকল্পনার রূপরেখার আসল কথাই বলা হয়নি৷ কি ভয়ংকর তথ্য? ভাবা যায়! বরাদ্দ অর্থ দিয়ে কি কি কাজ কিভাবে করতে হবে তার কোন নির্দেশনা থাকবেনা এটা কি ধরনের জনবৈরি বার্তা! ভাবতে অবাক লাগে স্বাস্থ্যখাতের দুর্নীতি রোধে বা অপচয় কমাতে অর্থমন্ত্রী তার বাজেট বক্তৃতায় কিছুই বলেননি৷ তাহলে এই বরাদ্দ কি খালি বরাদ্দের জন্য বরাদ্দ? বলা যায় যেন হাওয়াই ঘোষনা মাত্র। আমাদের ৩৩০ জন সংসদ সদস্যের কোন একজন সদস্য বাজেট অধিবেশনে এই সব প্রশ্ন জনস্বার্থে কেন আলোচনা পর্যালোচনা করলেন না। কেউ পয়েন্ট অব অর্ডার নিয়ে প্রশ্ন তোলেনি। স্বাস্থ্য মন্ত্রানালয় সম্পর্কিত স্থায়ী কমিটি এসব পর্যালোচনা করে কার্যকর রূপরেখা ও সুপারিশমালা দিয়েছে এমন প্রমান আমরা পায়নি। এটা অবশ্যই তাহলে একটা দুর্নীতি সহায়ক বাজেট হয়েছে৷ সঙ্গত কারনেই বরাদ্দ বাড়লেই যে স্বাস্থ্যখাতের উন্নয়ন হবে এমন আশা করা যায়না৷\nযার পরিনাম রিজেন্টের সাহেদের, জেকেজির সাবরিনার, মিঠুর বা অপরাজিতা বাংলাদেশের সারমিনে নিন্মমানের মাস্ক, পিপি, কীট-টেস্ট জালিয়াতির নমুনা, বিপুল অর্থ আত্মসাৎ ও মুদ্রা পাচার । সকল হিমালয় সম দুর্নীতিতে স্বাস্থ্য অধিদফতর মন্ত্রনালয় যে জড়িত তা এই মুহূর্তে অঘটন সংগঠিত হবার পর গণমাধ্যমের কল্যানেই আমরা এখন একের পর আরেক জানতে পাড়ছি। র‍্যাব –ডিবি-সিআইইডির জিজ্ঞাসাবাদে গ্রেফতার হওয়া মাফিয়ারা রিমান্ডের কবলে পরে বলে দিচ্ছেন সরকারের দফতরের উচু তলার লোকেদের নাম। পরিস্কার ভাবে তারা সব জানতেন । জেনে বুঝে ঠান্ডা মাথায় নির্বিকার ভাবে এই গন দুশমনদের দুষমনিতে সাহায্য ও পৃষ্ঠপোষকতার দরজা খুলে দিয়ে সব মাসতুতো ভাইরা মিলে ভাগ যোগ করে লাভবান হয়েছেন। সাহেদ সাবরিনা শারমিন বা মিঠুদের বাপের সাহস নেই উচ্চ মহলের সহযোগিতা ছাড়া এসব কাজ বহাল তবিয়তে করে যাওয়া। রাস্ট্রের উচ্চ পদস্থদের নৈতিক স্খলন কত ব্যাপক যা আলোচনা করলে হাজার রজনী পার হয়ে যাবে। কিন্তু এইসব রুপকথা-কপকথার মত কথা মনের ভিতরের গল্পগুলি বলে শেষ হবে না। স্মরণকালের বাংলাদেশের ইতিহাসে দুর্নীতির এই থাবা কত বড় থাবা তার কিছুটা বোঝাতে-\nউদাহরণ হিসেবে বলা যায়, ফরিদপুর মেডিকেল কলেজ হাসপাতালের জন্য যন্ত্রপাতি কেনাকাটায় প্রকৃত মূল্যের চেয়ে ১৮৬ গুণ বেশি দাম দেখানো হয়েছে৷ এক সেট পর্দার দাম দেখানো হয়েছে ৩৭ লাখ টাকা৷ ১৭৫ কোটি টাকার নিম্নমানের যন্ত্রপাতি কেনা হয় গাজীপুরের শহীদ তাজউদ্দীন মেডিকেল কলেজ ও হাসপাতালের জন্য৷ রংপুর মেডিকেল কলেজে প্রয়োজন না থাকা সত্ত্বেও চার কোটি টাকার সার্জিক্যাল যন্ত্রপাতি কেনা হয়, যা কখনোই ব্যবহার করা হয়নি৷\n২০১৭ সালে টিআইবির খানা জরিপে স্বাস্থ্যখাতকে দুর্নীতিগ্রস্ত খাত হিসেবে চিহ্নিত করা হয়৷ জরিপে অংশ নেয়া ৪২.৫ ভাগ মানুষ স্বাস্থ্যসেবা নিতে গিয়ে ঘুস দুর্নীতির শিকার হয়েছেন৷\nসর্বশেষ চিকিৎসকদের জন্য পিপিই এবং এন-৯৫ মাস্ক কেলেঙ্কারির কথা সবার জানা৷ এখনো তদন্তই চলছে৷\nএকটি বিস্ময়কর তথ্য বা বড় বার্তা যে এসব দুদক জানতো। এমনকি তাই গত বছর দুর্নীতি দমন কমিশন (দুদক) স্বাস্থ্যখাতে দুর্নীতির ১১টি খাত চিহ্নিত করে৷ তার মধ্যে বেশি দুর্নীতি হয় ৮ টি খাতে: ১)কেনাকাটা ২) নিয়োগ ৩) পদোন্নতি ৪)বদলি ৫)পদায়ন ৬)চিকিৎসাসেবা ৭)চিকিৎসাসেবায় ব্যবহৃত যন্ত্রপাতি ব্যবহার ৮)ওষুধ সরবরাহ খাতে৷\nসাদা চোখে দেখা দুর্নীতির বাইরে একটি অভিনব দুর্নীতির কথাও তখন বলে দুদক৷ আর তা হলো, দুর্নীতি করার জন্য অনেক অপ্রয়োজনীয় যন্ত্রপাতি কেনা৷ এমন যন্ত্রপাতি কেনা হয় যা পরিচালনার লোক নেই৷ ওইসব যন্ত্রপাতি কখনোই ব্যবহার করা হয়না৷\nদুদক তখন এই দুর্নীতি প্রতিরোধে ২৫ দফা সুপারিশ করে বলে, দুর্নীতির কারণেই স্বাস্থ্যখাতের করুন অবস্থা৷ তারা তাদের এই তদন্তপত্র স্বাস্থ্যমন্ত্রী জাহিদ মালেকের হাতে তুলে দিয়েছিলেন ব্যবস্থা নেয়ার জন্য৷ কিন্তু সময় মত এসব আমলেই নেওয়া হয়নি। যে কারনে আজকের বাংলাদেশ কত কড়া মাশুল দিচ্ছে। প্রবাসীরা পজিটিভ সনদ নিয়ে প্লেনে উঠে ল্যান্ডিং এর পর আবার টেস্টে পজিটিভ হয়ে ইতালির মাটি সহ অনেক দেশের মাটিতে পা স্পর্শ করতে পারছেনা। নিউইয়র্ক টাইম সহ বিশ্ব মিডিয়ায় বলা হচ্ছে টাকার বিনিময়ে বাংলাদেশে করোনার সন্দ বাণিজ্য । কত বড় কলংক তিলক আমাদের কপালে।\nস্বাস্থ্য খাতে নাকি ২০১৭-১৮ অর্থবছরে কমপক্ষে এক হাজার কোটি টাকার দুর্নীতি হয়েছে স্বাস্থ্যখাতের যন্ত্রপাতি কেনায়৷ সরকারি কাঠামোগুলি কতটা বেহাল হলে পূর্বেকার বছরগুলিতেও একই খাতের এসব ক্ষত চিহ্ন দেখার পরেও এতদিন কীভাবে নিরব থাকতে পারে? এই প্রশ্নটি হাজার কথার সমান নয় কী?\nএমনকি ২৭টি সরকারি হাসপাতাল ও মেডিকেল কলেজ হাসপাতালের কেনাকাটার তথ্য নিয়ে সংবাদমাধ্যম দুর্নীতির এই চিত্র প্রকাশ করে৷ এজন্য এসব দেখার জন্য কি দেশ স্বাধীন করেছিল ৭১ এর মুক্তিযোদ্ধারা, বেসরকারি–সরকারি হায়েনারা-শকুনেরা জাতির পতাকা খামছে ধরেছে।\n“আমি কিছু জানি না”-এই খাতের উজির এই গৎবাঁধা বাক্য ছাড়া যেন তার আর কথা নেই। তিনি কি লজ্জা–শরমের মাথা খেয়েছেন । বিবেক কোন বর্ষার জলে ধুইয়ে নিয়ে চেয়ারে বসেছেন? তিনি তবে জানেন কী? আমরা কপাল দোষে ইনাকে পেলাম কেন? কেন বিধি বাম হোল? এসব খামাকাদের হাত থেকে নিস্তার পেতেই হবে ।\nকরোনা বাংলাদেশের স্বাস্থ্যখাতের আসল চেহারা খুলে দিয়েছে৷ দেখিয়ে দিয়েছে এই খাতটি কতটা দুর্বল৷ আর সাধারণ স্বাস্থ্য ব্যবস্থা বলতে গেলে ভেঙে নগ্ন হয়ে পড়েছে৷ এখান থেকে যদি বাংলাদেশ শিক্ষা না নিয়ে সবার জন্য সত্যিকারের দুর্নীতির রাহুগ্রাস মুক্ত সবার জন্য স্বাস্থ্য বান্ধব ব্যবস্থা গড়ে না তোলে, তবে সেটা হয়ে যাবে বাংলাদেশ ভয়ংকর দেশদ্রোহী পরিচালিত একটি সংগঠন মাত্র । আশায় আমরা বুক বেধে আছি সামনে ঝলমলে রোদে অন্ধকার দূর হয়ে এগিয়ে যাবে আমাদের সোনার –প্রানের বাংলাদেশ। সত্যিকার ভাবে স্বাস্থ্য অধিদফতর দুর্নীতিমুক্ত হয়, তার যাত্রাটা শুরু করতে হবে এখন থেকেই।\nএকজন আবুল কালাম আজাদের পদত্যাগেই কোন ভাবেই যেন যথেষ্ট না হয়। স্বাধীনতা চিকিত্সক পরিষদের (স্বাচিপ) সভাপতি অধ্যাপক ডা. এম ইকবাল আর্সলান বলেন, কোনো ঘটনাপ্রবাহের সঙ্গে সম্পৃক্তদের বিচার না হলে দেশে কোনো ন্যায়বিচার প্রতিষ্ঠা হবে না। দুর্বৃত্তায়নের লালন করা হবে। তিনি বলেন, কাউকে সরিয়ে দেওয়া বা বদলি করা কোনো শাস্তি নয়। জড়িত অধিদপ্তর ও মন্ত্রণালয়ের কর্মকর্তাদের আইনের আওতায় আনতে হবে। স্বাধীনতা চিকিত্সক পরিষদের (স্বাচিপ) মহাসচিব ডা. এম এ আজিজ বলেন, স্বাস্থ্য খাতে দুর্নীতির কোনো ঘটনা ঘটলে ঊর্ধ্বতন কর্মকর্তাদের বদলি বা ওএসডি করা হয়। কেউ চাকরি ছেড়ে চলে যায়। তদন্তের মাধ্যমে তাদের আইনের আওতায় আনতে হবে। তাহলে ন্যায়বিচার প্রতিষ্ঠা হবে। বদলি কোনো সমাধান নয় বলে জানান তিনি।\nPrevious: আজীবন সম্মাননা পাচ্ছেন সৈয়দ সালাহউদ্দীন জাকী\nNext: বাগেরহাটে বিজ্ঞান সম্মত উপায় পশুর চামড়া ছাড়ানো ও সংরক্ষণের প্রশিক্ষণ\nপুরান ঢাকায় দুর্বৃত্তদের ছুরিকাঘাতে যুবক খুন 28/10/2020\nকাউন্সিলর মোহাম্মদ ইরফান সেলিম বরখাস্ত 28/10/2020\nমাদকদ্রব্যসহ অভিনেত্রী প্রীতিকা চৌহান গ্রেপ্তার 27/10/2020\nপহেলা নভেম্বর থেকে পর্যটকদের জন্য খুলছে সুন্দরবন 27/10/2020\nকরোনা আক্রান্ত হলেন ফিফা প্রেসিডেন্ট 27/10/2020\nবুধবার নিষেধাজ্ঞামুক্ত হচ্ছেন সাকিব 27/10/2020\nডাকাতির প্রস্তুতি কালে চার ডাকাত গ্রেফতার 27/10/2020\nউৎসাহ ও উদ্দীপনায় লক্ষ্মীপুরে যুবদলের প্রতিষ্ঠাবার্ষিকী উদযাপন 27/10/2020\nলক্ষ্মীপুরে জেলেকে পিটিয়ে হত্যার অভিযোগ 27/10/2020\n‘সাংবাদিকতা একটি মহান পেশা, বঙ্গবন্ধুও এ পেশায় জড়িত ছিলেন’ 27/10/2020\nরংপুরে নবম শ্রেণির ছাত্রীকে দলবদ্ধ ধর্ষণ, গ্রেফতার ৩ 27/10/2020\nগাজি সানজিদা :: কোথাও আমার হারিয়ে যাওয়ার নেই মানা মনে মন – ...


গ্রীষ্মকালীন সন্ধ্যা শহিদুল - সমস্ত বয়সের মহিলাদের জন্য স্টাইলিশ মডেলের 62 টি ফটো - কনফিটেসিমো - মহিলাদের ব্লগ\nসামার সন্ধ্যায় শহিদুল - সমস্ত বয়সের মহিলাদের জন্য স্টাইলিশ মডেলের 62 ফটোগুলি\nগ্রীষ্মকালে ছুটির দিন, অগ্নিসদৃশ সৈকত দল এবং মজার বিবাহের সময়। উষ্ণ ঋতুতে বিভিন্ন ইভেন্ট এবং উদযাপনের প্রচুরতা গ্রীষ্মের সন্ধ্যায় শহিদুলের চাহিদা বাড়ায়। হালকা এবং আকাশময়, তারা মসৃণ লাইন সঙ্গে fascinating, তার সব মহিমা মধ্যে মহিলা শরীর প্রদর্শন।\nসামার সন্ধ্যায় শহিদুল 2018\nসামার - শীতল দৈনন্দিন জীবনের একটি দীর্ঘ সিরিজ তাজা বাতাস একটি শ্বাস। এটি একটি বিস্ময়কর সময়, যখন আপনি পোশাকের স্তরগুলি নিক্ষেপ করতে পারেন এবং সূর্যের রশ্মিগুলি এবং অন্যান্যদের দৃষ্টিভঙ্গিতে সবচেয়ে উন্মুক্ত শরীর উপস্থাপন করতে পারেন:\nএমনকি সন্ধ্যায় শহিদুল, এই ঋতু প্রাসঙ্গিক, মহিলা শরীরের প্রাকৃতিক সৌন্দর্য জোর পরিকল্পিত, candor থেকে পরক নয়।\nডিজাইনার আশ্চর্য এবং কখনও কখনও একটি গভীর neckline, একটি ফাঁকা কাটা বা শক প্রস্তাব ফিরে খুলুন.\nটাইট-ফিটিং মডেলের পাশাপাশি, আচ্ছাদিত কাপড় রাজত্বের তৈরি বায়ু ওজনহীন শহিদুল।\nফ্যাশান-ফিটিং শীর্ষে, খুব সুন্দর মাল্টি-স্তরযুক্ত স্কার্টের সাথে বিপরীত।\nসন্ধ্যায় আরেকটি প্রবণতা কাটা অসমতা, draperies এবং folds প্রাচুর্য।\nকিছু সন্ধ্যায় শহিদুল গ্রীষ্ম 2018 বিপরীতমুখী চিক এবং অনভিজ্ঞ সৌন্দর্য আছে।\nগ্রীষ্ম সন্ধ্যায় শহিদুল ফ্যাশন রং\nএই ঋতু, প্যাডিয়াম প্রতিটি স্বাদ জন্য বিভিন্ন রং অত্যাশ্চর্য মডেল বন্যা:\nকালো স্বন একটি অবিরাম ক্লাসিক। একইভাবে, গাঢ় নীল, মুক্তা বা বার্গান্ডি পরিসরের বিকল্পগুলি কঠোরভাবে এবং সুন্দরভাবে দেখায়।\nএকটি রোমান্টিক মেজাজ সঙ্গে ক্লাসিক ভক্তদের জন্য, অবিশ্বাস্যভাবে মেয়েলি গ্রীষ্ম সন্ধ্যায় শহিদুল উজ্জ্বল রং তৈরি করা হয় - ক্রিম, পিচ, ফ্যাকাশে ল্যাভেন্ডার, গুঁড়া।\nসাহসী নারীরা লাল, অতিবেগুনী, কমলা বা সোনার পোষাকের আয়নায় তাদের নিজস্ব প্রতিফলন উপভোগ করবে।\nদুই টোন মডেল অত্যন্ত জনপ্রিয় যখন একটি অন্ধকার স্বন মধ্যে bodice তৈরি করা হয়, এবং স্কার্ট একটি সূক্ষ্ম হালকা ছায়া হয়।\nএকটি অত্যাধুনিক চেহারা জন্য, একটি প্রিন্ট সঙ্গে সুন্দর গ্রীষ্ম সন্ধ্যায় শহিদুল আপ - একটি আড়ম্বরপূর্ণ জ্যামিতি বা একটি সূক্ষ্ম ফুলের থিম।\nসামার সন্ধ্যায় পোশাক মডেল\nসান্ধ্য শৌচাগার - বিশ্বখ্যাত ডিজাইনাররা সবচেয়ে সাহসী ধারনা উপলব্ধি করার জন্য একটি আউটলেট হিসাবে বিবেচিত একটি শিল্প। আজকের প্রবণতা নারীত্বের সম্ভাব্যতাকে সর্বাধিক করার জন্য প্রচুর সুযোগ দেয়:\nমার্জিত সরলতা মেঝে দর্শনীয় পণ্য আছে। হেম বিভিন্ন বৈচিত্র আপনি পার্টি কেন্দ্র করে তোলে।\nআপনি সুন্দর পা একটি সুখী মালিক হন, আপনার প্রবেশ করুন সন্ধ্যায় চেহারা দর্শনীয় সংক্ষিপ্ত সংস্করণ।\nএই রাজকুমারী একটি মসৃণ পোষাক মনে সহজ। এই গ্রীষ্মে, বিপরীতমুখী শৈলী মডেল একটি সম্পূর্ণ প্রবণতা পরিণত হয়েছে।\nখোলা কাঁধ বা একটি কৌতুকপূর্ণ ছদ্মবেশের মতো লক্ষণগুলি সামঞ্জস্যহীন স্বচ্ছ পোশাকগুলির বিপরীতে বিপরীত লিঙ্গেরটির মনোযোগ আকর্ষণ করতে সহায়তা করবে।\nবিশেষ গুরুতর অনুষ্ঠানের জন্য, গ্রীষ্মের সন্ধ্যায় একটি ট্রেনের সাথে শহিদুল আদর্শ।\nমেঝে থেকে সামার সন্ধ্যায় পোষাক\nক্লাসিক সন্ধ্যায় সংস্করণ মেঝে দৈর্ঘ্য প্রস্তাব। একটি মসৃণ সিলুয়েট, কেবল রূপরেখাগুলিকে বোঝাচ্ছে, ফ্যাব্রিকের গভীর রং এবং মূল কাটা আপনাকে সজ্জিত করবে এবং আপনাকে আপনার সেরা চেহারাটি দেবে। এই গ্রীষ্মে একটি সবে অনুমান ফিট সঙ্গে একটি সামান্য ফ্ল্যাশ স্কার্ট সঙ্গে প্রাসঙ্গিক দীর্ঘ সন্ধ্যায় গ্রীষ্ম শহিদুল হয়। পিছনে বা ভেতরে বুকে বা লেইস সন্নিবেশ, একটি রোমান্টিক স্পর্শ যোগ করা হবে।\nমেঝে পোষাক অনেক অন্যান্য আকর্ষণীয় সংস্করণ আছে:\nআপনি যদি সামান্য কৌতুহলী পরিকল্পনা করে থাকেন, কিন্তু এ রকম উত্তেজনাপূর্ণ নমুনাটি কাটাতে ভ্রমনের ক্ষেত্রে গত কয়েক মৌসুমের প্রবণতাটি পড়ুন।\nএকটি মৎসকন্যা লেজ মডেল বা অত্যাধুনিক ড্রপারিজির সাথে একটি মার্জিত এন্টিক-স্টাইল সংস্করণ আপনাকে কার্যকরভাবে প্রদর্শিত হতে সাহায্য করবে।\nপ্রাকৃতিক রেশম বা Jacquard হিসাবে বিলাসবহুল ফ্যাব্রিক অতিরিক্ত সজ্জা বা একটি জটিল কাটা প্রয়োজন হয় না।\nসূক্ষ্ম জিনিসপত্র সঙ্গে একটি সহজ সোজা বা trapezoidal সিলুয়েট আপনি হাইলাইট উপকারী।\nঅস্বাভাবিক চেহারা একটি সংক্ষিপ্ত নীচে পোষাক সঙ্গে ডবল স্তরযুক্ত outfits, যা উপরে একটি দীর্ঘ অর্থে।\nসংক্ষিপ্ত গ্রীষ্ম সন্ধ্যায় শহিদুল\nতরুণ পাতলা মহিলা সমস্যা এলাকায় লুকানোর প্রয়োজন নেই, তাই, ফ্যাশনেবল সন্ধ্যায় গ্রীষ্ম মিনি শহিদুল একটি উদযাপন জন্য একটি পোষাক হিসাবে তাদের জন্য আদর্শ হবে। তীব্র পা, পাতলা কোমর এবং চিত্রটির প্রলোভনশীল আকৃতি - মামলার সংক্ষিপ্ত মডেলগুলিতে আপনার সমস্ত শক্তি দৃশ্যমান হবে। Fragile clavicles আমেরিকান armhole সঙ্গে পণ্য জোর।\nকাঁধ straps এবং ভেতরে ছাড়া সামার সন্ধ্যায় শহিদুল মার্জিত এবং আকর্ষণীয় চেহারা। স্কার্ট একটি বেলুন আকৃতির একটি আড়ম্বরপূর্ণ কাটা, একটি টিউলিপ থাকতে পারে। বিশেষ অনুষ্ঠানগুলির জন্য, ডিজাইনার মূল সংস্করণগুলি অফার করে, যেখানে হেমটি বহিরাগত পাখির পালক, কাঁকড়া, সিকুইন বা রাইনস্টোনগুলি ছড়িয়ে দিয়ে সজ্জিত করা হয়। ছবিতে জোর দেওয়া লেইস থেকে লণ্ঠন, প্রজাপতির আকারে সেলাইয়ের উপর তৈরি করা যেতে পারে।\nগ্রীষ্মকালে সন্ধ্যায় শহিদুল\nপ্রায় দশ বছর আগে, সন্ধ্যায় শৌচাগারগুলি একচেটিয়াভাবে সর্বোচ্চ-দৈর্ঘ্য এবং ফর্ম-ফিটিং সিলুয়েটের সাথে যুক্ত ছিল। কিন্তু সাম্প্রতিক প্রবণতাগুলি প্রমাণ করে যে হাঁটু ও তার উপরের স্তরের দৈর্ঘ্যের সাথে সুদৃশ্য পোষাকে অতি সূক্ষ্ম আকর্ষণীয় হতে পারে। যেমন একটি পোষাক আপনি আত্মবিশ্বাসী এবং আরামদায়ক মনে হবে, এমনকি যদি এটি গরম বাইরে:\nএই বছর, গত শতাব্দীর হলিউড 50 divs শৈলী গ্রীষ্ম সন্ধ্যায় শহিদুল শৈলী আয়ত্ত।\nহেম পাম্প জোর দেওয়া, প্লাস্টিক crinolines প্রায়ই ব্যবহৃত হয়। একই সময়ে, tulle skirts-packs সঙ্গে মডেল প্রাসঙ্গিক।\nকখনও কখনও একটি সুন্দর আলিঙ্গন বৈচিত্র্য, স্কার্ট এর আয়তন শিফন স্তর layering কারণে তৈরি করা হয়।\nহিমটি সুন্দরভাবে লেইস, স্পার্কলিং কব্জি দিয়ে সজ্জিত করা বা অসম্মত দৈর্ঘ্যের সাথে তৈরি করা যেতে পারে।\nখোলা কাঁধ সঙ্গে সামার সন্ধ্যায় শহিদুল\nমুক্ত-কাঁধের প্রবণতাটি দৃ fashion়ভাবে ফ্যাশন ক্যাটওয়াক এবং মহিলাদের পোশাকগুলিতে আবদ্ধ। প্রতিদিনের মডেলগুলির পাশাপাশি, এই কাটা বিকল্পটি সন্ধ্যার পোশাকগুলিও সজ্জিত করে। সূক্ষ্ম কাঁধের রেখা, ভঙ্গুর কলারবোন, রাজহাঁস - সুন্দর গ্রীষ্মের সন্ধ্যা শহিদুল অস্বচ্ছতা বা অনুচিততার ইঙ্গিত ছাড়াই আপনার মর্যাদাকে ভঙ্গুর করে তুলে ধরবে। রোমান্টিক স্ত্রীলিঙ্গ বিকল্পগুলির স্টাইলের যথেষ্ট পরিমাণ রয়েছে:\nমেঝে প্রকৃত দৈর্ঘ্য, একটি গভীর neckline এবং খোলা কাঁধ দ্বারা ক্ষতিপূরণ।\nনগ্ন কাঁধ প্রায়ই একটি এবং frills বিভিন্ন তরঙ্গ দ্বারা পরিপূরক হয়। যদি উপরের শরীরের সমস্যা এলাকায় থাকে তবে ভাঁজের প্রাচুর্য সম্পর্কে সতর্ক হোন।\nআপনি একটি মার্জিত টুকরা মধ্যে খুব কবজ, sleeves যা কাঁধে flirty কোঁকড়া necklines তৈরি করা হয়।\nStraps এবং sleeves সম্পূর্ণ অভাব আপনার চেহারা সেক্সি তোলে।\nএকটি slit সঙ্গে সামার সন্ধ্যায় পোষাক\nআপনি কেবল দুর্দান্ত, কিন্তু সেক্সি এবং অত্যাশ্চর্য দেখতে চাইছেন না তবে একটি স্লিটের সাথে গ্রীষ্মের আলো সন্ধ্যায় পোষাকের পোষাকের চেয়ে আপনার নিজের আকর্ষনের উপর জোর দেওয়ার আরও ভাল উপায় কল্পনা করা কঠিন। এই শৈলী সঙ্গে বৈকল্পিক তৈরি করা হয়েছে যাতে আপনি admiring পুরুষদের মনোরম আশেপাশে চকমক হবে। চর্ম নিজেই বিভিন্ন স্থানে অবস্থিত হতে পারে:\nআরো প্রায়ই পা সামনে এবং পাশে, কখনও কখনও জঙ্গলের মাঝখানে খালি পাড়া করা হয়।\nদুটি সমান্তরাল কাটা সঙ্গে আড়ম্বরপূর্ণ মডেল আছে।\nসেলিব্রিটিদের খুব উচ্চ ফ্র্যাঙ্ক কাটা সঙ্গে শহিদুল সঙ্গে পাবলিক শক প্রেম।\nসান্ধ্য পোষাক, সামনে বন্ধ এবং এত দর্শনীয়ভাবে পিছনে বন্ধ, গ্রীষ্মে একটি উদযাপন জন্য একটি খুব জনপ্রিয় বৈচিত্র্য।\nস্বচ্ছ গ্রীষ্ম সন্ধ্যায় পোষাক\nএকটি আদর্শ চিত্রের সুখী মালিকেরা স্বচ্ছ পোষাকের অনুষ্ঠানে উপস্থিত হওয়ার মতো সাহসী পদক্ষেপের উপর সিদ্ধান্ত নিতে পারেন। এটা কৌশলগত জায়গায় ঘন উপাদান এলাকায় সঙ্গে জরি বা জাল ফ্যাব্রিক থেকে sewn হয়। এটা বিতর্কিত বিবেচনা মূল্য বছরের প্রবণতা উপযুক্ত হবে না, এবং এমনকি সরকারী অনুষ্ঠান একটি সন্ধ্যায় পোষাক হিসাবে অভদ্র মনে। এবং যদি আপনি একটি সুযোগ নিতে প্রস্তুত না হন তবে, স্বচ্ছ সন্নিবেশের সাথে গ্রীষ্মের আড়ম্বরপূর্ণ সন্ধ্যায় শহিদুলগুলি চেষ্টা করুন:\nবডিস এবং হেমের নিচ প্রান্তটি পাতলা লেইস দিয়ে সজ্জিত করা যেতে পারে।\nডিজাইনার ফিরে neckline, কোমর মধ্যে জাল ঢালাই সঙ্গে রোমান্টিক মডেল প্রস্তাব।\nজাল পক্ষের বা ভেতরে মূল শহিদুল।\nএকটি ট্রেন সঙ্গে সামার সন্ধ্যায় পোষাক\nএকটি উত্সাহী পোশাক সবচেয়ে বিলাসবহুল বিস্তারিত একটি ট্রেন। প্রকৃতপক্ষে, এটি পশ্চাদ্দেশে হেমের একটি অসীম অংশ, যা এমনকি একটি লিকনিক কাটাকে উত্সাহী চেহারা দেয়। শিফন তৈরি হালকা গ্রীষ্ম সন্ধ্যায় পোষাক, সামনে সংক্ষিপ্ত এবং পিছনে elongated, বিশেষ করে চিত্তাকর্ষক দেখায়। গত কয়েক মৌসুমে, ফ্যাশন আলোকার্থীরা একটি সুপার-ব্যবহারিক বিকল্প প্রস্তাব করেছেন - একটি অপসারণযোগ্য ট্রেনের সাথে একটি ছোট পোষাক, প্রায়ই হালকা এবং স্বচ্ছ। সরকারী অংশ পরে, ট্রেনটি সরানো যেতে পারে, যদি আপনি নাচ উপভোগ করার সিদ্ধান্ত নেয় তবে এটি সুবিধাজনক।\nSequins সঙ্গে সামার সন্ধ্যায় পোষাক\nGlitter এবং বিলাসিতা অভ্যর্থনায় নিজেকে সম্পর্কে একটি বিবৃতি করতে একটি দুর্দান্ত উপায়। এবং যদি কয়েকটি ঋতু আগে sparkling sequins একটি ক্লাব ইমেজ তৈরি করতে ব্যবহৃত হয়, আজকাল এই সাজসজ্জা কণা সন্ধ্যায় শহিদুল সাজাইয়া ব্যবহার করা হয়। ম্যাট শিফন বিশেষ করে আড়ম্বরপূর্ণ চেহারা মডেল, যা পৃষ্ঠ চকচকে sequins সঙ্গে আচ্ছাদিত করা হয়। পরেরটি ঘনক ছাড়া ঘন ক্যানভাসের আকারে বা একটি পাতলা সুতা প্যাটার্ন গঠন করা যেতে পারে। প্রকৃতপক্ষে গ্রীষ্মকালীন সন্ধ্যায় নারীদের জন্য ঘন ঘোড়া, সিকুইনের সাথে সজ্জিত এবং টিলেল বা শিফন দিয়ে তৈরি হালকা এয়ারি স্কার্ট।\nস্ট্র্যাপ উপর সামার সন্ধ্যায় পোষাক\nগরম ঋতুতে যখন থার্মোমিটার কলামটি ত্রিশ-ডিগ্রী চিহ্নের কাছাকাছি থাকে, তখন আপনার মঙ্গলের সান্ত্বনা বিবেচনা করা গুরুত্বপূর্ণ, অন্যথায় ছুটির দিনটিকে নির্যাতন করা হবে। স্ট্র্যাপ মেয়েদের জন্য সামার সন্ধ্যায় শহিদুল - তাপ আদর্শ:\nএই সাজসরঞ্জাম বর্তমান প্রবণতা সঙ্গে ঘনিষ্ঠভাবে intertwined হয় - একটি লিনেন শৈলী কাপড়। স্ট্র্যাপ বা নেকলেইনের প্রান্তের লেইসের পাতলা ফালাটি সূক্ষ্ম লিনেনের সাথে সাদৃশ্য বৃদ্ধি করবে।\nSeductive ইমেজ স্ট্র্যাপ, পাশাপাশি পাশাপাশি এবং fluffy শহিদুল আলগা শৈলী.\nপাতলা, চওড়া, পুরোপুরি একটি হৃদয় আকৃতির বা V- আকৃতির neckline সাথে মেলে, সুন্দরভাবে সুদ্ধ বুকে জোর দেয়।\nগর্ভবতী মহিলাদের জন্য সামার সন্ধ্যায় পোষাক\nএকটি শিশুর জন্য অপেক্ষা করার জন্য একটি চমৎকার সময় নিজেকে উত্সাহী ইভেন্টের জন্য একটি সুন্দর এবং ফ্যাশনেবল পোষাক অস্বীকার করার কোন কারণ নেই। নির্মাতারা অবশেষে বুঝতে পেরেছিলেন যে ভবিষ্যত মাও নারীদের এবং আড়ম্বরপূর্ণ দেখতে চান, এবং ব্যাগি ওভারলে এবং রালেতেয়িকি জিনিসগুলি পরিধান করতে চান না:\nগর্ভবতী মেয়েদের জন্য সেরা বিকল্প - গ্রিক শৈলী এবং সাম্রাজ্যের সংস্করণ। উচ্চ কোমর, নরম তরঙ্গ এবং draperies পেট লুকান এবং একই সময়ে অসুবিধার কারণ হবে না।\nসুন্দর মায়ের গন্ধের জন্য গর্ভবতী মহিলাদের গর্ভাবস্থার জন্য গর্ভবতী মায়ের জন্য উপযুক্ত। এমনকি যদি পেটে বড় হয়, আপনি সবসময় মেঝে প্রস্থ সামঞ্জস্য করতে পারেন।\nডিজাইনার গর্ভবতী মহিলাদের আসল একটি সিলুয়েট পণ্য প্রদান।\n40 জন্য মহিলাদের জন্য সামার সন্ধ্যায় শহিদুল\nBalzac বয়স হিসাবে approaches হিসাবে, ন্যায্য যৌন কিছু মনে করতে বাধ্য যে উল্লেখযোগ্য সীমাবদ্ধতা তাদের পোশাক প্রদর্শিত হবে। একটি অর্থে, এটি, কিন্তু চল্লিশ বছর বয়সী মহিলাদের এখনও নিজেদের এবং অন্যদের যে তারা এখনও আকর্ষণীয়, কিন্তু মার্জিত প্রমাণ করতে পারেন:\n40 গ্রীষ্ম মহিলাদের জন্য সান্ধ্য শহিদুল মধ্য এবং ম্যাক্সি দৈর্ঘ্য, ছোট মডেল শুধুমাত্র অল্পবয়সী মেয়েরা জন্য উপযুক্ত।\nগভীর ও সমৃদ্ধ রং, সূক্ষ্ম লেইস, প্লেইন কাপড় এবং অস্পষ্ট প্রিন্টগুলি এমন এক মহিলা তৈরি করে, যা বারোটি বার্ষিকীকে নারীর এবং আকর্ষণীয় করে তুলেছে।\nআপনি একটি intriguing কাটা, ফ্র্যাঙ্ক neckline বা স্বচ্ছ ঢাল সামর্থ্য দিতে পারেন।\nপূর্ণ জন্য সামার সন্ধ্যায় পোষাক\nপ্রাকৃতিক চুম্বকত্ব এবং যৌনতা বিকিরণ করা সম্ভব, এমনকি যদি ফর্মগুলি Catwalk 90-60-90 থেকে উল্লেখযোগ্যভাবে ভিন্ন হয়। পূর্ণ জন্য গ্রীষ্মকালীন সন্ধ্যায় গাউন বিলাসবহুল ফর্ম জোর দেয়, গোপন আপনি আত্মবিশ্বাসী বোধ থেকে বাধা দেয়। যেমন শৈলী একটি গন্ধ সঙ্গে কাপড় - চোপড়, গ্রীক শৈলী, যেমন একটি সুন্দর বুকে সঙ্গে "pyshechek" আকর্ষণীয় জন্য তৈরি, কিন্তু একটি দুর্বল সংজ্ঞায়িত কোমর। স্নেহপূর্ণ skirts সঙ্গে স্থূল মহিলাদের জন্য সান্ধ্য গ্রীষ্মের শহিদুল একটি ঘন্টাঘড়ি সিলুয়েট বিভ্রম তৈরি করবে। V-neckline visually নেকলেল রূপরেখা রূপরেখা সিলুয়েট pulls।


কোথায় যাচ্ছি আমরা?\nতাসমিমা হোসেন ২৮ ডিসেম্বর ২০১৯, ০৯:২৩\nআলাওলের ‘পদ্মাবতী’তে রাজকন্যার জন্মলাভ হলে সাতদিন ধরে আনন্দোৎসব অনুষ্ঠিত হয়েছিল। এদিকে, আধুনিক সাহিত্যেও নারীদের অবদানকে নানাভাবে ছোটো করে দেখার প্রবণতা এখনো দূর হয়নি। এ বিষয়টি বিস্তারিতভাবে উঠে এসেছে অনন্যার চলতি সংখ্যার ‘জেন্ডারভিত্তিক ন্যারেটিভ : গদ্যে নারী-পুরুষ’ প্রবন্ধে।\nকী এক বিস্ময়কর উর্বর পলিমাটির এই দেশ! কত সহজেই না সোনার ফসল ফলে আমাদের উর্বর মাটিতে। কিন্তু আমাদের মেধার ফলন কেন এত খারাপ হয় এই মাটিতে? দেখা গেছে, দেশের বাইরে যখন কোনো মেধাবী পা রাখেন, তখন সেখানে প্রায়শই অর্জন করেন অভূতপূর্ব সাফল্য। বিদেশের মাটিতে বিজ্ঞান, রাজনীতি, উদ্যোক্তা-সবক্ষেত্রেই আমাদের সাফল্যের তালিকা দীর্ঘ থেকে দীর্ঘতর হচ্ছে। পুরুষের পাশাপাশি নারীরাও এক্ষেত্রে রেখে চলেছেন ঈর্ষণীয় অবদান। এর উদাহরণের শেষ নেই। এমনকী নাসার মতো প্রতিষ্ঠানেও বাংলাদেশি বিজ্ঞানী মাহমুদা সুলতানা জিতে নিয়েছেন নাসার সেরা উদ্ভাবন পুরস্কার। ব্রিটিশ রাজনীতিতে বাংলাদেশি নারী রাজনীতিকদের রয়েছে সুগভীর প্রভাব।\nকিন্তু সমস্যা বাধে দেশের ভেতরে। আপাতদৃষ্টিতে মনে হতে পারে, প্রধানমন্ত্রী, বিরোধীদলীয় নেত্রী, স্পিকার থেকে শুরু করে বৃহৎ কিছু ক্ষেত্রে ক্ষমতায়নের জায়গায় নারীরা অর্জন করেছেন সমীহযোগ্য গুরুদায়িত্ব। কিন্তু নারীর ক্ষমতায়নের সার্বিক পরিসংখ্যান অন্য কথা বলে। বাংলাদেশে সরকারি ও আধা-সরকারি প্রতিষ্ঠানে অনুমোদিত পদের সংখ্যা প্রায় ১১ লক্ষ। এর মধ্যে নারীর সংখ্যা ৮৩ হাজারের কাছাকাছি। শতকরা হিসেবে মাত্র ৭.৬ ভাগ। উপসচিব পদ থেকে সচিব পদ পর্যন্ত নারীদের সংখ্যা মাত্র ১ শতাংশ বা তারও কম। অথচ দেশের অর্থনীতির প্রধান চালিকাশক্তি তৈরি পোশাকশিল্প ও কৃষিখাতে নারীর ভূমিকা ব্যাপক। তৈরি পোশাক খাতের মোট জনশক্তির ৮০ ভাগই নারী।\nএই আধুনিক যুগে এসেও বেশিরভাগ বাবা-মায়ের নিকট কন্যাসন্তান আকাক্সিক্ষত নয়। সাহিত্যকে বলা হয় সমাজের দর্পণ। মধ্যযুগের বাংলা সাহিত্যেও দেখা যায় সেসময় কন্যাসন্তানের জন্ম অনাকাক্সিক্ষত ছিল না। মুকুন্দরাম চক্রবর্তীর চ-ীমঙ্গল (ষোড়শ শতাব্দী), দ্বিজ মাধবের মঙ্গলচ-ীর গীত (ষোড়শ শতাব্দী), আলাওলের পদ্মাবতী (সপ্তদশ শতাব্দী) কাব্যে কন্যার জন্মের কথা আছে; কিন্তু তার কোথাও নিরানন্দের হাহাকার নেই। আলাওলের ‘পদ্মাবতী’তে রাজকন্যার জন্মলাভ হলে সাতদিন ধরে আনন্দোৎসব অনুষ্ঠিত হয়েছিল। এদিকে, আধুনিক সাহিত্যেও নারীদের অবদানকে নানাভাবে ছোটো করে দেখার প্রবণতা এখনো দূর হয়নি। এ বিষয়টি বিস্তারিতভাবে উঠে এসেছে অনন্যার চলতি সংখ্যার ‘জেন্ডারভিত্তিক ন্যারেটিভ : গদ্যে নারী-পুরুষ’ প্রবন্ধে।\nএক অস্থির-অসহিষ্ণু পাথর-সময়ে বসবাস করছি আমরা। সেই কোন যুগে কবি রঙ্গলাল বন্দ্যোপাধ্যায় বলে গেছেন, ‘স্বাধীনতা হীনতায় কে বাঁচিতে চায় হে/কে বাঁচিতে চায়/দাসত্ব শৃঙ্খল বল কে পরিবে পায় হে/কে পরিবে পায়’। আমরা বাক-স্বাধীনতার কথা বলি, ভিন্নমত সহিষ্ণুতার কথা বলি। কিন্তু এসব যেন আমাদের সমাজ থেকে বিলুপ্ত হয়ে যাচ্ছে। বুয়েটে আবরারের হত্যাকা-ের নৃশংসতা যেন আমাদের বাকরুদ্ধ করে দেয়। মনে রাখতে হবে, একটি নৃশংসতা আরো দশটি নৃশংসতাকে উস্কে দেয়। এটা অনেক বড়ো অশনি সংকেত।\nফিরে আসুক ভালোবাসা, সহিষ্ণুতা, সহমর্মিতা। শুভ কামনা রইল।


জামালপুরে ভাষা শহীদদের প্রতি গভীর শ্রদ্ধায় মহান একুশে ফেব্রুয়ারি উদযাপিত | বাংলারচিঠিডটকম\nজামালপুরে ভাষা শহীদদের প্রতি গভীর শ্রদ্ধায় মহান একুশে ফেব্রুয়ারি উদযাপিত\nFebruary 21, 2021 February 21, 2021 admin একুশে ফেব্রুয়ারি, জামালপুর, বাংলাদেশ\nভাষাশহীদদের শ্রদ্ধা জানাতে জামালপুর জেলা আওয়ামী লীগের প্রভাতফেরিতে অংশ নেন বাংলাদেশ আওয়ামী লীগের কেন্দ্রীয় সাংগঠনিক সম্পাদক ও সাবেক প্রতিমন্ত্রী মির্জা আজম এমপি। ছবি : আলী আকবর\nশহীদ বেদীতে পুষ্পস্তবক অর্পণ করেন সাবেক প্রতিমন্ত্রী মির্জা আজম এমপি, জেলা আওয়ামী লীগের সভাপতি মুহাম্মদ বাকী বিল্লাহ ও সাধারণ সম্পাদক ফারুক আহাম্মেদ চৌধুরী। ছবি : মাহমুদুল হাসান মুক্তা\nশহীদ বেদীতে পুষ্পস্তবক অর্পণ করেন সদর আসনের সংসদ সদস্য মো. মোজাফফর হোসেন। ছবি : মাহমুদুল হাসান মুক্তা\nশহীদ বেদীতে পুষ্পস্তবক অর্পণ করেন জেলা প্রশাসক মোহাম্মদ এনামুল হক ও অন্যান্য প্রশাসনিক কর্মকর্তাবৃন্দ। ছবি : বাংলারচিঠিডটকম\nশহীদ বেদীতে পুষ্পস্তবক অর্পণ করেন পুলিশ সুপার মো. দেলোয়ার হোসেন ও অন্যান্য পুলিশ কর্মকর্তাবৃন্দ। ছবি : আলী আকবর\nশহীদ বেদীতে পুষ্পস্তবক অর্পণ করেন মুক্তিযোদ্ধা সংসদের মুক্তিযোদ্ধানেতৃবৃন্দ। ছবি : বাংলারচিঠিডটকম\nশহীদ বেদীতে পুষ্পস্তবক অর্পণ করেন মেয়র মির্জা সাখাওয়াতুল আলম মনি ও পৌর কাউন্সিলরবৃন্দ। ছবি : বাংলারচিঠিডটকম\nশহীদ বেদীতে পুষ্পস্তবক অর্পণ করেন জামালপুর প্রেসক্লাবের কর্মকর্তাবৃন্দ। ছবি : বাংলারচিঠিডটকম\nশহীদ বেদীতে পুষ্পস্তবক অর্পণ করেন জামালপুর জেলা প্রেসক্লাবের কর্মকর্তাবৃন্দ। ছবি : বাংলারচিঠিডটকম\nশহীদ বেদীতে পুষ্পস্তবক অর্পণ করেন জামালপুরের এনজিও ফেডারেশনের (এফএনবি) কর্মকর্তাবৃন্দ। ছবি : বাংলারচিঠিডটকম\n← জামালপুরে উদয়ন ক্লাবের উদ্যোগে আন্তর্জাতিক মাতৃভাষা দিবস পালন\nসরিষাবাড়ীতে বঙ্গবন্ধু ও প্রধানমন্ত্রীর ছবি ভাঙচুর →


রান্না করা, বাসন মাজা থেকে ঘর পরিষ্কার বাড়ির সমস্ত কাজই নিজের হাতে করছেন রাজ-শুভশ্রী! ভাইরাল হল ভিডিও। » BrightBengal.Com\nHome/নিউজ/রান্না করা, বাসন মাজা থেকে ঘর পরিষ্কার বাড়ির সমস্ত কাজই নিজের হাতে করছেন রাজ-শুভশ্রী! ভাইরাল হল ভিডিও।\nনিজস্ব প্রতিবেদন :- টলিউড ইন্ডাস্ট্রিতে এমন বেশ কিছু অভিনেতা এবং অভিনেত্রী জুটি থাকে যারা অভিনয় জগতের পাশাপাশি বাস্তব জীবনেও কিন্তু আমাদের মন জয় করে নেয় । ঠিক তেমনি টলিউড ইন্ডাস্ট্রিতে সবথেকে জনপ্রিয় দুই জুটি হলো রাজ এবং শুভশ্রী একথা আমরা সকলেই জানি। পরিচালক রাজ চক্রবর্তী মিমি চক্রবর্তীর দীর্ঘদিনের সম্পর্ক থাকলেও সেই সম্পর্ক পরিণতি পায় নি। শেষে শুভশ্রীর গলায় মালা পরাতে হয় আর। তাতে বেজায় খুশি শুভশ্রী।\nসেই খুশি মাঝেমধ্যেই ফুটে ওঠে সোশ্যাল মিডিয়াতে। বর্ধমানের প্রত্যন্ত গ্রাম থেকে নিয়ে স্বপ্ন পূরণের জন্য পাড়ি দেয় কলকাতাতে শুভশ্রী চলে ল-ড়াই-সং-গ্রাম। অবশেষে ‘পরান যায় জলিয়া রে’ ছবির মাধ্যমে তিনি নিজেকে আত্মপ্রকাশ করেন । এবং তারপর একের পর এক দুর্দান্ত হিট ছবিতে অভিনয় করে রীতিমতো জনপ্রিয়তার তুঙ্গে পৌঁছে যায় অভিনেত্রী। মাঝেমধ্যে বর্ধমানের বাড়িতে দেখা যায় তাকে।\nকিন্তু বেশিরভাগ সময় তিনি কলকাতায় থাকেন। সম্প্রতি একটি ভিডিও ভাইরাল হয়েছে সেখানে দেখা যাচ্ছে যে বাড়ির সমস্ত কাজের লোকদের ছুটি দিয়ে দিয়েছে রাজ চক্রবর্তী। এবং বাড়ির সকলের মধ্যে কাজ ভাগ করে দিয়েছেন তিনি অর্থাৎ প্রত্যেকেই নির্দিষ্ট কাজ রয়েছে এবং তারা প্রত্যেকে তাদের কাজের প্রতি দায়িত্বশীল রয়েছে।\nতেমনি চিত্র ফুটে উঠেছে সেই ভিডিওতে। কিন্তু হঠাৎ কেন এরকম ধরনের সিদ্ধান্ত নিলেন জানাবো আপনাদের এই প্রতিবেদনের মাধ্যমে। আসলে ব্যাপারটা একটু অন্যরকম এই ভিডিওটি সেই সময়কার ভিডিও যখন দেশে ম-হামা-রী প্রকোপ ব্যাপক পরিমাণে চলছে । দেশজুড়ে চলছে লকডাউন । প্রত্যেককে অনুরোধ করা হচ্ছিল তারা যেন বাড়ির মধ্যে হোম আইসোলেশন এর থেকে থাকেন।\nতাই রাজ চক্রবর্তী এই সিদ্ধান্ত নিয়েছিলেন যে তিনি তার কাজের লোকদেরকে এই মুহূর্তে ছুটি দেবেন। যাতে তারাও হোম আইসোলেশন এ থাকতে পারে । তাই সবাই মিলে একসাথে ঘরের কাজ ভাগ করে নিয়েছিলেন। ভিডিওতে দেখা যাচ্ছে শুভশ্রী রান্না করছিলেন তার মা অর্থাৎ রাজ চক্রবর্তীর মা ঘরে গোচাচ্ছিলেন ছিলেন এবং অন্য একজন বাসন মাজছিলেন। অভিনেত্রী হলেও কাজে দিক থেকে কোনরকম খামতি রাখেননি তিনি।


Reservation policy has brought some equality in our society - Anandabazar\nReservation policy has brought some equality in our society\n১৪ ফেব্রুয়ারি ২০২০ ০০:০১\nভারতে আধুনিক উচ্চশিক্ষা ব্যবস্থার প্রবেশ উনিশ শতকের গোড়ায়। সেই ঔপনিবেশিক আধুনিকতার তাৎপর্য অনস্বীকার্য— কেবল সেই ব্যবস্থা যা করেছে তার জন্য নয়, যা করেনি তার জন্যও বটে। কী করেনি ঔপনিবেশিক শিক্ষাব্যবস্থা? ভারতের সমাজব্যবস্থাকে প্রশ্ন করেনি, তার ভিতরকার বৈষম্যকে দূর করেনি— শ্রেণি, বর্ণ, জাতি, কোনও বিভাজিকাকেই সরিয়ে দেওয়ার চেষ্টা করেনি। বরং সেই চূড়ান্ত বৈষম্যমূলক প্রাচীনমুখী কাঠামোর ওপর আধুনিক শিক্ষাকে স্থাপন করেছে। ফলে, সামাজিক পরিসরের ভেদাভেদের প্রকট ছাপ রয়েছে সেই শিক্ষাব্যবস্থার সর্বাঙ্গে।\nজাতপাতে বিভক্ত ভারতীয় সমাজে সমান শিক্ষাধিকারের ধারণাটি ছিল অলীক। ফলে, শুরু থেকেই শিক্ষার সমান সুযোগের বিষয়টি কখনও বাস্তব রূপ নেয়নি, যদিও আধুনিক শিক্ষায় সমান সুযোগের দাবিতে অবিভক্ত বাংলার হরিচাঁদ ঠাকুর ও গুরুচাঁদ ঠাকুর, বা তৎকালীন বম্বে প্রেসিডেন্সির সাবিত্রী ফুলে, জ্যোতিবা ফুলে বড় আন্দোলন গড়ে তুলেছিলেন পশ্চাৎপদ সমাজের মানুষদের নিয়ে। কিন্তু তার সুফল সামগ্রিক ছিল না। স্বাধীনতার পরেও ইংরেজ-প্রদত্ত শিক্ষাব্যবস্থা আমরা বয়ে নিয়ে চলেছি একটি ছোট সংশোধনের মধ্য দিয়ে— তার নাম নিপীড়িত জাতির জন্য সংরক্ষণ ব্যবস্থা।\nসেই সংশোধনও পুনরায় সংশোধিত করার চেষ্টা চলছে। সম্প্রতি আইআইএম-গুলি বার বার সরকারের কাছে অনুরোধ জানাচ্ছে, ‘উৎকর্ষমণ্ডিত সংস্থা’ হিসেবে যেন আসন সংরক্ষণ-নীতি থেকে তাদের অব্যাহতি দেওয়া হয়। আইআইটি, আইআইএম, এমস— এই সব ভারতীয় ‘আইভি লিগ’ প্রতিষ্ঠান শুরু থেকেই সংরক্ষণবিরোধী। তাদের মতে, সংরক্ষণ পদ্ধতি দক্ষতা ও কার্যকারিতাকে হত্যা করে। তারা বলে যে, আমাদের উন্নয়নশীল দেশে, কেবলমাত্র এই শিক্ষা-প্রতিষ্ঠানগুলিই ‘তৃতীয় বিশ্বের দরে, প্রথম বিশ্বের পরিষেবা দেয়।’ সেই কারণে, উচ্চ থেকে নিম্ন, সকল জাতির মানুষেরাই এখান থেকে শিক্ষালাভের আকাঙ্ক্ষা পোষণ করে। সংরক্ষণ নীতির জন্য এমন প্রতিষ্ঠানেও দক্ষতাকে মূল্য দেওয়া হয় না, ‘অযোগ্য ব্যক্তি’কে সুযোগ করে দেওয়া হয়, এবং ঐতিহাসিক অন্যায়ের নামে বর্তমান অন্যায় ঘটানো হয়, যাকে উল্টো-বৈষম্যও বলেন অনেকে। বলা হয়, মেধা হল দক্ষতার মাপকাঠি এবং এটি সব নাগরিকের ক্ষেত্রে সমান প্রযোজ্য। সংরক্ষণ এই আপাত-নিরপেক্ষ মেধার প্রকাশে বাধা সৃষ্টি করে।\nএই যুক্তি গ্রহণ করব কি না, সেটা বিচার করতে দু’টি প্রশ্ন জরুরি— মেধা কী? এবং, সংরক্ষণ কেন? অভিধান মতে, মেধা মানে ‘প্রশংসনীয় গুণ বা যোগ্যতা’। ভারতীয় সমাজে সকলেই নিজেদের আকাঙ্ক্ষানুসারে উচ্চশিক্ষায় শিক্ষিত হতে পারে না। তার জন্য যে কাঠামো দরকার, তা আমাদের নেই। তাই এই উচ্চশিক্ষা সংস্থাগুলি পরীক্ষার মাধ্যমে মেধা নির্ণয় করে এই বৈষম্য বজায় রাখে। আসন সংখ্যার থেকে পরীক্ষার্থীর সংখ্যা অনেক বেশি হওয়ার দরুন ‘প্রশংসনীয় গুণ’-এর থেকেও পরীক্ষায় কে কত ভাল স্থান পেয়েছে তাতে গুরুত্ব দেওয়া হয়। এই পরীক্ষায় ভাল ফল করা এতটাই সামাজিক অবস্থাননির্ভর যে, এখানে সমাজের প্রশ্নটি গুরুত্বপূর্ণ না হয়ে যায় না।\nআমাদের বর্তমান সামাজিক সম্পর্কগুলি কিন্তু ‘নিরপেক্ষ’ নয়। আর্থিক ও সামাজিক অবস্থানের জন্য আমাদের বৌদ্ধিক ও নৈতিক চরিত্র অনেকটাই প্রভাবিত হয়। বৌদ্ধিক উৎকর্ষের জন্য আমাদের তিন ধরনের মৌলিক সহায়তার প্রয়োজন হয়— এক, আর্থিক পুঁজি, যা ঠিক করে আমাদের অর্থনৈতিক স্বাচ্ছন্দ্য ও ভাল মানের নিম্ন-বুনিয়াদি শিক্ষা; দুই, সামাজিক-সাংস্কৃতিক পুঁজি, যেমন সম্মান, আত্মবিশ্বাস, সহায়তা, পরিচিতি; এবং তিন, পরিশ্রম করার অবকাশ। এই সব ক’টি পুঁজির একত্র লভ্যতাই এক জনকে মেধাবী করতে পারে, কেবল কঠোর পরিশ্রমই যথেষ্ট নয়। প্রশ্ন হল, আমাদের সমাজে এই সহায়তা কি যথেষ্ট সমান ভাবে বণ্টিত?\nঅম্বেডকরের মতে, হিন্দু সমাজকে ‘সমাজ’ বলা যায় না। কারণ, হিন্দু সমাজের প্রধান বৈশিষ্ট্য তার জাত-নির্ধারিত ক্রমবিভক্ত শ্রেণিবিন্যাস। ব্রাহ্মণ নিচু নজরে দেখে কায়স্থকে ও তার শ্রমকে। কায়স্থ নিচু চোখে দেখে শূদ্রকে, আর শূদ্র চণ্ডালকে। এ এক অদ্ভুত ‘সমাজ’ যেখানে সবাই সবাইকে ‘সমান ভাবে’ ঘৃণা করে। প্রশ্ন হল, এমন বিচ্ছিন্নপ্রায় সমাজের চোখে কে মেধাবী হওয়ার সুযোগ পেতে সক্ষম?\nনিপীড়িত শ্রেণির জন্য সংবিধান-প্রদত্ত আসন সংরক্ষণ কোনও মৌলিক অধিকার নয় বলে সুপ্রিম কোর্ট সম্প্রতি রায় দিয়েছে। মৌলিক না হলেও কেবল এই একটি ছোট অধিকারের জোরেই দেশের বিপুল সংখ্যক দলিত আজ শিক্ষা বা চাকরিক্ষেত্রে প্রবেশ করতে পেরেছে, যা কয়েক দশক আগেও অকল্পনীয় ছিল।\nঅম্বেডকরেরা ভেবেছিলেন, সংরক্ষণ হবে একটি ইতিবাচক পদক্ষেপ, যা নিপীড়িত জাতিবর্গকে হাজার বছরের দাসত্ব থেকে কেবল মুক্তিই দেবে না, সমাজবহির্ভূত জাতিগুলোকে সমাজে নিয়ে আসবে। সংরক্ষণ হবে এক সাম্যের ধারণার ‘শুরু’।\nধরে নেওয়া হয়েছিল যে, পিছিয়ে পড়া গোত্রের মানুষ তার মেধা দিয়ে কেবল পরীক্ষায় ভাল করবে না, নিজের সমাজকে কিছু ফিরিয়েও দেবে। অথচ আমরা দেখি, ফিরিয়ে দেওয়া দূরের কথা, নিচুজাতের মানুষেরা মূলস্রোতে প্রায়শই প্রাতিষ্ঠানিক নিগ্রহের শিকার হন। চুনি কোটাল থেকে রোহিত ভেমুলা, এঁদের মৃত্যু কেবল ব্যক্তিমৃত্যু নয়, এঁদের নিজেদের সমাজের সত্তার মৃত্যু, তাঁদের মর্যাদার মৃত্যু।\nমেধা বস্তুটিকে আমরা সামাজিক ভাবেই নির্ধারণ করি, তবে তা করতে হবে ব্যক্তিবিশেষের সামাজিক অবস্থানের নিরিখে— তার ব্যক্তিগত সাফল্যের ভিত্তিতে নয়। ব্যক্তি-গত সাফল্য এবং নিরপেক্ষ মেধার মতাদর্শ পুঁজিবাদ ও জাতসর্বস্ব সমাজ গঠনে সাহায্য করে, যার ফলে সামাজিক বিভেদ ও বৈষম্য আরও দৃঢ় হয়। আজকের ব্রাহ্মণ্যবাদী কেন্দ্রীয় সরকার সেই কারণেই হয়তো আঘাত হানছে সেই সব উচ্চশিক্ষা সংস্থার ওপর, যেখানে সংরক্ষণ নীতি কিছুটা হলেও সামাজিক সমতার সৃষ্টি করেছে।\nরাষ্ট্রবিজ্ঞান বিভাগ, প্রেসিডেন্সি বিশ্ববিদ্যালয়\nHindu Society Casteism Reservation Brahmanism


রাঙ্গামাটি শহরে সিএনজি ভাড়া ও যাত্রী পরিবহনে নৈরাজ্য!রাঙ্গামাটি শহরে সিএনজি ভাড়া ও যাত্রী পরিবহনে নৈরাজ্য!\nরাঙ্গামাটি শহরে সিএনজি ভাড়া ও যাত্রী পরিবহনে নৈরাজ্য!\nসাইফুল হাসান, রাঙামাটি:\nকোভিট-১৯ এর মহামারির কারণে গণপরিবহন স্বল্প পরিমানে স্বাস্থ্য বিধি মেনে এবং ৬০% ভাড়া বৃদ্ধি করে চালানোর কথা থাকলেও সে নিয়মের কোন তোয়াক্কা করছে না রাঙামাটি শহরের অভ্যন্তরিন একমাত্র গণপরিবহন সিএনজি অটোরিক্সা। শহরের অভ্যন্তরিন একমাত্র গণপরিবহন সিএনজি অটোরিক্সা হওয়ায় তাদের নৈরাজ্যের যেনো কোন শেষ নেই।\nকোভিট-১৯ এর লকডাউন শুরু থেকেই অতিরিক্ত ভাড়া নিচ্ছিলেন গণপরিবহন চালকরা। এরপর থেকে সরকারি নির্দেশনা এলে জেলা প্রশাসনের মাধ্যমের সভার মধ্যে দিয়ে সিদ্ধান্ত হয় ৬০% ভাড়া নিয়ে গণপরিবহন চলবে। সে অনুসারে করা হয় সিএনজি অটোরিক্স ভাড়া চার্ট। সে চার্ট অনুসারে ভাড়া নিবে এবং সিএনজি অটোরিক্সায় দুই জন করে যাত্রী পরিবহন করবে। কিন্তু সরজমিনে দেখা যায় ভাড়া চার্ট ৬০% হারে নিলেও মানছে না স্বাস্থ্য বিধি। স্বাস্থ্য বিধি না মেনে দুই জনের অধিক যাত্রী পরিবহন করছে প্রায় সিএনজি অটোরিক্সা। তবে ভাড়া নিচ্ছেন প্রতিটি যাত্রীর থেকে ৬০% হারে চার্ট অনুসারে। এ বিষয়ে ক্ষোভ জানিয়েছেন সাধারণ যাত্রীরা।\nএ প্রসঙ্গে কথা বলতে গিয়ে ইয়াকুব মিয়া নামে এক যাত্রী প্রতিবেদকের কাছে ক্ষোভ প্রকাশ করে বলেন, আমি কলেজ গেইড থেকে বনরূপায় এসেছি আমার থেকে সিএনজি ড্রাইভার ভাড়া নিয়েছে ২০ টাকা। সেটা ঠিক আছে কিন্তু সে যাত্রী নেওয়ার কথা দুইজন, তবে দেখা গেছে সে টিসিসি মোড়ের সামনের থেকে আরও দুইজনকে নিয়েছে তাদের থেকেও ভাড়া নিয়েছে ৬০% অনুসারে। তারা যাত্রী নিবে ঠিকই আগের মত কিন্তু ভাড়া দিতে হবে বেশি এটা কেন? হয় ভাড়া আগেরটা নেন এবং যাত্রী আগের মত নেন, না হয় ভাড়া ৬০% হারে নিয়ে যাত্রী নেন নিয়ম অনুসারে। আমাদের উপর কেন একতরফা ভাবে জুলুম করবেন।\nআরেক যাত্রী ইরানী চাকমা বলেন, রাঙামাটি শহরের অভ্যন্তরিন একমাত্র পরিবহন সিএনজি অটোরিক্সা হওয়ায় তাদের ইচ্ছে মত আমাদের যাত্রীদের চলতে হয়। তারা যে নিয়ম করবে সেটাই অনুসরন করতে হবে। তারা ভাড়াও বেশি নিবে, আবার যাত্রীও নিবে বেশি। সেটা বলতে গেলে বলে আপনার না পোষাইলে গাড়ি থেকে নেমে যান। এভাবে তো চলে না। প্রশাসনের দরকার স্বাস্থ্য বিধি মেনে যেনো সিএনজি চালানো হয় সে বিষয়ে নজর দেওয়া।\nগিয়াস উদ্দীন বলেন, ভাড়া বাড়তি নিবেন ঠিক আছে স্বাস্থ্য বিধি মেনে যাত্রীও নেন। না হয় স্বাস্থ্য বিধি মানিয়েনে না, যাত্রা আগের মত নেন ভাড়াও আগের মত নেন। এমনিতে করোনার জন্য আয় রোজগারে ভাটা পড়েছে তার উপর এমন অত্যাচার কি সহ্য করা যায়। শহরে সিএনজি একমাত্র গণপরিবহন হওয়ায় তাদের দাপট বেড়ে গেছে, তাদের উপর এমনিতেও সাধারণ জনগণ ক্ষিপ্ত অনেক আগের থেকে। মনে হচ্ছে তাদের কাছে আমরা যেনো জিম্মি হয়ে আছি।\nএপ্রসঙ্গে রাঙামাটি সিএনজি অটোরিক্স শ্রমিক ইউনিয়ন’র সভাপতি পরেশ মজুমদার জানান, আমরা প্রশাসনের সাথে বসে ৬০% বৃদ্ধি হারে একটি ভাড়ার চার্ট তৈরি করেছি। যেখানে সর্বনিম্ম ১৩ টাকা থেকে সর্বোচ্চ ৩৯ টাকা পর্যন্ত ভাড়া নির্ধারণ করা হয়েছে। এ চার্ট আমরা বিতরণও করেছি এবং সে অনুসারে ভাড়া নেওয়া হচ্ছে। অন্যদিকে আমরা স্বাস্থ্য বিধি মেনে দুইজন যাত্রী পরিবহনের জন্য বলেছি, তবে যদি একই পরিবারের হয় সেক্ষেত্রে তিনজন নিতে পারবে।\nঅভিযোগের সত্যতা স্বীকার করে এই শ্রমিক নেতা জানান, যেটা অভিযোগ করা হচ্ছে ভাড়া চার্ট অনুসারে নিয়ে যাত্রী বেশি নেওয়া হচ্ছে, সে কাজটা করছে বাহিরের কিছু সিএনজি ড্রাইভাররা। তবে হ্যা অস্বীকার করা যাবে না আমাদেরও কিছু কিছু সিএনজি ড্রাইভার ভাড়া ৬০% হারে নিয়ে যাত্রীও নিয়মের বাহিরে বাড়তি নিচ্ছে। এ বিষয়ে আমরা প্রতিনিয়ত তাদেরকে সচেতন করে আসছি। তারপরও যদি এমন করে কেউ নিয়মের বাহিরে যাত্রী পরিবহন করে সে জন্য প্রশাসন যদি কোন পদক্ষেপ নেয়, আমরা এতে কোন ধরণের হস্তক্ষেপ করবো না।\nভোক্তা ও যাত্রী কল্যাণ সমিতির সাধারণ সম্পাদক কামাল উদ্দীন বলেন, বৃদ্ধি ভাড়া নিচ্ছে আবার যাত্রীও আগের মত নিচ্ছে, এমনটা তো কথা ছিলো না। এটাতো ভোক্তা অধিকার ক্ষুন্ন করা হচ্ছে। যাত্রীরা বাড়তি ভাড়া দিচ্ছে যেনো স্বাস্থ্য নিরাপত্তা নিচ্ছিত হয় মত। কিন্তু আমি বাড়তি ভাড়াও দিবো আবার নিরাপত্তাও পাবো না। এটাতো এক ধরণের জুলুম করা হচ্ছে। চার্ট অনুসারে ভাড়া বৃদ্ধি করে উপকার হয়েছে ড্রাইভারদের, জনগণের কোন উপকার হয়নি, উল্টা ক্ষতি হয়েছে। বলা যায় জনগণের উপর একপ্রকার জুলুম হচ্ছে। হয় আপনারা ভাড়া আগের মত নিয়ে যাত্রীও আগের নিয়ম অনুসারে নেন, না হয় বাড়তি ভাড়া নিয়ে যাত্রীও নিয়ম অনুসারে নেন, এতে করে আমাদেরও নিরাপত্তা নিচ্ছিত হলো।\nরাঙামাটির জেলা প্রশাসক মো: মিজানুর রহমান বলেন, আগে ভাড়া নিয়ে সমস্যা ছিলো, সেটা নির্ধারণ করে দেওয়া হয়েছে। কিন্তু যাত্রী পরিবহনের ক্ষেত্রে যদি একই পরিবারের হয় তাহলে ঠিক আছে। কিন্তু যদি ভাড়া বৃদ্ধির চার্ট অনুসারে নিয়ে যাত্রীও নিয়মের বাহিরে গিয়ে বেশি নেয় সেটা অন্যায়। আমরা তো মোবাইল কোর্ট পরিচালনা করছি। কিন্তু সব সময়তো রাস্তায় থাকতে পারি না, সে সুযোগ নিয়ে যদি তারা এমনটা করে তবে সেটার উপর ব্যবস্থা নেওয়া হবে। মোবাইল কোর্ট আরও জোরদার করা হবে।\nবিয়ে খেতে যুক্তরাজ্য যেতে চান চসিকের প্রধান প্রকৌশলী, অর্থের উৎস জানতে চায় মন্ত্রণালয় 88 views\nইমারত নির্মাণে প্ল্যানের সাথে চসিকের ছাড়পত্র নেয়া বাধ্যবাকতা থাকবে : মেয়র 59 views


মোবাইল সেটই প্রবীরের খুনীদের চিহ্নিত করে দিলো !\nআজ ১৩ জ্যৈষ্ঠ ১৪২৭, বুধবার ২৭ মে ২০২০ , ১০:৫৪ অপরাহ্ণ\n১২ জুলাই ২০১৮ বৃহস্পতিবার, ০৭:১৬ পিএম\nসময় নারায়ণগঞ্জ: হার্টের রোগী ও প্রবীরের ঘনিষ্ঠবন্ধু হওয়ায় সামান্য জিজ্ঞাসাবাদের পরে পিন্টুর উপর থেকে সন্দেহটা সরে গিয়েছিল পুলিশের। অপহরণের নাটকেও বেশ মোড় নিতে পারতো প্রবীর হত্যার বিষয়টি। কিন্তু প্রবীরের ব্যবহৃত মোবাইল ফোনটি নিজের কাছে রেখে দেয়ার লোভ-ই শেষ পর্যন্ত পিন্টু ও বাপনকে আটকে দিলো।\nস্বর্ণব্যবসায়ী প্রবীর নিখোঁজ হবার পরে মূলত: পিন্টুই কৌশলে প্রবীরের পালিয়ে যাবার গুজব তোলেন। বিষয়টি অনেকের মতো পুলিশের কাছেও সত্য বলে মনে হতে লাগে। এর আগে দু’জন স্বর্ণব্যবসায়ী গ্রাহকের টাকা ও স্বর্ণ নিয়ে পালিয়ে যাবার ঘটনাটি উদাহরণ তুলে ধরে মার্কেটে বিষয়টি গোপনে ছড়িয়ে দেন পিন্টু। সেই সাথে সন্ধানের দাবিতে নিজে সোচ্চার ছিলেন।\nএমনকি রাতে পিন্টুর স্ত্রী-কন্যাদের বাড়িতে গিয়ে সান্তনাও দিতেন। প্রবীরের দুই কন্যাকে নগরীর বেশ কয়েকটি হোটেলে খাবার খাইয়েছেনও।\nনগরীর কালীরবাজার স্বর্ণপট্টি এলাকার ব্যবসায়ী প্রবীর ঘোষ নিহতের ঘটনায় আলোচিত তারই বন্ধু পিন্টু ভৌমিক। এখন রিমান্ড চলছে জিজ্ঞাসাবাদ।\nগ্রেফতারকৃত পিন্টু দেবনাথ কুমিল্লা জেলার মেঘনা থানার চন্দনপুরের মৃত সতীশ দেবনাথের ছেলে। তার ব্যবসা প্রতিষ্ঠান পিন্টু স্বর্ণ শিল্পালয়ের পাশেই। শহরের আলমাপাড়া এলাকাতে রাশেদুল ইসলাম ঠান্ডুর চারতলা বাড়ির দোতলায় ভাড়া নিয়ে বাস করতেন তিনি। নগরের কালীরবাজার স্বর্ণপট্টি এলাকার কাজী ভবনের নিচতলায় মা স্বর্ণ শিল্পালয় নামে একটি প্রতিষ্ঠান রয়েছে তার।\nঅতিরিক্ত পুলিশ সুপার মো. শরফুদ্দিন গণমাধ্যমকে জানান, প্রবীর ঘোষ নিখোঁজ হওয়ার পরপরই পুলিশ তাকে উদ্ধারে অভিযান শুরু করে। ১৮ জুন রাতে পিন্টুর বাড়ির সামনের একটি সিসিটিভি ফুটেজে দেখা যায়, পিন্টুর পেছন পেছন হেঁটে যাচ্ছেন প্রবীর। ওই ফুটেজ দেখে পুলিশ একাধিকবার জিজ্ঞাসাবাদ করেছে পিন্টুকে। কিন্তু বাইপাসের রোগী হওয়ায় তাকে তেমন চাপও দিতে পারছিল না তারা। ফলে এর আগে তিনবার তাকে বিভিন্নভাবে জিজ্ঞাসাবাদ করলেও তার চতুরতায় তেমন কোনো তথ্য উদঘাটন করতে পারেনি পুলিশ।\nপ্রতিবার জিজ্ঞাসাবাদে তিনি জানিয়েছেন, ১৮ জুন রাতে তার কাছে এসে সাড়ে সাত হাজার টাকা চেয়েছে প্রবীর। পিন্টু তার কাছে দেড় হাজার টাকা আছে বলে জানালে টাকা না নিয়েই সে চলে যায়। তৃতীয়বার জিজ্ঞাসাবাদের তিনি জানিয়েছেন, ইসলাম হার্ট সেন্টার নামে একটি বেসরকারি হাসপাতালে চিকিৎসা নিয়েছেন পিন্টু। এ কারণে তার ওপর থেকে পুলিশও শেষ পর্যন্ত সন্দেহ সরিয়ে নেয়।\nপুলিশ সুপার শরফুদ্দিন আরও বলেন, নিখোঁজ প্রবীরের মোবাইল ফোন নম্বরটি আমরা অব্যাহতভাবে ট্র্যাকিং করছিলাম। ১৮ জুন রাতে ফোনটি নগরের আলমখান লেনের সামনে থেকে বন্ধ হয়ে যায়। এর পর সেটি সচল হয় ২১ জুন। ওইদিন প্রবীরের মোবাইল ও সিম ব্যবহার করে একটি খুদেবার্তা পাঠানো হয় প্রবীরের ছোট ভাই বিপ্লবের মোবাইলে। তাতে উল্লেখ করা হয়- এ ঘটনার সঙ্গে কালীরবাজারের রাঘববোয়ালরা জড়িত। প্রবীরকে ছাড়াতে দেড় কোটি টাকা নিয়ে মেয়র হানিফ ফ্লাইওভারের ওপর যেতে বলা হয়। বিপ্লব এই খুদেবার্তাটি দেখালে পুলিশ বিপ্লবের মোবাইল থেকে ফিরতি বার্তা পাঠায়- কবে, কখন, কার কাছে টাকা পৌঁছাতে হবে। কিন্তু অপর প্রান্ত থেকে আর কোনো উত্তর না পাওয়ায় পুলিশ তথ্যপ্রযুক্তি ব্যবহার করে জানতে পারে, প্রবীরের মোবাইল ফোনটি কুমিল্লার সীমান্তবর্তী এলাকায় সচল করা হয়েছিল। এরপর ওখানে প্রবীরের স্বজনদের নিয়ে তল্লাশি চালায় পুলিশ।\n৭ জুলাই সন্ধ্যার পর হঠাৎ করেই প্রবীরের মোবাইল ফোনটি সচল হয়ে ওঠে আবার। ওটাতে অন্য সিম যুক্ত করে ব্যবহার করছে কেউ। পুলিশ আবারও তথ্যপ্রযুক্তি ব্যবহার করে জানতে পারে- এটি নগরের কালীরবাজার স্বর্ণপট্টি এলাকায় ব্যবহার হচ্ছে। ওই ফোনে যে সিমটি ব্যবর্হত হচ্ছে সেই নম্বরে পিন্টু ৭৯ বার কথা বলেছে এ সময়ের মধ্যে।\n৮ জুলাই সকালে পুলিশ বাপন ভৌমিক নামে এক যুবককে আটক করে, নিখোঁজ প্রবীরের মোবাইল ফোনটি উদ্ধার করে পুলিশ তার কাছ থেকে। মোবাইল সম্পর্কে জানতে চাইলে তিনি জানান, সেটটি তাকে পিন্টু দিয়েছে। পরে তার তথ্যে পিন্টুকে ফের আটক করে ডিবি কার্যালয়ে নিয়ে ব্যাপক জিজ্ঞাসাবাদ করা হয়।\nএক পর্যায়ে পিন্টু পুলিশকে জানান, প্রবীর মোবাইল ফোনটি তার কাছে রেখে আগরতলা চলে গেছেন। এ কথা কাউকে না জানাতে তাকে দিব্যি দিয়ে যাওয়ায় এতদিন মুখ খোলেননি তিনি। কিন্তু মোবাইল সেট তার কাছে দিয়ে গেলে প্রবীরের সিম কীভাবে কুমিল্লার সীমান্ত অঞ্চলে সচল হলো এ প্রশ্নের কোনো সদুত্তর দিতে পারেননি পিন্টু। এক পর্যায়ে পিন্টু ও বাপনকে মুখোমুখি জিজ্ঞাসাবাদ করা হলে প্রবীরকে হত্যা করে লাশ পিন্টু তার ভাড়া বাসার সেপটিক ট্যাঙ্কে টুকরা করে ফেলে দিয়েছে বলে জানান। সোমবার মধ্যরাতে পুলিশ পিন্টুকে নিয়ে তার ভাড়া বাসার সেপটিক ট্যাঙ্কে তল্লাশি চালায়।\n১৮ জুন রাতেই পিন্টু তার ফ্ল্যাটে প্রবীরকে হত্যা করেছে বলে পুলিশের কাছে প্রাথমিকভাবে স্বীকারোক্তি দিয়েছেন। প্রবীরকে হত্যা এবং লাশ সেপটিক ট্যাঙ্কে ফেলে দেওয়ার পরপরই পিন্টু তার সহযোগী বাপনকে প্রবীরের মোবাইল ফোনটি বন্ধ করে দিয়ে কুমিল্লা পাঠিয়ে দেন। বাপন পিন্টুর কথামতো কুমিল্লা সীমান্ত অঞ্চলে গিয়ে ২১ জুন সেটি সচল করে একটি খুদেবার্তা পাঠান প্রবীরের ছোট ভাই বিপ্লবের কাছে। এরপর মোবাইল ফোন আবারও বন্ধ করে দিয়ে, সিম ফেলে দিয়ে, সেটা নিয়ে ফিরে আসেন নারায়ণগঞ্জে। কিন্তু পিন্টুর নির্দেশ ছিল মোবাইল ফোনটি যেন ফেলে আসা হয় কুমিল্লায়, যাতে পুলিশ মোবাইল ট্র্যাকিং করলে জানতে পারে প্রবীর কুমিল্লা সীমান্ত দিয়ে ভারতে চলে গেছে। তাছাড়া ঘটনাটিকে অপহরণ হিসেবে সাজাতে কুমিল্লা থেকে প্রবীরের মোবাইল ব্যবহার করে মুক্তিপণ চেয়ে খুদেবার্তাটিও পাঠিয়েছিল। এসব কারণে পুলিশকে বেশ বেকায়দায় পড়তে হয় ঘটনার রহস্য উদ্ঘাটন করতে। পুলিশও একটা সময় পর্যন্ত নিশ্চিত ছিল যে, হয়তো কোনো কারণে ভারতেই চলে গেছেন প্রবীর।


সচল কর্মব্যস্ত থাকলই আপনি সুখী…\nএকুশ শতকে এসেও স্বাস্থ্য-গবেষকরা বলছেন রীতিমতো একই কথা। সেটি হলো, সারাদিন কেবল শুয়ে বসে কিংবা বসে থেকে সব কাজ নয়, বরং সুযোগ পেলেই একটু উঠে দাঁড়ান, হাঁটুন, ব্যায়াম করুন। কিছুটা পরিশ্রম আর পেশি সঞ্চালন হতে পারে এমন কাজগুলো করুন আনন্দের সাথে। গতিশীল হোন, যতটা সম্ভব। সুখী হবেন তো বটেই, আপনি সুস্থ থাকবেন। কমবে জটিল সব রোগ-ব্যাধি আর অকালমৃত্যুর ঝুঁকি। সেইসাথে বাড়বে আপনার কর্মময় দীর্ঘজীবনের সম্ভাবনা।\nশারীরিক নিষ্ক্রিয়তা রোগ-ঝুঁকি বাড়ায়\nবিশ্বজুড়ে গত কয়েক দশকে বেড়েছে উচ্চ রক্তচাপ, করোনারি হৃদরোগ, ডায়াবেটিস, স্ট্রোক, স্থূলতা, ক্যান্সারের মতো জীবনঘাতী রোগগুলোর আগ্রাসন। উন্নত দেশগুলোই শুধু নয়, উন্নয়নশীল দেশগুলোতেও এসব রোগে চিকিৎসা-ব্যয়ের অঙ্কটা বেশ মোটা। বিশেষজ্ঞরা বলছেন, এটি এক অর্থে জাতীয় অর্থনীতির বিপুল অপচয়। তাদের মতে, এসব রোগের অন্যতম কারণ হলো ন্যূনতম শারীরিক পরিশ্রমহীন ও প্রায় নিষ্ক্রিয় জীবনযাপন। সেইসাথে ভুল খাদ্যাভ্যাস, মানসিক চাপ ইত্যাদি তো রয়েছেই।\nযুক্তরাষ্ট্রের সেন্টার ফর ডিজিজ কন্ট্রোল এন্ড প্রিভেনশন-এর একটি প্রতিবেদনে বলা হয়েছে, সাম্প্রতিক বছরগুলোতে দৈহিক নিষ্ক্রিয়তা সে দেশে দেখা দিয়েছে এক গুরুতর স্বাস্থ্যসমস্যা হিসেবে। তাতে রীতিমতো আশঙ্কা প্রকাশ করে বলা হয়েছে, যুক্তরাষ্ট্রে প্রায় ৬০ শতাংশ মানুষ দৈনিক ন্যূনতম শারীরিক পরিশ্রমটুকুও করে না।\nআপনি হয়তো ক্লাস কিংবা অফিস থেকে বাড়ি ফিরে বেশ আয়েশি সময় কাটাচ্ছেন, টিভি অথবা কম্পিউটারের সামনে বসে আছেন ঘণ্টার পর ঘণ্টা। প্রিয় টিভি সিরিয়ালে বুঁদ হয়ে আছেন বা ফেসবুকে খোঁজখবর নিচ্ছেন প্রাণের বন্ধুদের। এদিকে একটু একটু করে বেড়ে চলেছে আপনার প্রাণের ঝুঁকি!\nবিজ্ঞানের অভাবনীয় সব আবিষ্কার আধুনিক মানুষের জীবনযাত্রাকে করে দিয়েছে অভূতপূর্ব সহজ। দৈনন্দিন জীবনযাপনে আমাদের পরিশ্রম করার দায় কিংবা সুযোগ কোনোটাই এখন আর প্রায় নেই। ভোরে ঘুম থেকে ওঠার পর থেকে রাতে ঘুমোতে যাওয়া অবধি আমাদের চারপাশে আজ অসংখ্য বিলাসদ্রব্য; লিফ্ট আর গাড়ির কথা আর নাই-বা বলা হলো। কিন্তু বছরের পর বছর ধরে চলা এ পরিশ্রমহীনতা আমাদের সুস্থতাকে ব্যাহত করছে, শারীরিক মানসিক নানাভাবে। তাই চাই পরিকল্পিত দৈহিক শ্রম, এটি হতে পারে ব্যায়াম।\nসচল থাকুন ॥ সুস্থ থাকবেন\nপ্রায় এক যুগ আগে, ২০০২ সালে বিশ্ব স্বাস্থ্য দিবসের মূল প্রতিপাদ্য ছিলো-Move for health. এর গুরুত্ব বিবেচনা করে বিশ্ব স্বাস্থ্য সংস্থা পরের বছর অর্থাৎ ২০০৩ সাল থেকে এ আহ্বানটি নিয়েই বিশ্বজুড়ে একটি দিবস পালন করছে- Move for health day (১০ মে)।


ক্লাস বন্ধ করে রোদে হেঁটে গিয়ে ভাইস চেয়ারম্যানকে সংবর্ধনা\nআওয়ামী লীগ নেতা এবং নবনির্বাচিত উপজেলা ভাইস চেয়ারম্যানকে সংবর্ধনা দিতে স্কুলের ক্লাস বন্ধ করে শিক্ষার্থীদের নিয়ে লাইনে দাঁড়ালেন শিক্ষকরা। এরপর হাতে ফুল নিয়ে হাটে শোভাযাত্রাও করানো হয়। বুধবার দুপুর বেলায় ঠাকুরগাঁও জেলার হরিপুরের যাদুরাণী বালিকা উচ্চবিদ্যালয়ের শিক্ষকরা এমন কাণ্ড ঘটিয়েছেন।\nএদিকে এই ঘটনায় শিক্ষার্থীদের কষ্ট হয়েছে অভিযোগ করে ক্ষোভ প্রকাশ করেছেন সব অভিভাবকেরা।\nস্থানীয়রা জানান, চলমান পঞ্চম উপজেলা নির্বাচনের দ্বিতীয় ধাপে হরিপুর উপজেলার ভাইস চেয়ারম্যান নির্বাচিত হন আবদুল কাইয়ুম। তিনি হরিপুর উপজেলা আওয়ামী লীগের তথ্য ও গবেষণা সম্পাদকও।\nপ্রত্যক্ষদর্শীরা জানান, নতুন উপজেলা ভাইস চেয়ারম্যানকে সংবর্ধনা দিতে বুধবার দুপুর ১২টায় যাদুরাণী বালিকা উচ্চবিদ্যালয় থেকে একটি শোভাযাত্রা বের করা হয়। স্কুলের প্রধান শিক্ষক সুলতান মাহমুদের নেতৃত্বে শিক্ষক-শিক্ষার্থীরা এতে অংশ নেন। তারা হাতে ফুল নিয়ে বিদ্যালয় থেকে শোভাযাত্রা নিয়ে যাদুরাণী হাট হয়ে আমগাঁও ইউনিয়ন আওয়ামী লীগের কার্যালয়ে পৌঁছান। এরপর ভাইস চেয়ারম্যান আবদুল কাইয়ুমের গলায় ফুলের মালা পরান।\nস্কুলের একাধিক শিক্ষার্থী জানিয়েছে, স্কুলে ক্লাস বন্ধ রেখে ভাইস চেয়ারম্যানকে সংবর্ধনা দিতে শোভাযাত্রা করার নির্দেশ দেন প্রধান শিক্ষক। তারা প্রচণ্ড রোদের মধ্যে অনেকটা পথ পায়ে হেঁটে আওয়ামী লীগ অফিসে গিয়ে সংবর্ধনা দেন। এ জন্য স্কুলে ক্লাস বন্ধ ছিল।\nএদিকে এ ঘটনায় ক্ষোভ ও অসন্তোষ প্রকাশ করে অভিভাবকরা বলছেন, জনপ্রতিনিধিকে সংবর্ধনা দেয়া হতেই পারে। কিন্তু তাই বলে বাচ্চাদের ক্লাস বন্ধ রেখে দীর্ঘ পথ হেঁটে শোভাযাত্রা করতে হবে কেন? এটি তারা মোটেই ঠিক করেননি। এ থেকে কোমলমতি বাচ্চারা কী শিখবে?\nতবে এ বিষয়ে জনপ্রতিনিধি আবদুল কাইয়ুম বলেন, ‘শিক্ষক-শিক্ষার্থীদের এ সংবর্ধনার বিষয়টি আমার জানা ছিল না। দুপুরে দলীয় কার্যালয়ে এসে নেতাকর্মীদের সঙ্গে সৌজন্য সাক্ষাৎ করার সময় তারা এসে ফুল দিয়ে সংবর্ধনা জানায়। তবে স্কুলের ক্লাস বন্ধ করে তাদের এটি করা ঠিক হয়নি।’\nএ বিষয়ে মতামত জানতে প্রধান শিক্ষকের সঙ্গে বেশ কয়েকবার যোগাযোগ করার চেষ্টা করা হলেও তাকে পাওয়া যায়নি। এমনকি তার মুঠোফোনে একাধিকবার ফোনকল করা হলেও তিনি ধরেননি।\nতবও প্রথম সেশন বাংলাদেশের


আমার বিরুদ্ধে ষড়যন্ত্র করা হচ্ছে | SUN NEWS BANGLADESH\nনিজস্ব প্রতিবেদক: শিক্ষামন্ত্রী ডা. দীপু মনি বলেছেন, রাজনৈতিক সুবিধা নিতে আমার বিরুদ্ধে ষড়যন্ত্র করা হচ্ছে। একটি কুচক্রী মহল নিজেদের স্বার্থ উদ্ধারে আমার ও আমার পরিবারের বিরুদ্ধে অপপ্রচার চালাচ্ছে। বিষয়টি দলীয় দপ্তর ও সরকারের ঊর্ধ্বতন মহলে লিখিতভাবে জানানো হয়েছে। তাদের বিরুদ্ধে আইনি ব্যবস্থা নেওয়া হবে।\nসংবাদ সম্মেলনে শিক্ষামন্ত্রী বলেন, ভূমি অধিগ্রহণে দুর্নীতি হয়েছে কি না তা সরকারি বিভিন্ন সংস্থা খুঁজে বের করতে পারে। রাজনৈতিক সুবিধা নিতে আমার বিরুদ্ধে ষড়যন্ত্র করা হচ্ছে। একটি কুচক্রী মহল নিজেদের স্বার্থ উদ্ধারে আমার ও আমার পরিবারের বিরুদ্ধে অপপ্রচার চালাচ্ছে।\nশিক্ষামন্ত্রী ডা. দীপু মনি ষড়যন্ত্র রাজধানী সংবাদ সম্মেলন চাঁদপুর অপপ্রচার\nরোজায় ২৬ এপ্রিল পর্যন্ত ক্লাস চলবে\nবিদেশি ষড়যন্ত্র জাতি মেনে নেবে না\nঅনশন ভাঙল শিক্ষার্থীরা


Sara Tendulkar|Sachin TendulKar|Anjali Tendulkar|Arjun Tendulkar|Cricket|Gossip: সচিনের সুন্দরী মেয়ের ছবি তোলপাড় করেছে সোশ্যাল মিডিয়ায় যা নিমেষেই তোলপাড় করেছে ৷ The super pretty of Sachin Tendulkar's daughter Sara Tendulkar whose photos goes viral in social media.CDS Gen Bipin Rawat Died in Chopper Crash, Gen Bipin Rawat is no more, Gen Bipin Rawat passed away in Helicopter Crash in TN, Tamilnadu News, Tamilnadu Chpper Crash News, Bipin Rawat News, – News18 Bangla\nHome » Photo » sports » Sara Tendulkar: কিছুক্ষণ আগের ছবিতেই সোশ্যাল মিডিয়া কাঁপাচ্ছেন সারা তেন্ডুলকর! যে কোনও সেলিব্রিটিকে দিতে পারেন বড় টক্কর\nSara Tendulkar: কিছুক্ষণ আগের ছবিতেই সোশ্যাল মিডিয়া কাঁপাচ্ছেন সারা তেন্ডুলকর! যে কোনও সেলিব্রিটিকে দিতে পারেন বড় টক্কর\nSara Tendulkar|Sachin TendulKar|Anjali Tendulkar|Arjun Tendulkar|Cricket|Gossip: সচিন কন্যা সারা তেন্ডুলকরের ছবি কাঁপিয়েছে সোশ্যাল মিডিয়ায় নতুন ছবিতে সারা তুলেছেন ঝড়ও\n| December 08, 2021, 18:20 IST\nভারতীয় ক্রিকেটের উজ্জ্বলতম নক্ষত্র, কিংবদন্তি ক্রিকেটার সর্বোপরি তিনি ক্রিকেটের দেবতা ৷ তিনি আর কেউ নন সচিন রমেশ তেন্ডুলকর (Sachin Tendulkar) ৷ আর তাঁরা মেয়ে সারা তেন্ডুলকর এই মুহূর্তে সোস্যাল মিডিয়ার অন্যতম পরিচিত মুখ ৷ ছবি সৌজন্যে ইনস্টাগ্রাম ৷\nতাঁর ছোট্ট মেয়ে সারা তেন্ডুলকর (Sara Tendulkar) বর্তমানে সোশ্যাল মিডিয়ায় অত্যন্ত সক্রিয় সেলিব্রিটি কিড নয় এক্কেবারে যেন পাক্কা সেলিব্রিটি হয়ে উঠেছেন ৷ সোশ্যাল মিডিয়ায় ফ্যান ফলোয়ারের সংখ্যাই বলে দেয় সারা বর্তমানে সেলিব্রিটির থেকে কোনও অংশে কম নন ৷ ছবি সৌজন্যে ইনস্টাগ্রাম ৷\nসচিন-অঞ্জলির (Anjali Tendulkar) মেয়ে সারা সোশ্যাল মিডিয়ায় নিত্যদিন পোস্ট করেন ৷ তাঁর ছবি বা ভিডিও দেখে মুগ্ধ হন তাঁর গুণমুগ্ধ ভক্তরা ৷ ছবি সৌজন্যে ইনস্টাগ্রাম ৷\nসারা লেখাপড়ার কারণে বিদেশে অনেকটাই সময় কাটিয়েছেন ফলে ভাই অর্জুন (Arjun Tendulkar), বাবা, মা, ঠাকুরমা-সহ পরিবারের সকলকে মিস করেছেন ৷ ছবি সৌজন্যে ইনস্টাগ্রাম ৷\nবন্ধুদের সঙ্গে সোশ্যাল মিডিয়ায় সারা বেশ মজা করতে দেখা যায় ৷ সারা (Sara Tendulkar) শরীরিক কসরৎও করেন নিয়মিত জিম তাঁর অত্যন্ত বিশ্বস্ত সঙ্গী সেটি তাঁর সোশ্যাল মিডিয়া অ্যাকাউন্ট দেখলেই বুঝতে পারা যায় ৷ ছবি সৌজন্যে ইনস্টাগ্রাম ৷\nকিছুক্ষণ আগেই সারা তেন্ডুলকরের (Sara Tendulkar) পোস্ট করা ছবি কাঁপিয়েছে সোশ্যল মিডিয়া নিমেষেই দুর্বার গতিতে ভাইরাল হয়েছে ৷ ছবি সৌজন্যে ইনস্টাগ্রাম ৷


ওয়েব ডিজাইনে গ্রাহক অভিজ্ঞতা অর্জনের শীর্ষ ১০ উপায় - প্রিয়লেখা\nপ্রথম পাতা » ওয়েব ডিজাইন » ওয়েব ডিজাইনে গ্রাহক অভিজ্ঞতা অর্জনের শীর্ষ ১০ উপায়\nক্রমাগত প্রযুক্তিগত বিকাশ ৯০ এর দশক থেকে ব্যবসাটি বৈদ্যুতিন মাধ্যমের দিকে পরিচালিত করেছে। তখন থেকে এখন পর্যন্ত ইকমার্স প্রতিটি দিন উত্তীর্ণ এই হার বৃদ্ধি এবং বিকাশ অব্যাহত রেখেছে।\nএটি ওয়েব ডিজাইন, ওয়েব সামগ্রী এবং পরিচালনা, ইমেল বিপণন, এসইও, অনলাইন প্রচার এবং আরও অনেক কিছুর সুযোগ ও দিকের দিকনির্দেশকে প্রশস্ত করেছে দিনে দিনে ।\nইন্টারনেট এবং প্রযুক্তির নাগাল এতটাই বিশাল আকার ধারণ করেছে যে এটি পুরোপুরি ব্যবসায়ের একটি গুরুত্বপূর্ণ অংশ তৈরি করে। আজ, আপনার অনলাইন উপস্থিতি নিঃসন্দেহে আপনার ব্যবসা বৃদ্ধি করতে বা এমনকি বৃদ্ধি ভেঙেও দিতে পারে।\nওয়েব ডিজাইন ব্যবসায়ের অন্যতম গুরুত্বপূর্ণ বৈশিষ্ট্য হিসাবে আত্মপ্রকাশ করেছে এবং বিশেষত ইকমার্স শিল্পের জন্য। আপনার শ্রোতাদের বিভিন্ন আবেগকে আকৃষ্ট করে তাদের বিভিন্ন উদ্যোগ নিতে সাহায্য করার ক্ষমতা এটি রাখে নিঃসন্দেহে ।\nআপনার ওয়েব ডিজাইন আপনার পেজে থাকতে পারে এবং আপনার ব্যবসা আরও ভাল জানতে এবং আপনার প্রতিযোগীদের কাছে পৌছে যেতে পারে। সুতরাং, দর্শকদের উপর স্থায়ী ছাপ রেখে এবং ব্র্যান্ডের আনুগত্য অর্জনের জন্য, আপনার ওয়েব ডিজাইনিং প্রক্রিয়াটি অবশ্যই সুচিন্তিত, যত্ন সহকারে পরিকল্পনা করা এবং আবেগের সাথে সম্পাদন করতে হবে।\nগবেষণায় দেখা গেছে যে বেশিরভাগ মানুষ প্লেইন এবং সাধারণ সামগ্রীর চেয়ে সুন্দরভাবে ডিজাইন করা সামগ্রী পছন্দ করে। সুতরাং, ওয়েবসাইট তৈরি করার সময় এটি আপনার মাথায় রাখা অপরিহার্য কারণ এটি বিশ্বের কাছে আপনার ব্যবসায়ের প্রতিনিধিত্ব করে।\nউচ্চ-আকর্ষক এবং আবেদনকারী ওয়েব ডিজাইন গ্রাহকদের আকর্ষণ এবং ধরে রাখতে প্রয়োজনীয়। আজ ওয়েব ডিজাইনের গুরুত্ব সম্পর্কে আরও ভাল ধারণা পেতে, আসুন আমরা এর কয়েকটি সুবিধাগুলি দেখে নিই:\nএকটি ভাল ইম্প্রেশনের ছাপ রাখা\nগ্রাহকদের সাথে বিশ্বাস স্থাপন করা\nএকটি প্রতিযোগিতামূলক সুবিধা অর্জন করা\nউন্নত সার্চ র‌্যাঙ্কিংয়ের সুবিধা রাখা\nব্র্যান্ডের ধারাবাহিকতা তৈরি করা\nপুরো বিশ্ব আজ ই-কমার্স ব্যবসায় আকর্ষণ বোধ করে। কোনও কোম্পানির জন্য একটি দুর্দান্ত ওয়েবসাইট থাকার ফলে বিক্রয় বৃদ্ধি এবং গ্রাহকের অভিজ্ঞতা উন্নত করা বাধ্যতামূলক হয়ে পড়েছে। সর্বোপরি, গ্রাহকরা আপনার ওয়েবসাইটটিতে আপনার দেওয়া তথ্য থেকে আপনার পরিষেবাটি জানতে পারবেন। সুতরাং, ওয়েব ডিজাইনগুলি আপনার ব্যবসাকে বোঝার জন্য এবং পাশাপাশি আপনার পরিষেবা বিপণনে উভয়ই গুরুত্বপূর্ণ।\nআপনার ওয়েবসাইটের জন্য ওয়েব ডিজাইন পছন্দ করার জন্য নিম্নলিখিত বিষয়গুলো মেনে চলুন :\n১ – উপস্থিতি\nবেগুনি রঙের ওয়েব ডিজাইন\nআকর্ষণীয় এবং আবেদনময় ওয়েব ডিজাইন আপনার দর্শকদের উপর একটি ভাল ছাপ তৈরি বাধ্যতামূলক ভাবে । ভুল বোঝাবুঝি এবং বিভ্রান্তি রোধ করতে ডিজাইনকে সহজেই বোঝা উচিত।\nযদি ব্যবহারকারীরা আপনার ওয়েবসাইটকে অস্মাঞ্জস্য বা খুব বিশৃঙ্খভাবে দেখে সেটায় বিভ্রান্ত মনে করে তখন তারা আপনার ওয়েবসাইটটি আরও দেখার বা আপনার সংস্থা সম্পর্কে জানতে আগ্রহ হারিয়ে ফেলে।\nএছাড়াও, এমন রঙ নিয়ে ভাবুন যা দর্শকদের দৃষ্টি আকর্ষণ করবে। তারা ইতিবাচক এবং নেতিবাচক উভয় অনুভূতি সরিয়ে দেওয়ার ক্ষেত্রে গুরুত্বপূর্ণ ভূমিকা পালন করে। আপনার ওয়েব পেইজের জন্য রঙের সিদ্ধান্ত নেওয়ার সময় আপনার লক্ষ্য দর্শকের বয়সের গোষ্ঠী, পছন্দ এবং আগ্রহের প্রতি মনোযোগ রেখে তৈরি করতে হবে ।\n২ – দৃশ্যমানতা (ভিজিবিলিটি)\nআপনার হোমপেজে আপনার ওয়েবসাইটের সমস্ত সমালোচনা বিশদ থাকতে হবে। এগুলি সহজে দৃশ্যমান এবং দর্শনার্থীদের কাছে অ্যাক্সেসযোগ্য হওয়া উচিত।\nসহজ কথায়, আপনার অবশ্যই নিশ্চিত করতে হবে যে দর্শনার্থীরা কোনও অসুবিধায় না পরে তারা আপনার ওয়েবসাইটে কি সন্ধান করছে তা বুঝতে পারে ।\nজটিল এবং কঠিন ওয়েবসাইট ডিজাইন এড়ানো আপনার ওয়েবসাইট তৈরি করার সময় অবশ্যই আবশ্যক। এটি বিভ্রান্তি রোধে এবং সামগ্রিক প্রক্রিয়াটিকে মসৃণ করতে সহায়তা করবে। তথ্যগুলির বিশৃঙ্খলা এবং একই সাথে জটিল-বর্ণনামূলক ওয়েবসাইটটি ব্যবহার করতে পছন্দ কেউ করবে না।\n৩ – অ্যাক্সেসযোগ্য\nএটি লক্ষ করা গুরুত্বপূর্ণ যে কোনও ওয়েবসাইট ব্যবহারকারী যত বেশি বন্ধুত্বপূর্ণ, তত ভাল গ্রাহকের অভিজ্ঞতা অর্জনে সহায়ক হয়ে থাকে ।\nকোনও গ্রাহক এমন কোনও ওয়েবসাইট ঘুরে দেখতে চান না যা অ্যাক্সেস এবং ব্যবহার করা কঠিন। আপনার গ্রাহকরা যে কোনও ডিভাইস থেকে আপনার ওয়েবসাইট অ্যাক্সেস করতে পারবেন এবং যে কোনও জায়গা থেকে আপনার পরিষেবাটি ব্যবহার করতে পারবেন তাও আপনাকে নিশ্চিত করতে হবে।\nএটি তাদের সুবিধাগুলি আরও বাড়িয়ে তুলতে, আপনার পরিষেবাগুলিকে আরও বেশি ব্যবহার করতে উত্সাহিত করবে। সর্বোপরি, আপনার ওয়েবসাইটের চূড়ান্ত লক্ষ্য হলো সম্পূর্ণ সহায়তা সরবরাহ করা এবং গ্রাহকদের পক্ষে এটির অ্যাক্সেস করা আরও সহজ করা।\n৪ – চিত্র (ইমেজেস)\nগোপ ওয়েব ডিজাইন\nইমেজগুলো এমন শক্তিশালী টুল যা দ্রুত মনোযোগ আকর্ষণ করতে এবং বার্তাগুলিকে আরও স্পষ্ট এবং তাত্ক্ষণিকভাবে দিতে পারে। আরও ভাল প্রভাবের জন্য আপনি আপনার ওয়েবসাইটের জন্য আপনার ব্যবসায়ের সাথে সম্পর্কিত ছবিগুলি ব্যবহার করতে পারেন। আসল, পেশাদার এবং সৃজনশীল ফটোগুলি নির্বাচন করা আপনার ওয়েবসাইটের ছাপকে বাড়িয়ে তুলতে পারে।\nআপনি লোডের গতি সর্বাধিক করতে এবং অপেক্ষা সময়কে হ্রাস করতে ইমেজকে ব্যবহার করতে পারেন। ব্যবহৃত ইমেজগুলো অবশ্যই আপনার সংস্থার লক্ষ্য এবং মানগুলির সাথে একত্রিত করতে হবে। আকর্ষণীও ইমেজ ব্যবহার করা আপনার ব্র্যান্ডের এক্সটেনশন হিসাবে কাজ করবে।\n৫ – নেভিগেশন\nযে ওয়েবসাইটের মাধ্যমে চলাচল করা সহজ তা হলো একটি ভাল ওয়েবসাইটের প্রয়োজনীয় বৈশিষ্ট্য। দৃশ্যমান এবং পর্যাপ্তরূপে স্থাপন বিশদ সহ একটি পরিষ্কার ডিজাইন তাদের বিভিন্ন বিভাগে অনায়াসে আরও বেশিবার ফিরে আসার সম্ভাবনা উন্নত করতে তাদের ব্রাউজ করতে সহায়তা করবে।\nযথাযথ পরিকল্পনার মাধ্যমে, আপনার শ্রোতারা ইতিবাচক পদক্ষেপ গ্রহণের জন্য তাদের পথটি নেভিগেট করবে যা ব্যবসাকে উপকৃত করবে।\nডিজাইনটি এমনভাবে তৈরি করতে হবে যা কোনও বিভ্রান্তি ছাড়াই পর্যাপ্ত পদক্ষেপ নিতে দ্রুত তাদের গাইড করে। এ কারণেই আপনাকে নিশ্চিত করতে হবে যে আপনার সাইটের বিশদগুলি দৃশ্যমান এবং সেগুলো অবাধে চলাচল করা সহজ।\n৬ – ভিজ্যুয়াল এবং টাইপোগ্রাফি\nভিজ্যুয়াল এবং টাইপোগ্রাফি আপনার ওয়েবসাইট ডিজাইনে গুরুত্বপূর্ণ ভূমিকা পালন করে। একটি অনন্য ফন্ট শৈলীর সাথে আসল এবং সৃজনশীল ভিজ্যুয়ালগুলি আপনার ব্র্যান্ডকে একটি নির্দিষ্ট চিত্র দেবে।\nবাইরে দাঁড়িয়ে, এই ভিজ্যুয়ালগুলি গ্রাহকদের সহজেই আপনার ব্র্যান্ডটিকে বাকী থেকে আলাদা করতে সহায়তা করবে। এটি কেবল গ্রাহকের দৃষ্টি আকর্ষণ করতে সহায়তা করবে না, যদি ধারাবাহিকতা বজায় থাকে তবে দীর্ঘমেয়াদে ব্র্যান্ডিং এবং গ্রাহকের আনুগত্যকে আরও সহজ করে দেয়।\nআপনার ওয়েবসাইট ডিজাইনে ভিজ্যুয়াল বৈশিষ্ট্যগুলি ব্যবহার করা লোককে বুঝতে সাহায্য করতে পারে যে কয়েকটি ওয়েবসাইট এমনকি আপনার ওয়েবসাইটটি কি। অতএব, ভিজ্যুয়াল উপাদান এবং টাইপোগ্রাফির সাহায্যে আপনার ওয়েবসাইটটি ডিজাইনের সময় এটি মনে রাখবেন।\n৭ – ব্যবহারকারীর অভিজ্ঞতা\nব্যবহারকারী অভিজ্ঞতা ডিজাইন কি?\nআপনি আপনার গ্রাহকদের একটি অর্থবহ এবং প্রাসঙ্গিক অভিজ্ঞতা প্রদানের জন্য আপনার ওয়েব ডিজাইনিং প্রক্রিয়ায় অনেকগুলি বৈশিষ্ট্য ব্যবহার করতে পারেন।\nগ্রাহক পর্যালোচনা যুক্ত করা আপনার গ্রাহকের চাহিদা এবং মতামতকে কিভাবে মূল্য দেয় তা প্রতিফলিত করবে। আপনার ওয়েবসাইট ডিজাইনের ক্ষেত্রে গ্রাহকের অভিজ্ঞতাটিকে আপনার অগ্রাধিকার হিসাবে রাখা একটি সফল ওয়েবসাইট তৈরির ক্ষেত্রে গুরুত্বপূর্ণ বিষয়।\nএ জাতীয় আরও সাধারণ দরকারি টুল ব্যবহার করে আপনি আপনার গ্রাহকদের মনে করছেন যে তাদের গুরুত্ব দেওয়া হয়েছে। এই জাতীয় পদ্ধতিগুলি দেখায় যে কিভাবে আপনার ব্র্যান্ডটি আপনার গ্রাহকরা সবচেয়ে সহজ এবং কার্যকর উপায়ে সন্ধান করছে সেগুলি পরিষেবা সরবরাহ করতে পারে।\n৮ – গ্রাহকদের প্রয়োজন\nআপনার গ্রাহকরা কি চান তা বোঝা একটি দক্ষ ওয়েবসাইট ডিজাইনের পূর্বশর্ত। গ্রাহকরা আপনার সাইট এবং পরিষেবা থেকে কি সন্ধান করছে তাতে নজর দিন।\nএজন্য ব্যাপক গবেষণা জরুরি যে আবেদনকারী গ্রাহকদের সাথে সম্পৃক্ত হবার সময় বয়স, পছন্দ, আগ্রহ, প্রবণতা এবং আরও অনেক কিছু কার্যকর হয়ে থাকে ।\nওয়েবসাইট ডিজাইনের সময় এই জাতীয় উপাদানগুলোর যত্ন সহকারে বিশ্লেষণ করা উচিত এবং তারপরে প্রয়োগ করা উচিত।\nএছাড়াও, এটি মনে রাখা অপরিহার্য যে কিছু গ্রাহক আপনার ব্যবসা সম্পর্কে কি তা যাচাই করে দেখার জন্য প্রথমবারের মত আপনার সাইটটি চেক করছে।\nতাদের উপর উল্লেখযোগ্য প্রভাব ফেলতে একটি দুর্দান্ত ইম্প্রেশন দেওয়া অপরিহার্য ।\n৯ – লোগো ডিজাইন\nভাল ডিজাইন উদ্ধৃতি\nআপনার ব্যবসায়ের জন্য একটি লোগো থাকা আপনার জন্য অবশ্যই আবশ্যক এটি খেয়াল রাখবেন। সমস্ত ব্যবসায় ওয়েবসাইটের ব্র্যান্ড উপস্থাপনের জন্য তাদের নিজস্ব লোগো রয়েছে।\nএটি আপনার ব্র্যান্ডের পরিচয় দেয় এবং এটিকে বাকিদের থেকে পৃথক করে। লোগোটি আপনার ব্যবসায়ের এবং এটির মান যথাযথভাবে প্রতিফলিত করতে পারে। এছাড়াও, আপনার নজর কাড়ানোর এবং সৃজনশীল লোগো ডিজাইন রয়েছে তা নিশ্চিত করুন।\n১০ – গোছানো বিষয়বস্তু\nগ্রাহকদের তথ্য সংগ্রহের সুবিধার্থে আপনার বিষয়বস্তু নিয়মিতভাবে সংগঠিত করা অপরিহার্য।\nসহজেই অ্যাক্সেসযোগ্য এবং দৃশ্যমান সামগ্রীটি যে কোনও ওয়েবসাইটের লক্ষ্য হতে হবে। আপনার বিষয়বস্তুকে পৃথক ভাবে শ্রেণীবদ্ধ করা হতে পারে বিভ্রান্তি রোধের একটি কার্যকর উপায়।\nপ্রতিটি ব্লক আপনার ব্যবহারের জন্য সুবিধাজনক করে তুলতে একটি পরিষ্কার এবং সুসংহত পদ্ধতিতে আপনার ওয়েবসাইটটিতে অন্তর্ভুক্ত করতে চান এমন বিভাগটি প্রদর্শন করবে।\nআপনার ওয়েবসাইটের সামগ্রী আপনার ব্যবসায়ের লক্ষ্যগুলির সাথে সুসংহত হওয়া উচিত। যেহেতু এটি আপনার গ্রাহকদের কাছে আপনার ব্যবসায়ের ভার্চুয়াল উপস্থাপনা হতে চলেছে, তাই আপনার সরবরাহিত বিশদটি স্পষ্টতার সাথে উপস্থাপন করা উচিত ।\nযখন আপনার একটি ভাল ডিজাইনের ওয়েবসাইট রয়েছে, আপনি আপনার গ্রাহকদের উপর একটি পেশাদার এবং গভীর প্রভাব উভয়ই তৈরি করতে পারেন। অতএব, এই সমস্ত প্রয়োজনীয় বৈশিষ্ট্যগুলি যথাযথভাবে চিত্রিত করার জন্য একটি ভাল ডিজাইনের ওয়েবসাইট থাকা অত্যন্ত গুরুত্বপূর্ণ।\nআপনার ওয়েবসাইটটিতে আপনি যে সমস্ত বিবরণ রেখেছেন সেদিকে মনোযোগ দেওয়া বার্তাটি আরও স্পষ্ট করে দেওয়ার জন্য প্রয়োজনীয়।\nআপনার হোমপেজ, পরিচিতির বিশদ, আইনী তথ্য ইত্যাদির মতো ছোট বিবরণ সহজেই অ্যাক্সেসযোগ্য এবং আপনার ওয়েবসাইট দর্শকদের কাছে দৃশ্যমান হওয়া উচিত।\nআপনার ওয়েবসাইটের মাধ্যমে আপনার পরিষেবা এবং আপনার ব্র্যান্ডকে বাজারজাত করার জন্য মৌলিকতা এবং সৃজনশীলতা বজায় রাখা অপরিহার্য।\nপণ্য বিবরণের সাথে পৃথক লিঙ্কযুক্ত পণ্যগুলির মতো প্রযুক্তিগত বিবরণগুলি আবশ্যক। যদিও আপনার ওয়েবসাইটটি আপনার ব্যবসাকে অনলাইনে বিপণনের জন্য বেশ ভালভাবে ডিল করে, তবুও আমরা আপনাকে পরামর্শ দিচ্ছি যে আপনার ব্যবসায়টিকে অফলাইনে বাড়াতে আপনি বিজনেস কার্ডের মতো চিরাচরিত টুল ব্যবহার করুন।\nযে পদ্ধতিই ব্যবহার করা হোক না কেন, আপনার চূড়ান্ত লক্ষ্যটি অবশ্যই আপনার অন এবং অফলাইন বিপণন প্ল্যাটফর্মগুলির মাধ্যমে ব্যবহারকারীর অভিজ্ঞতা এবং ব্যস্ততার উন্নতি করতে হবে।\nআপনার একটি ভাল ডিজাইন করা ওয়েবসাইট কেন দরকার?\nকার্যকর ওয়েবসাইট ডিজাইন আপনার গ্রাহকদের সবচেয়ে কার্যকর উপায়ে আপনার পণ্য বাজারজাত করার মূল চাবিকাঠি।\nআপনার ব্যবসায়ের প্রচার এবং একটি ভাল ব্র্যান্ডের পরিচয় তৈরি করা উপযুক্ত ডিজাইনের সাহায্যেই সম্ভব ।\nসর্বোপরি, এটি আপনাকে আপনার ব্যবসায় বাড়িয়ে তুলতে এবং উল্লেখযোগ্যভাবে বৃহত্তর দর্শকদের কাছে পৌঁছাতে সহায়তা করতে পারে।\nএকটি ব্যবহারকারী-বান্ধব ওয়েবসাইট থাকা গ্রাহকদের একটি সুন্দর অভিজ্ঞতা দিতে পারে, যাতে তারা আপনার পরিষেবাদি আরও বহুবার ব্যবহার করতে চায়।\nআপনি একই সাথে আপনার ওয়েব ডিজাইনটিকে ক্রিয়েটিভ এখনও সহজবোধ্য এবং সুবিধাজনক রাখতে পারেন।\nএকটি সুন্দর ডিজাইন ওয়েবসাইট আকর্ষণীয় কারণ এটি সহজ এবং আপনার গ্রাহকরা সঠিক জায়গায় আছেন এমন সব তথ্য এখানে রয়েছে।\nজটিল ওয়েবসাইট বুঝতে অসুবিধা গ্রাহকদের বিভ্রান্ত করে তা ব্যবহার করাতে অনীহা এনে দিতে পারে।\nযদিও পরিষেবাটি আপনার ব্যবসায়ের মূল কেন্দ্রবিন্দু, একটি ভাল ডিজাইন সেই ক্ষেত্রে সহায়তা হিসাবে কাজ করতে পারে।\nএজন্য বেশিরভাগ সু-নকশিত ওয়েবসাইট ভিজুয়াল আর্ট এবং তাদের গ্রাহকদের জড়িত করার জন্য আরও অডিও-ভিজ্যুয়াল পদ্ধতিতে তাদের সংস্থানগুলো বিনিয়োগ করে।\nগ্রাহকরা এ জাতীয় পদ্ধতির মাধ্যমে আপনার প্রয়োজন অনুযায়ী আপনার পরিষেবাটি সহজেই বুঝতে পারবেন।\nউপরোক্ত আলোচিত উপাদানগুলো , যেমন স্পষ্টতা, টাইপোগ্রাফি, রঙ, ইমেজ এবং ভিজ্যুয়াল ইত্যাদি একটি ওয়েবসাইট তৈরির সময় অত্যন্ত গুরুত্বপূর্ণ।


টিনু আনন্দের একটি 'না', বলিউড পেল অমিতাভ বচ্চনকে! - Tinnu Anand was originally was cast for the role that Amitabh Bachchan played in Saat Hindustani, Bangla News\nবাংলা নিউজ > বায়োস্কোপ > টিনু আনন্দের একটি 'না', বলিউড পেল অমিতাভ বচ্চনকে!\nঅমিতাভ ও টিনু। ছবি সৌজন্যে - হিন্দুস্তান টাইমস\nটিনু আনন্দের একটি 'না', বলিউড পেল অমিতাভ বচ্চনকে!\n১ মিনিটে পড়ুন . Updated: 04 Jul 2021, 07:56 PM IST\n'সাত হিন্দুস্তানি' ছবির মাধ্যমে বলিউডে ডেবিউ করেছিলেন অমিতাভ বচ্চন। অনেকেই জানেন না টিনু আনন্দ সেই চরিত্রে অভিনয়ের প্রস্তাব ফেরালে সেই জায়গায় সুযোগ পেয়েছিলেন অমিতাভ।\nবলিপাড়ায় 'সাত হিন্দুস্তানি' ছবির মাধ্যমে অমিতাভ বচ্চনের ডেবিউয়ের কথা নতুন কোনও খবর নয়। কিন্তু যেটা অনেকেই জানেন না তা হলো অমিতাভ বচ্চন অভিনীত 'আনোয়ার আলি' চরিত্রটিতে অভিনয়ের জন্য প্রথম প্রস্তাব গেছিল টিনু আনন্দের কাছে। তিনি সেই প্রস্তাব ফেরালে তা লুফে নেন অমিতাভ। বাকিটা ইতিহাস।\nসম্প্রতি, টাইমস অফ ইন্ডিয়া-কে দেওয়া এক সাক্ষাৎকারে এ কথা নিজেই জানালেন এই পরিচালক-অভিনেতা। তাঁর কথাতেই জানা গেল 'সাত হিন্দুস্তানি'-র পরিচালক কে এ আব্বাসকে এই ছবির জন্য প্রথমে 'হ্যাঁ' বলেও পরবর্তী সময়ে না বলতে হয়েছিল তাঁকে। তার কারণ আর কিছুই নয়। বরাবরই পরিচালক হওয়ার স্বপ্ন দেখতেন টিনু। তাই যখন স্বয়ং সত্যজিৎ রায় তাঁর বাবাকে চিঠি লিখে জানিয়েছিলেন টিনু তাঁর সহকারী হিসেবে কাজ করতে পারবেন তা শুনে দ্বিতীয়বার অন্য কিছু ভাবেননি 'কালিয়া'-র পরিচালক। 'এরপর সোজা গিয়ে কে এ আব্বাসকে সত্যি কথাটাই জানালাম। সঙ্গে বলেওছিলাম যে আমার মনে হয় না অভিনেতা সুলভ চেহারা আমার রয়েছে। শুনে উনি শুধু এটুকু বলেছিলেন সত্যজিৎ রায়ের ছবিতে সহকারী পরিচালক হিসেবে কাজ করার সুযোগ পাওয়াটা দারুণ ব্যাপার। আমার অবশ্যই এই সুযোগ নেওয়া উচিৎ!'\nসামান্য থেমে টিনু আরও বলেছিলেন যে এরপর সত্যজিৎ রায়ের সহকারী হিসেবে কাজ করার জন্য কলকাতা যাওয়ার তোড়জোড় করছিলাম। এই খবর জানতে পেরে নীনা সিং নামের তাঁর এক বান্ধবী এসেছিলে দেখা করতে। কথায় কথায় সে জানাল কলকাতায় কর্মরত একটি ছেলে রয়েছে যাঁর অভিনয়ের খুব শখ। তা টিনু যখন করছেন না কাজ এই ছবিতে তাহলে কি ওই ছেলেটির ব্যাপারে তিনি 'সাত হিন্দুস্তানি'-র পরিচালককে যদি একটু বলেন। কথা রেখেছিলেন টিনু। এইভাবেই 'সাত হিন্দুস্তানি' ছবিতে সুযোগ পান অমিতাভ।\nAmitabh Bachchan Saat Hindustani Tinnu Anand Satyajit Ray